BOGOSLOVSKA SMOTRA 


God. XXXIII Broj 2 


»PETAR NE UMIRE!" 


OVAJ NATPIS IZ KATAKOMBA DANOMICE POSTAJE STVARNOST. NI VRI- 
JEME NI PROSTOR SA SVOJIM NEPOGODAMA NE MOGU NAUDITI CRKVI, JER 
POČIVA NA JAMSTVU »NON PRAEVALEBUNT« — VRATA JE PAKLA I SMRTI NE 
ĆE NADVLADATI (Mt 16,19). SMRĆU DOBROG IVANA XXIII PETAR NIJE UMRO. 
DNE 21, VI 1963. ETEROM SE PRONESE VESELA VIJEST: »JAVLJAM VAM VELIKU 
RADOST: IMAMO PAPU.«PROTOĐAKON SV. CRKVE IZUSTI IME NJEGOVE EMI- 
NENCIJE-KARDINALA IVANA-KRSTITELJA MONTINI. JOS NIJE NAVRŠIO PET 
GODINA U KARDINALATU, A U 66. GODINI ŽIVOTA UZIMA KORMILO PETROVE 
LAĐE U SVOJE RUKE KAO PAVAO VI. 

NA TU VIJEST ODJEKNU U SRCIMA MILIJUNA OSJEĆAJ 'USHIĆENJA, PRI- 
ZNANJA, ODANOSTI, POSLUHA. USHIĆENJA — IMAMO UČITELJA, PASTIRA, 
SUCA OCA; PRIZNANJA — SVA JE DUHOVNA VLAST U NJEGOVIM RUKAMA; 
ODANOSTI — LJUBAV I POŠTOVANJE BITNE SU KARAKTERISTIKE PRAVIH 
SINOVA; POSLUHA — DJECA SMO, UČENICI, OVCE, PODANICI. DAKAKO, SVE 
TO VRIJEDI IZRAVNO SAMO ZA DUHOVNE ODNOSE, ZA PODRUČJE VJERE I 
MORALA. 

DO PRIJESTOLJA TEOLOGIJE KAO BOŽANSKE MUDROSTI STOJIMO KAO 
UČENICI. ZA TEOLOGA CRKVENO UČITELJSTVO PREDSTAVLJA »PROXIMAM ET 
UNIVERSALEM VERITATIS NORMAM« — NEPOSREDNI I SVEOPĆI KRITERIJ 
ISTINE. A KRISTOV NAMJESNIK NA ZEMLJI JE SVJEDOK, ČUVAR, TUMAČ I 

. SUDAC ISTINE. KRISTOVE ISTINE. CRKVA JE KRISTOVO MISTIČNO TIJELO. 
ONA IMA JEDNA USTA. KAD SVETA STOLICA PROGOVARA U IME ISUSsOvo 
KROZ TA, JEDNA USTA, PROGOVARA KRIST (TUMAČI NAM TEOLOG SV, BONA- 
VENTURA). 

PAVAO VI ODMAH NASTUPA U SLUŽBi ISTINE. REKAO JE DA ĆE NASTA- 
VITI STAZAMA SVOJIH SLAVNIH PREDŠASNIKA: NASTAVITI I ZAVRŠITI OPĆI 
CRKVENI SABOR — IZDATI CRKVENI ZAKONIK U OBLIKU KOJI VIŠE ODGO- 
VARA POVIJESNOM RAZVOJU — NASTOJATI OKO UČVRSĆIVANJA PRAVDE U 
SVIJETU, JER JOŠ IMA NA SVIJETU KRAJEVA U KOJIMA ČOVJEK ŽIVI NA NA- 
ČIN NEDOSTOJAN ČOVJEKA — POSVETITI SVE SNAGE OČUVANJU MIRA U SVI- 
JETU — RADITI 1Z PETNIH ŽILA OKO TOGA DA ONA KRISTOVA BAŠTINA »DA 
SVI BUDU JEDNO« POSTANE STVARNOST. 


RAZUMIJE SE. PAVAO VI SVIJESTAN JE SVOJE SLABOSTI. ZNA IPAK DA 
BOŽJA VELIČINA MOŽE I PREKO SLABIH SREDSTAVA PROIZVESTI VELIKE 
STVARI. PUNIM PRAVOM PAVAO VI OČEKUJE DA ĆE SVAKI VJERNIK, DONE- 
KLE I SVAKI ČOVJEK, OSJETITI POZIV DA MU POMOGNE U TIM UZVIŠENIM 
POTHVATIMA. ZA SVAKOG VJERNIKA NAPOSE VRIJEDI ONA PAVLOVA: »DUŽ- 
NIK SAM MUDRIMA I NERAZUMNIMA« — SVIMA (RIM 1,14). 

SVAKI ĆE OD NAS VRŠITI SVOJU DUŽNOST, ODANO I POSLUŠNO POMA- 
GATI SV. OCA. ON ĆE GOVORITI — MI ĆEMO SLUŠATI; ON ĆE NAS VODITI — 
MI ĆEMO GA SLIJEDITI; POUČAVATI ĆE NAS — MI ĆEMO NJEGOVU NAUKU 
USVAJATI; OTAC NAM JE — LJUBIT ČEMO GA I ŠTOVATI, RECIMO! I MI ZA- 
JEDNO S NJIM: »U IME GOSPODINOVO IDIMO U MIRU« — IDIMO NAPRIJED. 

I POPRATIMO SVOJE OSJEĆAJE ŽARKOM MOLITVOM: »GOSPOD GA SA- 
ČUVAO I POŽIVIO GA I BLAŽENOG GA UČINIO NA ZEMLJI I NE DAO GA NA 
VOLJU NJEGOVIM NEPRIJATELJIMA.« 

UREDNIŠTVO 


PAPA DOBROTE | JEDNOSTAVNOSTI 


Dne 3. VI 1963. čovječanstvo se osjetilo siromašnijim. Ivan XXIII završi 
povijest zemaljskog putnika u 82. godini života, u još ne navršenoj 5. godini 
Pontifikata. Stotine milijona katolika prožme onaj osjećaj što prožme djecu 
kad se ova osjete sirotama. Prestalo je kucati srce dobrog duhovnog oca. Klo- 
nule ruke pastira. Zašutjela usta mudrog učitelja. Taj događaj bolno odjeknu 
u srcima svih ljudi »dobre volje«. 


Na izvoru veličine 


Osobnost Ivana XXIII razvila se po načelima evanđeoskog zrna (Iv 12,24). 
Javno je priznao duboki osjećaj svoje duše: osjećaj malenkosti pred Bogom. 
Zbog toga mu se istina i objavila (Mt 11,25). Duh-Sveti, kao srce Crkve. iz 
tog oplođenog zrna prenosio je bujan život u sve udove mističnog Tijela. Ve- 
ličanstvena panorama Crkvene vitalnosti! Očit dokaz trajne prisutnosti Onoga 
koji je obećao biti sa svojima u sve dane do svršetka svijeta (Mt 28,20). Mož- 
da malo mislimo na riječi »u sve dane«. Svaka epoha, svaki decenij kao da je 
jedan »dan«. Dan očita dokaza Kristove prisutnosti u Crkvi. Karika tih dana 
čini lanac povijesti. Povijest će biti ispunjena očitim dokazima Kristove pri- 
sutnosti. Što su pojedini Kristovi namjesnici na zemlji? Oni su posebna po- 
java te Kristove prisutnosti. Kao osobe ispunjaju povijest, kao Krjstovi na- 
mjesnici predstavljaju Crkvu. 

Na čemu je sazidana veličina Ivana XXIII? Dok je biskupovao odabrao 
je lozinku »Poslušnost i mir« tj. poslušnost prema Bogu, mir sa svim ljudi- 
ma, Kao Kristov namjesnik predstavio se čovječanstvu kao »ponizni službenik 
svete majke Crkve«, osjećajući se uvijek kao »I'umile figlio del popolo« skro- 
mno, ponizno dijete naroda. Bez pretjeranosti, u stvarnoj ocjeni svoje malen- 
kosti pred Božjom veličinom svoju službu je smatrao »poniznom, malom služ- 
bom«. 

Istina je, svijeća je došla na svijećnjak, da svijetli svima u kući novog 
Siona (Mt 5,16). Ta svijeća je zasvijetlila osobito u poniznosti prema Bogu, 
skromnosti prema ljudima. Nije li to ostvarenje one osobito izražene Kristove 
kreposti? Kreposti poniznosti i skromnosti? (Mt, 11,30). »Humilitas facit ho- 
minem capacem Dei« — poniznost čovjeka osposobljuje da primi Boga i bo- 
žanske vrednote, rekao je sv. Toma (in Math. ist. mj.). Duša je u poniznosti 
otvorena prema nebu, podložna Duhu, osjetljiva na svaki njegov mig. Što su 
osjetljive strune najsavršenije harfe prema živom instrumentu duše koja živo 
reagira na svaki podražaj Duha, zanosno vibrira te odašilje mlazove svjetla i 
topline u svijet drugih duša? Takva duša ne može a da u skromnosti ne sredi i 
ne zasladi svoje odnose prema drugim ljudima. 

Darom uma prodire u božanske istine osobito u istine o Božjoj dobroti 
i milosrđu, o jedinstvu u Trojstvu kao idealu jedinstva među ljudima. — 1z 
njegovih govora, pisama, enciklika odrazuje se ona slastna, topla spoznaja svih 
istina što se odnose na Boga. — Darom znanja razumije vrijeme u kojem ži- 
vimo, odgonetava simptome novog načina života, zna govoriti čovjeku današ- 
njice jezikom koji je tom čovjeku shvatljiv. — Dar savjeta sjaji u njegovoj 
duši kada »paene ex inopinato« tj. neočekivano, iznenada stvara odluku o sazi- 
vu Sabora. Još više, priznao je da je i na licu, u očima prisutnih opazio kao 
neko nebesko svjetlo, neku nadzemaljsku radost baš u trenutku kada je navi- 

jestio velik događaj, Sabor, sastanak najistaknutijih sinova Crkve da vijećaju 
o životnim pitanjima evanđelja mira u današnjici. 

Krist je rekao da je došao da donese život, život u obilju (Iv 10,10). Svoj 
životni program označuje Ivan XXIII ovako: »Potaknuti kršćanski narod na 
put dobrote i milosrđa, da se spasi, uzdigne, osokoli«. Rekao je netko da do. 
brota nije sredstvo već cilj. Zašto? Jer je veličina. Što je drugo dobrota nego 
ostvarenje onoga »tko se ponizi —biti će uzvišen«? 


Za jedinstvo svih ljudi 


Kada je Krist odlazio s ovoga svijeta ostavio je svijetu oporuku: »Mag- 
num mysterium unitatis« — veliku tajnu jedinstva. Ivan XXIII preuzima tu 
oporuku. Naviješta je gromkim glasom u času kada uzima na svoja leđa križ 
Pontifikata kao 263. namjesnik Kristov, nasljednik sv. Petra. Tu istu oporuku 
i on šapće prisutnima na svojoj samrtnoj postelji. Jedinstvo i mir to je Jeit- 
motiv svih njegovih govora, smjer svih njegovih nastojanja. Eto programa: 
»Jedinstvo svijeta u slozi i u miru; jedinstvo kršćana u jednoj Crkvi; jedinstvo 
katolika u jednoj vjeri, upravi i bogoštovlju; jedinstvo misli, htijenja i osje- 
ćaja svih ljudi u istini, pravdi i ljubavi.« 

Sitni duhovi ne mogu čeznuti za jedinstvom. Čežnja za jedinstvom je plod 
velikog srca. Ta je čežnja konstruktivna, jer tko se brine za jedinstvo isto je 
kao da se brine za opstanak stvari, predmeta ili zajednice. Zajednica opstoji 
dok je jedna i jedinstvena. Krist je molio ne samo da njegovi sljedbenici bu- 
du ujedinjeni već da budu jedno (Iv 17,21). Jedno u dobru, u Bogu, u među- 
sobnoj ljubavi kao jedno srce i jedna duša (Dap 4,32). 

Kako Ivan XXIII zamišlja na poseban način jedinstvo ljudi današnjice? 
Zamišlja ga kao jedinstvo u nastojanju da se izbjegne rat, jer rat razjedinjuje 
i uništava. Možemo zamisliti čovječanstvo kao ne znam kako veliko kraljev- 
stvo, svejedno, ako je u sebi nesložno, opustit će, a kuća će se na kuću sru- 
šiti (Lk 11,17). Kula će civilizacije pasti ako joj se podgrizu temelji. Nestane 
li mira nestati će blagostanja i sreće. A svaki je čovjek pozvan da gradi zgra- 
du i ovozemne sreće, Bez dezerterstva kao i bez očaja u slozi i miru treba tu 
sreću graditi. Svi su ljudi na taj rad obvezani. Nema iznimke. 


Mirotvorac 


Ovaj »Papa mira« nije samo govorio o miru. On je pravilno shvatio mir 
iskreno ga zastupao, dosljedno provodio. Put mira je put Betlema, put onc 
»vesele vijesti«. U miru je misija Krista, dosljedno misija kršćanstva. 

Prevažno je ispravno shvatiti mir. Odstraniti sve kontrafrakcije. Mir 
plod prisile niti baština zlih. Pravi je mir onaj Kristov mir (Iv 14,27). To j 
mir u istini, u kreposti, napose u čistoći srca. Mir na bazi pravde i ljubavi. 

Ovo treba dobro pamtiti. Mir se sastoji u pravilno poredanom jedinstv! 
ili slozi. Gdje nema poštivanja ljestvice vrednota nema ni pravog mira. Dalek: 
od šovinizma, egoizma, u suživljavanju se sastoji tajna mira. U tom smisli 
govori Ivan XXIII u radio-poruci za Božić 1959: »Tako će se moći govoriti 
konvivenciji a ne samo o koegzistenciji, koja, zbog toga što ne označuje taj du 
solidarnosti podiže brane iza kojih se ugnijezduju međusobno sumnjičenje 
strah i nasilje«. Konvivencija je suživljavanje, više nego aktivna koegz 
stencija. Konvivencija uključuje jedinstvo u mislima, željama, osjećajim: 
nastojanjima. 


Živa bića su pozvana da ostvare konvivenciju, a neživima je dovoljna ko- 
egzistenzija. Živa bića čeznu za mirom. Ne samo čeznu. Oni ga traže, zahtije- 
vaju. Mir je uvjet napretka. Kad je Ivan XXIII preuzeo službu Pontifikata 
sve je to osjetio i rekao. Evo njegovih riječi: »Ljudi traže onaj mir po koje- 
mu ljudska obitelj može slobodno živjeti, cvasti i napredovati... Na miru, 
ako je utemeljen na zakonitim pravima i ako je hranjen bratskom ljubavi, 
razvija se umjetnost i kultura, snage svih se ujedinjuju u plodonosnoj kre- 
posti, raste privatno i skupno bogatstvo«. 

Čovječanstvo je na razne načine priznalo Ivanu XXIII da je pravi ljubi- 
telj mira, evanđeoski mirotvorac. To je malo. Krist je mirotvorcima obećao 
nepropadljivu nagradu. Mirotvorci će se »zvati sinovi Božji« (Mt 5, 9). Oni 
preuzimaju ulogu Sina Božjega, koji je u svom križu pomirio sve što je na ne- 
bu i na zemlji (Kol 1,20), on je naš jedini mir (Ef 2,14). — Mirotvorci na ze- 
mlji spremaju ono jedinstvo sretne vječnosti, u kojemu će se svi nazivati si- 
novi Božji. Mirotvorici su ujedno tvorci jedinstva i bratstva, time i jednakosti. 
Doista »blago mirotvorcima«! 


Za pravilno uređenje društvenih odnosa 


Jest, Ivan XXIII je veliki pobornik mira, ali mira koji nastaje na bazi po- 
štivanja čovječjih prava, na pravdi i ljubavi. Bez tih kreposti nema pravog mi- 
ra. Nametnuti mir samo je stanje prisilne nepomičnosti. Prisila je negacija 
spontanosti. Spontanost i ljubav su pravi začin mira. 

Mir je spokojstvo u pravilnom poretku. Svi ljudi se mogu sporazumjeti u 
tome da poštuju prirodni moralni zakon, jer im je svima isti. Taj zakon traži 
da se poštuju prirodna čovječja prava. On otvara vrata vjeri koja jedina inte- 
gralno shvaća čovjeka i njegov život projicira preko vremena i prostora. Time 
čovjeku otvara mogućnost da se hrani višim, duhovnim vrednotama, koje će 
ispuniti sve praznine njegova srca. 

Teško je uvesti pravilan porođaj u ljudske odnose. Osobni i narodni ego- 
izam uvijek pružaju zapreke. Mnogi su i nedorasli situaciji današnjice. Ova 
je bogata iznenađenjima, promjenama. Na otvoru Sabora rekao je Ivan XXIII 
»Providnost nas vodi prema novom uređenju ljudskih odnosa. Ovi odnosi idu 
prema ostvarenju viših i neočekivanih planova i to ne samo nastojanjem ljudi 
već i preko njihovih očekivanja. Ali sve, pa i ljudska protivljenja, Providnost 
upućuje na veće dobro Crkve«. 

Potrebno je, dakle, biti osjetljiv na sve što donosi promjenljivost svakida- 
šnjeg zbivanja. Uočiti nove situacije. Suživljavati se s novim načinom života, 
ali u isto vrijeme držati se čvrsto nepromjenljivih zasada prirodnog moralnog 
zakona i Božjih zapovijesti. Tako će se novo prikladno ucijepiti u staro, a ovo 
će oplođeno stvarati uvjete za uvijek nova dostignuća na svim područjima 
ljudskog znanja i umijeća. 


Vizija bujnog života 


Ivan XXIII meditira o veličini Crkve nad grobom Spasitelja o Uskrsu 
god. 1959. »Crkva živi kao što živi i njezin božanski Utemeljitelj. Crkva ide 
naprijed snagom života kao što i Isus. Nastojali su da i nju pokopaju. Činili 
su spomen njenoj agoniji i njenoj smrti. Crkva, međutim, nosi u sebi nesa- 
vladivu snagu Utemeljitelja. S njim je uvijek nanovo uskrsnula opraštajući 

svima, brineći se za životnu sigurnost i utjehu slabih, siromašnih, patnika, 
svih ljudi dobre volje«. To je realizam dubokog poznavaoca situacije ali i opti- 
mizam onoga koji zna za tajnu uspjeha Crkve i za uvjete njena razvoja. 

U čuvanju tradicije Ivan XXIII je beskompromisan. Kleru koji je hodo- 
častio na grob Pija X govori da »unutarnju strukturu Crkve sačinjava ona 
snaga što je crpi iz uvjerenja da mora ostati vjerna misiji koja joj je povjere- 
na od njenog božanskog Utemeljitelja, bez osvrta na to da je proglase stro- 
gom, odviše obazrivom ili bez osvrta na to da se ona takvom na oko i pokaže«. 
Uvjet svakog pravog napretka jest u tome da se iskoristi što je stečeno kroz 
prošlost te da se čvrsto stoji na zasadama koje se ne mijenjaju, jer na laba- 
vim temeljima labava je zgrada!. 


Riječi koje ne će proći 


To su riječi neumrlih socijalnih enciklika. Prva je Ad Petri cathedram od 
29. VI 1959. Crkva je uvijek mlada, svakim danom brojnija. Ona raste iznutra 
i izvana. Današnjica traži da se naglasi kako je ljudima potrebito istinu mi- 
sliti, govoriti, živjeti, poštivati. Osobito je potrebita istina o jedinstvu i miru. 
Stroga je dužnost štampe, radia, televizije, kina i sl. da raskrinkavaju laž a da 
ljudima otkrivaju pravu, objektivnu istinu. Jedna je od tih istina _i ona o jed- 
nakosti svih ljudi. Ta istina naglasuje bratstvo. Sposobna je da se na njoj 
izgradi čvrsta zgrada mira. A mir, jedinstvo, slogu, suradnju treba promicati 
među ljudima. Bratstvo, ljubav pokrit će one neke nejednakosti među ljudi- 
ma. To je uzvišena, životna istina. 

Druga je enciklika Mater et Magistra od 15. V 1961. U njoj se predočuje 
najsuvremeniji oblik socijalnog pitanja. Centralna se točka može tražiti u na- 
uci o odnosima između nejednako razvijenih zemalja. Ta je nejednakost velik 
uzrok nereda, kako je istaknuo davno Pijo XII u poruci o Božiću 1942. Odon- 
da do danas učinilo se mnogo da se ta teškoća izgladi. Daleko smo od rješenja 
pitanja. Ne smije se sustati. Potrebno je razvijati konvivenciju u istini, pravdi 
i ljubavi. Te kreposti će pomoći u rješavanju drugih gorućih pitanja kao što 
su pitanja o socijalizaciji, o visini nadnice, o odnosima na produktivnom sek- 
toru, o pravu i dužnostima privatnog vlasništva, o ingerenciji države u djelat- 
nost pojedinaca, o agrarnoj krizi, o suradnji na međunarodnom polju itd. 

Treća je Pacem in teris od 9. IV 1963. To je duhovna oporuka velikog Pa- 
pe mira. U njoj je kondensirano sve što je govorio za svog života o miru među 
ljudima. Dakako, svoju je nauku razvio, prikazao u jasnoj formi, razumljivim 
jezikom, toplim stilom. Baza je svega: poštivanje osnovnih, nepovredivih, ne- 
otuđivih čovječjih prava. Dužnosti pak vežu pojedince međusobno, s drža- 
vom, državu s pojedincima kao i države međusobno. 


Obnoviteljski duh 


Ivan XXIII je počeo obnovom vjerskog života u Rimu. U siječnju 1960. 
održana je rimska Sinoda. — Kao životno djelo Ivana XXIII povijest će spo 


1) Ivan XXIII pokazuje svoju očinsku brigu za razne pojave duhovnog života svojih 
ovaca-duša. Dne 1. VIII 1959. izdaje enciklično Pismo Sacerdotii nostri primordia. 
U tom Pismu razmatra o dostojanstvu svećeničke službe u svjetlu uzornog sveće- 
nika sv. Ivana M. B. Vianney-a. — Dne 26. IX iste godine u Grata recordatio potiče 
na molitvu sv. Krunice osobito kroz mjesec listopad. — U Princeps Pastorum od 28. XI 
iste godine govori o m'sijskom apostolatu. — Tako i u mnogim drugim spisima na- 
stoji uvjerljivo i toplo promicati bujan život milosti svojih vjernika. 


minjati početak Drugog Vatikanskog Sabora. Najvažniji zadatak Sabora jest 
čuvati polog vjere i drugima ga prikazivati na najefikasniji način. Taj polog 
krije životnu sreću za čovjeka. Crkva mora svoju nauku predočivati ljudima 
naših dana tako da je oni shvate, zavole, prigrle, usvoje. Treba odbaciti pe- 
simizam. Poboljšanje, napredak, sreća uvijek stoje pred čovjekom. Ne smije 
se sustati već oko tih vrednota nastojati svim silama. 


Papa povijesti 


Ivan XXIII ulazi u povijest. U kratkom Pontifikatu ispunio je mnoga 
vremena (Mudr 4,13). Rečeno je da je njegova smrt jače odjeknula nego li 
smrt bilo kojeg državnika naših dana. On je uskliknuo »žao mi je naroda«, 
a narod ga nije ostavio. Sin naroda živio je u narodu i za narod. Mase su ga 
naroda otpratile i na vječni počinak. Danas mu se divimo. Divimo se osobito 
njegovoj jednostavnosti, koja izgleda vrlo složena kad se nastoji da se raš- 
čini, analizira i prikaže složenoj psihi današnjice. 

Želimo li sažeti svu životnu misiju Ivana XXIII u jednu riječ? Ta bi mo- 
gla biti ova: žrtva. Žrtvovao je sebe za Crkvu, za mir, za čovječanstvo. U 
zadnjim trenucima života prinio je Bogu svoje patnje kao žrtvu na oltaru 
ovim riječima: »Za Crkvu, za Sabor, za mir«. Zato je živio, u tom svjetlu je 
umro. U tom će znaku ispunjati povijest. 

Petar je govorio preko Ivana, a Ivan je preko Petra primio garanciju da 
će njegova misija ostati trajna, neuništiva. Ivan XXIII je mrtav, ali i mrtav 
govori. I govorit će kroz vjekove. Vjernici će ga slušati, jer u svakom Kri- 
stovom Namjesniku gledaju Krista i ponavljaju mu: »Gospodine, komu ćemo 
otići? — Ti imaš riječi vječnoga života (Iv 6,68). 

Uredništvo 


E 


IDEJNI SADRŽAJ ENCIKLIKE ,Mir na zemlji“ 
Dr Jordan Kuničić 0. P. 


SUMMARIUM: Finis articuli non alius est quam prcecipua capita doctrinae, quae 
in hac eneyclica inveniuntur synthetice exponere. Opusesthaec ad suprema principia 
doctrinae socialis catholicae reducere— nexum eiusdem doctrinae cum doctrina sociali 
traditionali, praesertim cum doctrina_Pii XII, ostendere; — obiectiones aliquas, quae ex tex- 
tu moveri possent, praevenire, puta quoad iusad laborem, quoad salarii famil.as strictam 
exigentiam quoad ius interveniendi Status etc. 

Cordi omnium esse debet, ut aedificium pacis > super basim  solidam 
orđinis moralis in defensionem humanae personae extruatur. Inter petras quibus hoc 
aedificium constare debet necesse est ut cuiusque hominis activa cooperatio principem 
locum obtineat. Exoptatissima pax non aliter condi confirmarique potest nisi ordine, 
quem Deus constituit, sancte servato. Ad hanc ideam ordinis moralis omnes ideae, 
quae socialem ordinem spectant, reducantur oportet iNlique subordinatae_maneant, 


Dogodilo se oko Galilejskog mora. Sakupilo se silno mnoštvo. Isusu i nje- 
govim učenicima posta jasno da je to mnoštvo gladno. Krist nije došao na ze- 
mlju da izravno rješava prehranbeno pitanje, iako on, kao Bog, hrani sve što 
je živo. Ipak je dokazao da ima autentično čovječje srce, srce puno samilosti. 
»Žao mi je naroda... nemaju ništa za jelo« (Mk 8,2). I nahrani ih tjelesnim 
kruhom i duhovnim kruhom istine. 

Zamislimo da isti Spasitelj gleda oko sebe ljude našeg stoljeća. Kao da ih 
gleda zgrbljene nad atomom kako otimaju njegovu tajnu snagu ili upitnim 
pogledom zure u svemirske daljine. Nemamo razloga tvrditi da ih ne bi bo- 
drio, da i unaprijed proučavaju zakone svemira, jer je iz zakona najlakši put 
do spoznaje zakonodavca, ali je izvjesno da bi im, kao nekada farizejima i 
saducejima, uputio i riječ opomene: »Lice neba znadete prosuditi, a znakove 
milosnog vremena ne znate» (Mt 16,1.—4). 


Krista u tjelesnom obliku ne vidimo. Tko vjeruje taj će uvijek moći pra- 
titi čudesne pojave vjerskog života. Dne 9. travnja ove godine mnoštvo svijeta, 
preko televizije, moglo je pratiti neobičan događaj: Ivan XXIII, Kristov na- 
mjesnik na zemlji, potpisivao je encikliku Mir na zemlji. I on je u srcu obuj- 
mio čitav svijet. Htio je gladnim dušama pružiti sočnu hranu istine. Obnovio 
je onu istu nakanu, koju je Krist imao prije nego je sebe prinio na križ za žr- 
tvu, a ta je: »Za život svijeta, za otkup i za spas svih ljudi«. 


Doista, Ivan XXIII je progovorio svima ljudima dobre volje. Progovorio 
je i nevjernicima, jer i oni priznavaju prirodno-moralni zakon, koji je zajed- 
nički životni ustav svih ljudi. Nije li taj događaj jedan od znakova milosnog 
vremena? Vrijeme Gospodnjeg pohoda? (Lk 19,44). Na ljudima je, da ovom 
pozivu odgovore, da ih ne stigne kazna koju zasluže svi koji se ogluše na glas 
Gospodinov. 

Namjesnik Kristov na zemlji primjenjuje načela prirodno-moralnog za- 
kona, načela vjere i morala, na konkretne prilike. On želi dati putokaz u ne- 
izvjesnim situacijama sadašnjice. Time on ispunja dužnost koja mu je nare- 
đena, naime: »Idite u cijeli svijet i propovijedajte Veselu vijest svakom stvo- 
renju« (Mk 16,15; Mt 28,29). Gdjegod je pitanje savjesti, pa i na području 
vremenitog poslovanja, mora se čuti glas duhovne vlasti. Ona postupa kao 
učitelj, liječnik, sudac, nadasve kao otac. Tim postupkom Ivan XXIII želi 

pokazati smjernice za sretniju budućnost. Svaka je takva intervencija kao ne- 
ka posebna milost s neba!. 

Enciklike obično ne iznose nove dogme. Ne iznosi ih ni ova. Niti u enci- 
klikama svaka iznesena nauka članak vjere. Nije ni u ovoj. Ipak će svaki 
vjernik primiti Papine riječi pristankom punim poštovanja. To mu je dužnost, 
jer preko apostola govori Krist (Lk, 10,16). Još više: vjernici su dužni iskreno 
upoznati sadržaj enciklike, usvojiti ga i širiti ga. Daleko od tendencioznih, 
pristranih jednostranih tumačenja slijediti će objektivnu nauku enciklike 
i usvojiti je prema naredbi Kristovoj: »Tko vas sluša, mene sluša. Tko vas 
prezire, mene prezire, Tko prezire mene, prezire onoga, koji je mene poslao« 
(Lk 10,16). 


UVOD 


Sva bića, osobito čovjek, čeznu za mirom. Pojam pak mira usko je pove- 
zan s pojmom reda ili poretka. Koji se elementi traže za mir? Prije svega se 
traži red, tj da se pravilno poreda sve što se mora dovesti u red. Taj pravilni 
poređaj mora ostati u nekom spokojstvu. Teolozi usvajaju poznatu definiciju 
mira predloženu od sv. Augustina, prema kojoj mir nije drugo nego »spokoj- 
stvo u pravilnom poređaju«?. 

Nema mira bez reda ili pravilnog poređaja. Nema pravilnog poređaja bez 
nekog počela, ideje vodilje, glavne točke, prema kojoj sve što se dovodi u red 
prima i drži svoje mjesto. Tko ne poštuje ljestvicu vrednota tj. ne ocjenjuje 
pravilno vrednote taj se odriče i reda, dosljedno se odriče i mira. 

Ne može se zanijekati da je red značajna karakteristika svemira. Sve je 
podložno nekom redu. Podložan mu je i čovjek kao svemirko biće, kao stvo- 
renje Božje. Posebna je čovječja odlika u tome što je on pozvan da i sam stva- 
ra red. Stvara red u pojmovima — kad ispravno izriče misli, stvara red oko 
sebe kad npr. gradi kuću. Postoji j asnije područje, na kojemu čovjek stva- 
ra red, a to je područje svijesnog djelovanja. Čovjek je obdaren sposobnošću 
samoodređenja, čovjek je slobodan, zato je pozvan da stvara red u svojim či- 
nima, da sve štogod čini bude pravilno učinjeno. 

Velika je to odlika čovječja da on nije samo podložan redu već da je po- 
zvan da i sam bude redatelj. Tom će pozivu udovoljiti ako uvijek bude imao 
pred očima onu zvijezdu, po kojoj se mora ravnati na moru života, onaj puto- 
kaz u labirintu svakovrsnog djelovanja. Koja je to zvijezda? U čovječjem sr- 
cu nalazi se usađeno svjetlo prirodno-moralnog zakona, koje mu se nameće 
kao bezuvjetni imperativ. To je onaj prirodni moral (Rm 2,10), glas dobra i 
zla. A čovječje srce je sijelo slobodnog samoodređenja. To znači da ni kruta 
sila ni slijepi zakoni prirode ne mogu biti faktori koji će u čovjeku i oko čo- 
vjeka uvoditi red već to mora biti svijesna i slobodna čovječja volja. Ova će 
uvesti red u čovjeku, da sluša razum i vjeru: uvesti će red u odnosima poje- 


1) Najznačajnije enciklike socijalnog sadržaja jesu: Rerum novarum Lava XIII od 15. V 
1891, u kojoj se idejno planira deproletarizacija radničkog staleža. Quadragesimo 
anno Pija XI od 15. V 1931, žarkim; pozivom upućuje mjerodavne da i druge slojeve 
društva treba urediti po načelima evanđeja u pravdi i ljubavi; radio-poruka Pija XII 
od 1, VI 1941. nosi naslov La solennita i komemorira pedesetgodišnjicu RN te donosi 
direktive za rješenje osnovnih pitanja o upotrebi materijalnih dobara, o rađu i o ob'telji: 
Mater et Magistra Ivana XXIII od 15. V 1961. ponavlja tradicionalnu društvenu nauku 
kat. Crkve ta daje direktive za rješavanje pitanja današnjice npr.za rješavanje pitanja 
ravnoteže između bolje i slabije razvijenih zemalja. 

2) Sv. Augustin, De civitate Dei, XIX 13, 1; sv. Toma lI—ifq. 2 a1ad1. 

dinca prema pojedincu, osobito na temelju pravde i ljubavi; potrebno je da 
uvede red u odnosu pojedinca prema državi, konačno i države prema drugim 
državama, odnosno prema zajednici država. 

Čovjek ostaje zapanjen kada promatra red zvijezda ili tajni red sitnih ži- 
vih bića. A nije li divljenja vrijedan onaj statički red bitnosti, u kojemu sva- 
ko biće promatramo kao iskricu beskrajnog svjetla Božje bitnosti? Još više 
nas zanosi promatranje dinamičkog reda, reda međuovisnosti i međuuzroč- 
nosti, koji omogućuje da jedno stvorenje djeluje na drugo npr. sunčane zra- 
ke na biljku, biljka na čovjeka itd. Nadasve nas iznenađuje onaj red svrhovi- 
tosti, finaliteta, koji nam predočuje kako svako biće kao lađica plovi prema 
svome cilju, sva pak bića idu prema zajedničkom cilju svemira: sveopćoj har- 
moniji na slavu Stvoritelja! Nema, dakle, izoliranih bića, nema u potpunom 
smislu osamljenih bića. Svemir je kao kuća, čovječanstvo je kao jedna obitelj. 
Odnosi među bićima morali bi biti odnosi sveopćeg bratstva. 

Razumljivo da Ivan XXIII traži red ili pravilan poređaj kao preduvjet 
mira. On tom naukom postavlja pečat filozofske dubine enciklici koja sam 
tumači društvenu problematiku i pruža smjernice za društveno uređenje. Ka- 
men temeljac je ovaj: čovjek je dužan uvoditi red kojemu će kao prirodna na- 
dogradnja biti udijeljen mir. Najglavnije će za čovjeka biti to: da poštuje lje- 
stvicu vrednota, npr. da više cijeni vrednotu kreposti nego li vrednotu fizičke 
sile, više istinu nego jakost mišica. Istine prema kojima se mora ravnati u 
svom životu i djelovanju. 

Time će čovjek ispuniti poziv prirode, one specifične ljudske prirode koja 
ga čini kraljem svemira. Ispuniti će i poziv milosti. Da, jer i dolazak Kristov, 
dolazak milosti, obilježen je i motiviran time, da se uspostavi poremećeni red. 
Grijeh je poremetio red. Treba uvesti prijateljske odnose između čovjeka i 
Boga. To je uvjet mira između duše i Boga. Eto kako više vrednote diktiraju 
da se uvede pravilan; poređaj: tijelo podložno duši, materijalne vrednote du- 
hovnim vrednotama, razum vjeri, priroda milosti, sve stvoreno Bogu. 

Rekao je netko da će čovječanstvo sjati od reda i mira kada bude održa 
valo Krista, koji je kao božanska harmonija među prolaznim ljudima. A nije 
li i Krist sav svoj život i svoje djelovanje uredio prema vrhovnoj točki svega: 
prema volji Božjoj? Nije li Krist došao da izmiri čovjeka s Bogom, da sve 
ljude skupi u jedno? (Iv 10,16). Krist je vrhovni redatelj, najviši mirotvo- 
rac. Uvoditi red i mir u život i djelovanje znači nastavljati djelo Kristovo, 
djelo sveopćeg izmirenja, sveopće sreće. 

Lako je govoriti da za mirom svi ljudi čeznu. To je razumljivo. Teže je 
provesti u djelo istinu da mir kao cilj i svršetak svih dobara i svega zbivanja? 
ne dolazi kao dar s neba nikomu tko ga ne nastoji steći. Krepostan čovjek, 
napose pak čovjek prožet ljubavlju prema Bogu i bližnjemu, stvara mir u se- 
bi i oko sebe. Mir je plod kreposti. Mir se zarađuje, zaslužuje, mir je kao na- 
grada. Bez nastojanja oko sticanja kreposti nema mira kakav želi Ivan XXIII 
naime mira »kojemu je temelj istina, mjerilo i svrha pravednost, pokretna 
snaga ljubav, a metoda rada sloboda«.“ 


3) Piše sv. Toma u komentaru prve Posl. Korinćan'ma 1,1: »Vrhovna je vrednota 
milost, početak svih vrednota. Prije milosti u nama je sve nepotpuno. Zadnja je vred- 
nota mir, jer mir je opći cilj ljudske duše. Bilo kako netko shvati mir, on u sebi uklju- 
čuje svršetak bilo u vječnoj slavi, bilo u upravljanju među ljudima, bilo u odnosu me- 
đu liuđima«. 

4) Najbolji komentar ovih riječi nalazi se u rađuo-poruci Pija XII od 24. XII 1942, 
Predmet je govora: temeljni elementi društvenog života. Koji su to? To je život u redu 

Žalosna nas je činjenica zaustavila u promatranju ovih svijetlih i lijepih 
ideja. U nerazumnoj prirodi vlada zavidan red, a u čovjeka i među ljudima 
ponajčešće vlada nered i nemir. To je činjenica. Očita i bolna. Očit je i njezin 
izvor. Izvor toj pojavi nalazi se u čovječjoj slobodnoj volji, u njegovom sa- 
mooodredivom htijenju. Čovječja slobodna volja ima dvije oštrice. Čovjek 
može širiti red i mir, biti izvorom sreće, ali može širiti nered, nemir, biti iz- 
vorom nesreće. Koliko puta mjesto ljubavi sije mržnju — a žanje neslogu, 
kao da zaboravlja da je od Boga obdaren slobodnom voljom da svijesno 
i hotimično širi ljubav i slogu. Zbog toga i trpi, jer mržnju donosi nemir 
i uništenje, ljubav pak mir i napredak. 

Što iz svega ovoga zaključujemo? Istaknimo barem ovo: tko ne opaža u 
svijetu red i ne osjeća dužnost da uzljubi red kao temelj mira griješi proti 
osnovne dužnosti čovjeka, još više kršćanina. Radi toga je očito da tko niječe 
da opstoji prirodno-moralni zakon i da on ima svoju vrhovnu, bezuvjetnu 
obavezu taj ne će shvatiti niti plodonosno primjeniti ove prve ideje Papine en- 
ciklike. Drugim riječima: tko slijedi pozitivizam, tj. svu i jedinu obaveznu 
snagu daje pozitivnim zakonima, taj se nalazi na poziciji koja je oprečna po- 
ziciji Ivana XXIII. 

Još nešto. Iz gornjega se izvodi da je posve logično što katolička sociolo 
gija zastupa mišljenje da se socijalno pitanje, odnosno društveno uređenje, 
ne može provesti na bazi sile i nametanja već na bazi poštivanja prirodno- 
moralnog zakona, osobito na bazi poštivanja onih osnovnih njegovih načela, 
koja možemo grupirati oko Dekaloga. U Dekalogu je, prema tome, osnovna 
smjernica za takvo uređenje života i djelovanja, da tim načinom života i dje- 
lovanja čovjek poluči svoju vremenitu i vječnu sreću". 

Jasne su nam početne riječi enciklike: »Mir na zemlji, dubinska čežnja 
ljudi svih vremena može se uspostaviti i učvrstiti jedino punim poštivanjem 
reda što ga je Bog odredio«. 


1. ODNOSI IZMEĐU POJEDINACA 


Bez sumnje je da niti pojedine epohe niti pojedini narodi ne predstav- 
ljaju jedinstven način života. Svaka epoha, svako stoljeće, možda i decenij, 
pokazuje neke svoje osobite oznake u načinu života i djelovanja. 

Naše doba iznosi nam tri osobite oznake u društvenim odnosima. Prvo 
radnici su došli do prava što im pripadaju kao osobama, i to na svim podruš- 
jima društvenog života, a došli su do njih nastojanjem i nekom borbom; 
drugo, žena je ušla u javni život te traži da joj se priznaju prava kao muškar- 
cu te da se s njom ne postupa kao sa sredstvom već kao sa osobom, koja je 
od prirode obdarena neotuđivim pravima npr. pravom izbora zvanja: treće, 
svi narodi postaju, ili barem nastoje da postanu, nezavisne političke jedinice, 


ili pravilnom poređaju (u podložnosti Bogu, u razvoju i usavršavanju ljudske osobe, u 
pravnom redu među ljudima) i spokojstvu (pravilne djelatnosti), Da se ostvari to spo- 
kojstvo u pravilnom poređaju ili u miru potrebito je: prvo, poštivati dostojanstvo i pra- 
vo čovjeka kao osobe; drugo, čuvati jedinstvo obiteljskog života; treće, priznati radu 
njegova prava i čast; četvrto, uspostaviti pravilan pravni poredak; peto, ostvariti 
kršćanski pojam države. 

5) Objekt, zadatak etike, katoličke moralke, dosljedno 1 katoličke sociologije, jest: pro- 
matrati specifično ljudske čine koliko su u sebi pravilno ostvarene i kolko su usmje- 
rene. prema cilju. Vidi sv. Tomu u kometaru ETH. AD NICOMACHUM lib,1,br. 2 
(u izdanju Pirotta). 

samostalne države. Ako pojedine etničke skupine ne mogu ostvariti svoju za- 
sebnu državu one barem traže svoja etnička, narodna prava. 

Tu smo na temeljnoj nauci. Kada konstatiramo kako svi narodi odbacu- 
ju rasnu diskriminaciju i kompleks inferiornosti, a brane svoje dostojanstvo, 
razlog tomu gledištu nalazimo u uvjerenju da su svi ljudi jednaki, da nema 
povlaštenog položaja i da ga ne smije biti. Ta svijest jednakosti jest jeka mo- 
ralnih vrednota usađenih u čovječjem srcu, a te su: prirodna prava i dužno- 
sti. U tome je pravi temelj dostojanstva čovjeka kao osobe (analogno i poli- 
tičke zajednice ili države), što je čovjek pojedinac i država povlašteni nosilac 
prirodnih, općih, nepovredivih i neotuđivih prava i odgovorni nosilac mnogih 
dužnosti prema Bogu, sebi i bližnjemu, dosljedno i prema državi. 

Čovjek je, drugim riječima, osoba tj. nosilac prava i dužnosti“. Pitanje je: 
da li je čovjek današnjice toga svijestan? Je li čovjek današnjice svijestan 
gdje se nalazi izvor njegove duhovne misije u svijetu? Zna li gdje je izvor pra- 
ve kulture? Je li spreman vršiti svoje moralne obaveze? Otvara li dušu prema 
visinama, prema Bogu, izvoru svih prava, garantu vršenja svih dužnosti? 


a) Prirodna prava. Mnogo ih ima, iako im se posvuda ne posvećuje velika 
pažnja. Još opstoji kmetstvo; još ima robova; još nije nestalo kolonijalizma; 
još se na razne načine vrijeđa dostojanstvo čovjeka kao osobe, razumnog i 
slobodnog bića. Svi ljudi bez razlike imaju pravo npr. na egzistenciju i na do. 
ličan način življenja, na umno i moralno kultiviranje, na slobodno ispovijeda- 
nje vjere prema diktatu ispravne savjesti, na slobodan izbor zvanja, na razvi- 
janje slobodne inicijative na ekonomskom području, na nagradu za rad", na 
uposlenje*, na razna udruživanja, na političko samoodređenje, na pravnu si- 
gurnost itd." 

Jest, Deklaracija čovječjih prava proglašena je u Povelji UN iz godine 
1948. Znamo za Deklaraciju god. 1789. U Deklaraciji iz god. 1948. kao da ćita- 
mo nastavak i ispravak one deklaracije iz god. 1789. čovjeku se priznaja nje- 
govo dostojanstvo. Naglasuju se njegova prirodna prava. Čovjek današnjice, 
bilo gdje se on nalazio na zemaljskoj kugli, ima se na što pozvati. Poželjno bi 
bilo, piše Ivan XXIII, da čovjek u toj Deklaraciji uzmogne »naći stvarnu za- 
štitu prava koja neposredno izviru iz njegovog osobnog dostojanstva« (u V 

6) U običnom govoru zovemo »osobom« čovjeka individualno istaknutog, duševno sa- 
mostalnog, čovjeka značaja. Taj se pojam temelji na metafizičkom pojmu osobe, koliko 
je zamišljamo kao individualni, samostojni subjekt razumske naravi. Tako je shvaća 
tradicionalna filozof;ja. Vidi sv. Tomu I P q, 29, a. 1. — Kad ovoj definiciji nađodamo 
»subjekt prava i dužnosti« tada pobliže označujemo čovjeka kao osobu s pravno-etičkog 
gledišta, Prava i dužnosti izviru iz pojma osobe kao samostojnog, razumskog subjekta, 
U pojmu osobe s kršćanskog gledišta svi elementi ostaju isti,ali mu nadodajemo nad- 
naravni element milosti tj.da je svaki čovjek otkupljen krvlju Kristovom, pozvan na 
sve plodove milosti za života na zemlji i poslije smrti. 

") Ivan XXIII istče da radnik ima pravo na nadnicu, koja je dovoljna da on i nje- 
gova obitelj mogu provoditi život dostojan čovjeka. Znači li to da je obiteljska nadnica 
naređena u svim okolnostim i to s naslova pravednosti? Možda one najstrože? Ne, jer 
isti Papa se poziva na druge kriterijekoji dolaze u obzir za odmjerivanje nadnice npr. 
na raspoloživo bogatstvo, na ekonomsko stanje bilo uopće bili u poduzeću. Prema tome 
katolički sociolozi mogu i dalje precizirati tu nauku. Vidi našu Katolička sociologija Za- 
greb 1961, str. 73, br. 161. 

&) Iako Papa govodi da čovjek ima wravo na rad ostaje i dalje dužnost katoličkih socio- 
loga da to pravo detaljnije određuju. Vidi našu Kat. soc, istr. 68, br. 144—148. 

9) Nauka o čovjeku kao osobi — daleko je od kulta ličnosti i daleko od raznih načina 
depersonalizacije čovjeka — razvija se u duhu kršćanskog personalizma osobito od La- 
va XIII. Prihvaća je Pijo XI a osobto je razvija Pija XII. Vidi u našoj Kat, sve, str. 
19, odnosno br.24—31. 

dijelu). Međunarodni Forum ne može biti dovoljna garancija da će se ta pra- 
va poštivati ako ne bude imao takvu vlast, da ona može »uspješno djelovati na 
svjetskom području« (IV dio). Bez te efikasne kompetencije i najsavršenija 
Deklaracija ostati će mrtvo slovo"". A svaki će objektivni promatrač uvidjeti da 
zajedničko dobro čovječanstva traži tako efikasnu ustanovu'"!, jer je to zajed- 
ničko dobro čovječanstva isprepleteno i samo ga takva ustanova može dovolj- 
no čuvati. 

Dok s jedne strane svaki dobronamjerni čovjek hvali nastojanja mjero- 
davnih da se ta prava provedu u djelo, s druge strane ne zaboravimo da io 
priznanje čovječjih prava ne ide u prilog liberalističkom kapitalizmu, koji po- 
jedinca izlaže samovolji bezimenih snaga, prisili anonimnih faktora, — Niti to 
priznanje čovječjih prava ide u prilog autonomizmu, jer ovaj ne priznaje da 
ta čovječja prava izviru iz moralnog reda i da se moraju ostvarivati u skladu 
s moralnim redom a ne po načelima samovolje. — Konačno, priznanje tih pra- 
va ne ide u prilog Comte-u niti njegovim mnogobrojnim pozitivističkim sljed- 
benicima. Comte je, doista, laskavo priznao da je »individualistički virus« 
zaustavljen od katolicizma'?, ali po njegovoj teoriji »socijalno« apsorbira i 
uništuje ono što je »individualno«, tj. pojedinac se utapa u društvu, društvo 
guta pojedinca. 

Prirodna prava čovjeka traže da se objektivnom pravu dade prvenstvo 
nad subjektivnim pravom. To znači da »pravedno«, tj. ono što nekomu pri- 
pada neovisno o volji drugoga, što je s njim sraslo po prirodi i što se ne može 
njemu oduzeti a da se ne povrijedi njegova osoba — mora biti kao svetinj 
Pogaziti svetinju nije samo zločin već takav postupak na osobit način vrijeđa 
Boga, koji je osnivač i garant objektivnog reda morala. 

b) Odgovarajuće dužnosti. Iz svakog prirodnog čovječjeg prava izvire i 
odgovarajuća dužnost, npr. iz prava čovjeka na život ili samoodržanje izvire 
dužnost za njega da se brine za život a za drugoga da ga u tome u granicama 
zakona ne spriječava već da mu, ukoliko je moguće, pomogne. 

Proti raznih struja!3 tvrdimo da se dužnosti čovjeku nameću po njegovoj 
društvenoj naravi. Kako bi čovjek mogao živjeti u društvu kad ne bi u dru- 
štvu vrijedile zapovijedi pravednosti već bi se usvojila načela u prilog krađe, 
laži, klevetanja itd? Kao što pravda i ljubav grade sretno društvo tako, na- 
protiv, nepravda, mržnja i drugi poroci ruše društvo. Svi postupci što ruše 
društvo mogu se nazvati protuprirodnim, jer čovječja je narav po sebi usmje- 
rena na društvenost. Pravo veli Ivan XXIII da oni koji zapostavljaju dužno- 
sti, dok glasno ističu prava, izlažu se pogibli da jednom rukom ruše ono što 
su s drugom sagradili« (u II dijelu). Zar ne bi svijet izgledao sređeniji kada 
bi ljudi više nastojali da vrše dužnosti nego li da se pozivaju na prava? Zar 


10) Katolički soc:olozi priznaju veliku prednost deklaraciji čovječjih prava iz god, 1948, 
u sporedbi s Deklaracijom 'z god. 1789. Osim toga katolički sociolozi na sastanku u San 
Sebastianu predložili su što bi trebalo nadodati, što razjasniti i u ovoj novoj Deklara- 
ciji UN, kako se može vidjetu La documentation catholique god. 1949, stupac 402—429; 
4T1—490, 

11) Benedikt XV u enciklici Pacem Dei munus od 23. V 1920. zastupao je isto miš- 
ljenje. Poželjno je piše on, da se svi narodi ujed na u jedno društvo ilx bolje u jednu 
obitelj naroda, da u toj obitelji svi nađu garanciju svoje nezavisnosti te da bude zašti- 
ćen pravilan poredak u ljudskom društvu. U toj je obitelji vidio također sredstvo da se 
čovječanstvo sačuva od rata. — Vrlo jasno govorio je u istom smislu i Pijo XII, ito 
osobito 24. XII 1939. i 1. IX 1944. AAS (1940) 5—13 i AAS (1944) 249—258. 

1) E. Rideau, Paganisme ou christianisme, Paris 1954, str. 982. 

18) Vidi našu Kat. sociologiju, str. 15., br. 17.—24. 

ne bi vršenje osnovnih dužnosti prema Bogu uslovilo izgradnju sretnije bu- 
dućnosti? Ne zaboravimo da je čovjek ukorijenjen u Bogu. Tko čupa taj ko- 
rijen uništuje izvor prava i dužnosti. 

c)Suradnja. Čovjek nije »prisiljen« da živi u društvu već on uviđa da inu 
odgovara živjeti u društvu (obitelji, raznim udruženjima, državi i sl.). U isto 
vrijeme uviđa da se ne može živjeti u društvu ako se ne vrše dužnosti prema 
društvu. Ivan XXIII piše da čovječji život u društvu moramo smatrati >du- 
hovnom činjenicom«. Čovjek svijesno i voljno ulazi u društvo da spozna isti- 
nu, da ostvari pravednost, uvede ljubav, da se moralno usavrši, da razvije 
svoje sposobnosti, u jednu riječ: da poluči ovozemnu i prekogrobnu sreću. 

Na taj način život u društvu postaje dužnost. Svaki član društva mora na- 
stojati da stekne i širi istinu, koja će mu otkriti vrijednost prava i dužnosti: 
da provede u djelo poštivanje tuđih prava, vršenje svojih dužnosti, pomaga- 
nje drugomu da i on vrši svoje: ljubav, jer ljubav najsavršenije ujedinjuje 
ljude, upotpunjuje pukotine pravde, oživljava i dočarava zajednički život. To 
je onaj poredak, o kojemu piše Ivan XXII da se »temelji na istini; ostvaren 
je u skladu s pravednošću; traži da ga ljubav oživljuje i upotpunjuje; zahtije- 
va neprekidno povezivanje u slobodu i uvijek novoj i sveljudskoj ravnoteži« 
(ovdje I dio). 

Kao zaključak ovog prvog dijela slijedi duboka istina da se tajna za pra- 
vilno uređenje odnosa među ljudima nalazi u ispravnom pojmu čovjekatu, u 
njegovom pravilnom odnosu prema drugim ljudima!“ i prema društvu, osobi- 
to državnom društvu. Liberalni individualizam i bezbojni totalitarizam uništu- 
ju čovjeka i njegovo dostojanstvo. Kršćanski personalisti sve dublje prodiru 
u sadržaj istine o čovjeku kao osobi!s, a poticaj i pravac dao im je Pijo XIL7 
Osloboditi čovjeka od pritiska ekonomske, idejne, društvene prisile velik je, 
težak zadatak doista naprednih mililaca. 


2, ODNOSI POJEDINCA PREMA DRŽAVNOJ VLASTI 


Kako će se odrediti ti odnosi? Svijest o dostojanstvu ljudske osobe mora 
biti kao odlazna točka uređenja tih odnosa. Činjenica je da se po svim dr- 
žavama nastoji sažeto i jasno označiti temeljna čovječja prava; — određuju 
se prava, kompetencije i metode rada pojedinih funkcija državnih vlasti; — 
pravno se uređuju odnosi između građana i državnih vlasti; — građani aktiv- 
no sudjeluju u javnom životu; — državnoj vlasti se stavlja kao glavni zadatak 
da »prizna, poštiva, harmonijski uskladi, štiti i unapređuje prava i dužnosti 
građana« (ovdje II dio). 

Najprije treba biti na čistu s pojmom državne vlasti. Priroda potiče či 
vjeka da stvara društva, a nijedno se društvo ne može održati bez neke vlasti. 
Bog je stvorio čovjeka i njegovu društvenu narav. To znači da je i društvo i 
vlast od Boga (Rim 13,1—6). Bog, tvorac moralnog reda, ne može se odreći 


14) Istu, str. 12 br. 15—17. 

15) Istu, str. 21, br. 31 i slijed. 

16 Rideau nav. dj. str. 181—201. 

17) Usporedi osobito radio-poruku od 24. XII 1942. AAS (1943) 9—24. Tu se iznose smjer- 
nice za pravilno uređenje odnosa između političkih zajednica. Sjetimo se da je u to 
vrijeme nacionalsocijalizam harao Evropom. Pijo XII govori: »Porijeklo i bitni cilj 
društvenog života jest u tome da se uščuva, razvije i usavrši čovječja osoba, Društveni 
život čovjeku omogućuje da ispravno provede u djelo pravila i vrednote religije i kul- 
ture što ih je Stvoritelj namijenio svakom pojedincu i čitavom čovječanstvu bilo u cje- 
lini bilo u prirodnim ograncima istoga«. 

svoga vrhovništva nad čovjekom i nad njegovim djelovanjem u društvu. U 
pojmu se vlasti, dakle, nalaze tri bitna aspekta: prvo, ona je u sebi svojstvo 
pravno-moralne naravi a ne fizičpa sila; drugo, ona je u odnosu prema Bogu 
kao sudjelovanje u Božjoj vlasti, u upravljanju svijetom i svemirom; treće, 
ona mora u svom funkcioniranju poštivati zakona prirodno-moralnog i Božjeg 
zakona, osobito mora poštivati čovječju osobu, njezina prava. 

Ovo je stara nauka katoličke sociologije'“. Ivan XXIII osobito precizira 
jedan bitni element u pojmu državne vlasti, naime: zajedničko dobro, radi 
kojega opstoji državna vlast. Zajedničko dobro države jest blagostanje, na- 
predak, sreća državljana. Jedno od sredstava da se ta sreća poluči nalazi se 
u priznavanju etničkih osobina narodnim manjinama, jer te manjine imaju 
svoja etnička prava. — Niti će se ta sreća državljana moći postići ako nosioci 
vlasti budu upravljali po načelima favoritizma'". Uzor upravljanja neka im 
bude Bog koji ne gleda tko je tko već samo gleda tko čini ono što je pravedno 
i Bogu drago (Dap 10,35). — To zajedničko dobro ili sreća građana jest sreća 
koja pristaje čovjeku, razumnom biću. Čovjeka pak treba shvatiti integralno, 
tj. računati na to da čovjek ima tijelo ali i neumrlu dušu. Očito je da čovjeka 
ne može potpuno usrećiti nijedna ovozemna vrednota. Potpuna sreća čovjeka 
čeka u vječnosti. To znači da čovjeka ne možemo integralno shvatiti niti kao 
društveno biće ako mu ne omogućimo da razvija svoj đuhovni život, život vje- 
re i milosti. Duhovne i milosne vrednote spadaju u integralni pojam čovjeka 
kao osobe u otkupljenom čovječanstvu. 


Osnovna je dužnost državne vlasti jasno naznačena. Ta je: »Štititi nedir- 
nuta prava čovječje osobe i olakšati izvršenje njezinih dužnosti« kako piše 
Ivan XXIII. U tu svrhu državna vlast opstoji. Ako bi prekršila tu dužnost za- 
nijekala bi sebe; protivila bi se razlogu svog opstanka; ne bi mogla s pravom 
tražiti od svojih podanika da oni vrše svoje dužnosti prema njoj. Podložiti se 
Bogu i poštivati čovjeka — eto okosnice u pojmu državne vlasti. Nije li u toj 
nauci najdublji temelj i najjača garancija čovjeku da će se njegova prava 
poštivati? 

Veliko se pitanje sastoji u ovome: kada i koliko se državna vlast može 

uplitati u život i u djelatnost pojedinaca da ne povrijedi njihova osnovna 
prava? Liberalizam je državnu vlast svodio na ulogu pasivnog promatrača, de- 
spotizam pak i totalitarizam pretvorili su je u nasilnika. Ivan XXIII u enciklici 
»Mater et Magistra« piše da je danas uplitanje državne vlasti u život građana, 
radi mnogih i vrlo kompliciranih okolnosti, češće nego li je bilo prije. Danas 
državna vlast ima temelja da se upliće u život građana mnogostruko, široko, 
organski. To se osobito odnosi na ekonomsko poslovanje građana. U ovoj en- 
ciklici pak isti Papa tvrdnju proširuje: »Iskustvo dokazuje da, ako nema po- 
trebne intervencije državne vlasti, razvija se ekonomska, društvena i kultur- 
na neravnoteženost, osobito u naše vrijeme«. Zbog toga državna vlast mora 
usklađivati rad pojedinca kada ovi ostvaruju svoja prava; — ona mora raditi 
na tome da se socijalno uzdignu svi slojevi državnog društva: preventivno 
ići ususret eventualnim negativnim faktorima, raznim događajima, prirodnim 
katastrofama; — mora imati na srcu uposlenje neuposlenih; — odmjerivati 
18) Usporedi našu Kat, soc, str, 24, br. 36—40; str. 47, br. 87—114. 
19) Ne smije se nazvati favoritizmom postupak one države koja dokazuje poseban obzir 
prema najslabijima i najpotrebnijima, Kao što majka pokazuje veću pažnju prema boles- 
noj djeci slično i država mora pokazati veću brigu prema potrebnijima. To je pri- 
rodni zakon. 

pravedne nadnice; — omogućivati pojedincima da napreduju u ostvarivanju 
svojih prava; — stvoriti pravni poredak i brinuti se da se provede itd. 

Razumije se: intervencija državne vlasti mora biti uvijek u skladu s nače- 
lom subsidiarnosti, tj. državna vlast će rad pojedinaca i pojedinih udruženja 
usmjerivati, koordinirati, stimulirati, nadopunjati, uklapati u zajedničko do- 
bro, ali nikada se ne će substituirati niti pojedincu niti pojedinim udruženji- 
ma u vršenju prava i dužnosti koja pripadaju tim pojedincima ili pojedinim 
udruženjima po prirodno-moralnom zakonu. Kada bi državna vlast pretjera- 
no skučila privatnu inicijativu u djelovanju na području raznog društvenog 
djelovanja, ili kada bi ukinula osobnu odgovornost ogriješila bi se o taj naj- 
važniji zakon socijalne filozofije?. 

Nije lako upravljati ljudima. Nije lako poštivati granice primjerenog upli- 
tanja državne vlasti u život i u rad pojedinaca. Danas je potrebito paziti na 
ove tri stvari: prvo, ljudi na vlasti moraju biti vjerni pravnim propisima — 
pristupačni raznim zahtjevima sadašnjice — sposobni da prilagode pravne 
propise razvoju prilika — oni moraju imati bistre pojmove o svojim zadatvci- 
ma — uvijek moraju biti razboriti, normalni, praktični, odlučni; drugo, struk- 
tura i funkcioniranje zakonodavne, izvršne i sudske vlasti nikada ne smije ba- 
citi s vida vremenske i prostorne prilike pojedinih država, tj. pravne odredbe 
ne mogu se jednom zauvijek odrediti ali uvijek moraju biti u skladu s moral- 
nim redom, osobito sa zahtjevima objektivnog prava“!; treće, građani su po- 
zvani da aktivno sudjeluju u javnom životu, gdje ih čekaju uvijek nova, velika 
područja djelovanja te im se otvaraju mogućnosti za svestrani razvoj njihove 
osobe. 

Ovaj drugi dio enciklike određuje odnos pojedinca prema političkoj za. 
jednici ili državi. Dva su kriva smjera u određivanju tih odnosa: individuali- 
zam pretjerano ističe pojedinca, totalitarizam pretjerano ističe državnu vlast, 
Oba se smjera sastaju u jednoj točci: odnose između pojedinaca i političke 
zajednice nastoje odrediti na bazi suprotnosti. Katolička sociologija nastoji 
riješiti te odnose u duhu međuovisnosti, međuuzročnosti, po načelima solida- 
rizma, po zakonu prave ljubavi prema bližejnmu. 

Što traži ta međuovisnost? Pojedinac neka vrši svoje dužnosti i neka o- 
stvaruje svoja prava u skladu sa zakonima. Promičući tako svoje dobro ili svo- 
ju sreću on u isto vrijeme djeluje i na zajednicu, jer nema jednog čina poje- 
dinca, a da se taj čin ne bi odrazio dobro ili zlo na zajednicu?#. Pojedinac se 
mora osjetiti vezanim uz druge članove zajednice. Mora biti prema njima 
pomoći kao što jedan ud pomaže drugom udu u istom organizmu. — Među- 
tim, i politička zajednica djeluje na pojedinca vršeći svoje dužnosti. I država 


20) Ovaj princip prvi put je jasno formulirao Pijo XI u Qa te ga nazvao »gravissi- 
mum principium«. Usvojio ga je i razvo Pijo XIL Ivan XXIII u enciklici >M. et 
M.« kategorički tvrdi da ekonomski sistem koji proizvodnju možda dovedu do maks: 
mum-a al pri tome povrijede dostojanstvo čovječje osobe ili sistematski otupljuju osje- 
ćaj odgovornosti zaslužuju da budu proglašeni nepravednim. 

21) U vezi toga očito je da npr. prirodno pravo svojine doživi u praksi razne modifika- 
cije — eksproprijaciju, nacionalizaciju, oporezovanje i sl. — ali prvenstvo uvijek pripada 
objektivnom pravu,a to je: to pravo treba uvijek priznati, jerje privatna svojina pri- 
kladno sredstvo da čovjek afirmira sebe, da razvije uspješnije svoju djelatnost. Po ob- 
jektivnom pravu privatna svojina ostaje uvijek element trajnosti i vedrine obiteljskog 
Života. 

22) Općenito piše sv. Toma: »Nema nijedne djelatnosti dijela — člana zajednice — 
a da ta djelatnost ne spada i na cjel'nu ili zajednicu« in Eth ad Nicomachum knj. 
L br. 5. 

ima svoje dužnosti i to velike i teške. Ivan XXIII ih je sintetizirao ovako: »Šti- 
titi nedirnuta prava čovječje osobe i olakšati izvršenje njezinih dužnosti«. 

Temeljna istina ostaje ista: pojedinac uživa ontološko i finalističko prven- 
stvo nad društvom, pa i nad političkom zajednicom, ali svoj odnos prema 
društvu ne rješava u duhu antinomije već u duhu međuovisnosti i solidariz- 
ma, tj. ne u duhu međusobne mržnje i borbe već u duhu sloge i suradnje??. 
Sociolozi bi morali više nastojati oko toga da pokazuju na ovu međuovisnost, 
koja je konstruktivna, nego da se bave isticanjem opozicije između pojedinca 
i državne zajednice, jer opozicija ili mržnja više je destruktivne naravi i ne 
vodi sreći. 


3. ODNOSI IZMEĐU POLITIČKIH ZAJEDNICA 


Činjenica je da se državnici u naše doba često sastaju. To treba pohva. 
liti. Živa izmjena misli ljude zbližuje. Svi su uvjereni da jedino sporazum mio- 
že rješavati nesuglasice. Pregovori su moćno sredstvo da mjesto straha zavla. 
da ljubav i solidarizam. 

Svaki državnik predstavlja svoju državu. Država je kao pravno-moralna 
osoba, time zasebni, samostojni subjekt u odnosu prema drugoj državi. Odno- 
si između država moraju se urediti tako da ta samostalnost države ostane ne- 
taknuta. To traži dostojanstvo države kao pravno-moralne osobe. Dirnuti u tu 
samostalnost znači dirnuti u opstojnost iste države. 

Tako smo opet na području morala. Drukčije ne može ni biti. Svi držav- 
nici nastupaju kao ljudi, podložni moralu. Zbog toga moraju izbjegavati laži, 
nepravdu, klevetanja itd. Kada nastupaju kao predstavnici vlasti moraju i taj 
nastup uskladiti s normama morala, jer vlast je zahtjev prirodno moralnog 
zakona, a njezino funkcioniranje podložno je moralu. Čovjek je uvijek opko- 
ljen propisima morala. To je izvor njegove časti, ali i odgovornosti. Tko niječe 
moralni red — siječe granu na kojoj stoji. 

Državnici traže zajednički jezik, jednu platformu za razumijevanje, nešto 
»čvrsto« kao odlaznu točku za efikasne sporazume. To zajedničko što ih sve 
spaja jest prirodno-moralni red. On bi bio dovoljan da unese u sva rasprav- 
ljanja državnika povjerenje. Rješenja svih nesuglasica mogu se naći u pozivu 
na rješenja morala, jer moral zadire duboko u čovječje srce. On je, u isto 
vrijeme, svestran, najdalekosežniji. Tko dublje promatra uvjerit će se, da je u 
suštini svih društvenih i međudržavnih pitanja najvažnija točka pitanje mo 
ralnih vrednota, osobito poštvanje tuđh prava. 

Ova nauka ne samo odbija pozitivizam, koji ističe pozitivne zakone iznad 
moralnih zakona, već osobito pogađa makiavelizam?*t, koji se nekako smatra 
»amoralnim«, kao da boravi »onkraj« morala. Makiavelizam se ne osvrće na 


2) Alain Birou u djelu Socioologie et religion Paris 1959. str. 159 piše: »U ovom 
sukobu nije se nikada opazilo da neko prvenstvo društva nad osobama nije drugo nego 
prvenstvo vrednota što ih ista osoba daje društvu«. Čovjek stvara, uzdržava, promiče 
društvo. On mu utiskuje bitne oznake, bira cilj i sredstva, dakle, on mu određuje 
vrednote, jer ih bira. Moramo ipak priznati da i društvu ili zajednici u odnosu prema 
pojedinoj osobi ul osobama pripada neko prvenstvo. Ako se naime radi o istom, dobru, 
vrednoti ili cilju i društva i pojedinca,anemoguse u isto vrijeme zadovoljiti i dru- 
što 1 pojedinac prvenstvo pripada zajednici ili društvu. Ako se naime radi o istom dobru, 
pojedinca i zajednice prečniji je život zajednice, Vidi sv. Tomu u spomenutom komen- 
taru u prošloj bilješci, br 30. 

24) N. Machiavelli (1469—1572) svojim djelom Il principe ističe svoju naciju do šo- 
vinizma prema onom krivom načelu da cilj posvećuje sredstvo. Time se ruši moral u 
svojoj bitnosti. 

moral u međunarodnim odnosima, dapače smatra da se ti odnosi mogu ure- 
diti jedino na bazi pozitivnih zakona. Ivan XXIII, naprotiv, traži da se ti od- 
nosi svedu na moralne zakone. To je onaj red što je upisan u ljudska srca, u 
srca svih ljudi, kao element strukture njihove duše. On je baština svih ljudi, 
nepromjenljiv. U njegovim dubinama nalazi se vapaj i zahtjev za istinom, 
pravdom, slobodom i ostalim krepostima na kojima s može sagraditi solidna 
zgrada društvenog i međudruštvenog života. 

a) Istina. Ne može biti mira gdje vlada nepovjerenje, licemjerstvo i laž. 
Istina spada u temelje pravilnog društvenog uređenja?. Istina je npr. da su 
sve političke zajednice po svom prirodnom dostojanstvu jednake, jer su i 
ljudi koji ih sačinjavaju po prirodi jednaki. Nijedan narod nema prava istica- 
ti svoju superiornost nad drugim narodom. U ime istine odbacuje se rasizam, 
osuđuju se sve metode informacija kojima se izobličuje istina ili se vrijeđa 
ugled kojeg naroda. 

Jest, među narodima ima razlike u kulturi i u civilizaciji. Ta činjenica neka 
ne služi zato da jedan narod ističe svoju superiornost nad drugim narodom. 
Neka radije razvijeniji i bogatiji narod ili država učini i druge narode kultur- 
nijima, bogatijima, sretnijima. Ljudski rod možemo promatrati kao »jednog 
čovjeka«, kao »jedno tijelo« , a da ne upadnemo u zablude organicizma?“., Do- 
sta je da između jednog organizma i čovječanstva uočimo neku sličnost. Ni- 
kada ne smijemo tu sličnost pretvoriti u jednakost, jer bi time zanijekali sa- 
mostojnost pojedinih naroda ili država“, 

b) Pravda. Pravda traži da se svakomu dade ono što mu pripada. Tako 
kategorički tvrdi sv. Pavao: »Podajte svakomu ono, što mu pripada: onomu 
koji s pravom traži porez, porez; koji carinu, carinu; koji poštovanje, pošto- 
vanje, koji čast, čast« (Rim 13,7). Tako i svaka država ima pravo na egzisten- 
ciju, na pravilan razvoj, na samostalnost. I narodne manjine imaju pravo da se 
razvijaju u svojoj specifičnoj kulturi, dakako, niti na štetu općih vrednota niti 
na štetu države u kojoj borave. Isto tako svi narodi imaju pravo na svoje sa- 
moodređenje, na narodnu »osobnost«, kulturu, jezik, običaje itd. Pravda je, 
kako se vidi, najjača zaštita dostojanstva ljudske osobe. 

Nema ozbiljnih mislilaca koji bi pravdi zanijekali glavnu društvenu '1l0- 
gu. Ima ih, doista, koji ne uviđaju potrebu moralne obnove za sređivanje dru- 
štvenih odnosa“, ali i oni pravdi priznavaju uvijek važnu ulogu. Ipak je is! 
na da je pravda u krizi. Pozitivizam nije iskreni borac za pravdu, jer on isti. 
če pozitivni zakon (koji je često apsolutistička samovolja) nad prirodno-mo- 
ralnim?", a to znači pogreb pravde. Mnogo još ima posla oko toga da pravda 
doista postane voditeljicom društvenog života i pravim kriterijem njegova u- 
ređenja. 

25) Crkva se je uvijek držala načela da treba bramti one koji traže svoja prava i da 
treba pomoći onima koji su potrebni. Zbog toga je ona doživjela ponekad i prividne 
neuspjehe, ali taj neuspjeh je nije odvratio od puta istine. Vidi radio-poruku Pija XII 
od 4. IX 1949. u AAS (1949) 458—402; poruku istog Pape od 24. XII 1954. u kojoj govori 
o koegzistenciji naroda za sačuvanje pravog mira. Proti hladnog mira i koegzistencije 
u strahu i zabludi ističe potrebu koegzistencije u istini i suradnji, Vidi AAS (1955). 

28) Organicizam pretjeruje sličnost društva s čovječjim tijelom. Radi toga vrijednost 
pojedinca svodi se na funkcionalnu vrijednost: koliko služi cjelini ili društvu. Mi to 
odbijamo. Čovjek je osoba. Nikada se ne smije poistovjetiti s dijelom cjeline niti se 
njegova uloga sm je određivati samo u odnosu prema cjehni, jer on je za sebe subjekt 
prava i dužnosti. Vidi govor Pija XII 13. IX 1952. u kojemu uzgredice govori o pitanju. 
2) Sv.Toma, ISILP.q. 81 a. 1. 

28) E. Rideau, nav dj. str, 89—90. 

£9) Pijo XII u govoru 13. XI 1949, AAS (1949) 604—608 

€) Djelotvorna solidarnost. To je ona djelotvorna kršćanska ljubav. Pro- 
pisi pravde nijesu dovoljni da srede ljudske odnose. Traži se i ljubav. »Lju- 
bav, koja ne poštuje pravednost, mora se nazvati hipokrizom, nakazom ljuba- 
vi; pravednost pak koja se ne osvrće na ljubav slična je tijelu bez duše, slovu 
koje ubija«2%. Djelotvorna solidarnost mora oživljavati, olakoćivati, uljepšava- 
ti ljudske odnose. 

Široko je i duboko područje na kojemu se ta djelotvorna solidarnost mo- 
ra očitovati. Evo nekoliko primjena: djelotvorna solidarnost ne dopušta da 
se koja država izolira i zatvori u krug samoživosti, naprotiv, ona traži da sva- 
ka država surađuje s drugima, ako se radi o tome da se zajedničkim nastoja- 
njem postigne koje više, zajedničko dobro; solidarnost poziva obrađivače 
zemlje u krajeve koji obiluju obradivim zemljištem; — solidarnost ne pušta 
kapital da spava već ga nastoji pretvoriti u izvor blagostanja, jer je kapital radi 
čovjeka a ne čovjek radi kapitala; — solidarnost traži da, oni koji mogu, po- 
mognu nerazvijenim zemljama da ulože kapital u svrhu pribavljanja sve snaž. 
nijih proizvodnih sredstava; — i izbjeglice su ljudi, moraju im se priznati 
prava čovjeka, a solidarizam traži od države koja ih prima da im omogući ta- 
kav život da »njihove duše mogu ljudski disati« (ovdje III dio); — još više: 
gostoprimska država morala bi nastojati da izbjeglice uzmognu vedrije pogle- 
dati u budućnost, da joj se nadaju sretnijoj za sebe i za svoju obitelj. 

Koja je najteža zapreka miru? Rat. Solidarnost traži da se provede razo- 
ružanje. Ljudi strepe da nešto nepredvidivo i nekontrolirano ne ubaci iskru 
rata i pokrene ratnu mašinu. Ljudi se boje nepoželjnih posljedica nuklearnih 
pokusa. Djelotvorna solidarnost traži: međusovno povjerenje, poštivanje me- 
đunarodnih ugovora, razoružanje duhova, odstranjivanje ratne psihoze. Po« 
trebno je da se predstavnici država kao i svi pojedinci odreku i same pomisli 
na ratno razračunavanje. 

Je li to moguće postići? Svakako je moguće i dužnost da se ne sustane 
na putu. Dobra volja može mnogo, ljubav više. Mir je tako uzvišen cilj da 
svaka žrtva izgleda neznatna prema njegovoj veličini. Isplati se mnogo žrtvo- 
vati za mir, jer u njemu je i sreća ovog života. 

d) Sloboda. Svaka država, kao pravno-moralna osoba, ima pravo na svoju 
samostalnost. Ona će dokazati tu svoju samostalnost ako vlastitom inicijati- 
vom radi oko napretka. Istina je da ima ekonomski slabije razvijenih država, 
ali njihova samostalnost ne će biti uništena ako od razvijenijih država prime 
pomoć. Ekonomski razvijene države, kada pružaju mnogostruku pomoć sla- 
bije razvijenim državama, moraju priznati i poštivati moralne, etničke, poli- 
tičke tekovine one države kojoj pomažu u njenom ekonomskom razvoju. 

Dostojanstvo osobe, pojedinaca i političke zajednice, zahtijeva slobodu a 
računa na solidarnost. Svaka ideja, faktor, pokret koji bi krnjio slobodu či- 
nio bi atentat i na opstojnost pojedinca ili političke zajednice. Bez slobode ne. 
ma rada, nema poleta, nema zadovoljstva. Kršćanstvo je zadužilo čovječan- 
stvo i ovom tekovinom, slobodom, jer je oduvijek zastupalo mišljenje da slo- 
boda izvire iz neumrle, razumske duše, iz dostojanstva ljudske osobe. Sloboda 
je također ograda onih prirodnih čovječjih prava. Tko bi čovjeka ili državu 
lišio spomenutih prava ili slobode zaslužio bi osudu kao pljačkaš i nasilnik". , 


30) Vidi našu Kat. soc. str. 27, br. 39; str. 29, br. 42. 

3) Pijo XII pravo govori da je nauka o čovječjim pravima mogla izgledati revolu- 
cionarnom Neronu, ali kršćanstvo je započelo tu revoluciju u Betlebemskoj noći. ISTI- 
NA je došla među ljude da im podigne svijest dostojanstva. Vidi govor 4. XII 1949. 
pred članovima Kongresa USA. 

4. ODNOS PREMA SVJETSKOJ ZAJEDNICI 


Očito je da se sve države osjećaju usko povezanim. Malo važniji događaj 
.u jednoj odjekuje po svim državama. Ekonomije pojedinih država toliko se 
isprepliću da ekonomija jedne države nekako postaje integralnim dijelom 
svjetske ekonomije. Napredak i razvoj jedne države odrazuje i uslovljuje na- 
predak i razvoj druge ili drugih država. 

To znači da čovječanstvo posjeduje svoje, zajedničko, općečovječansko 
dobro. U tom općečovječanskom dobru središnju točku sačinjava: MIR. Ali 
kako će se to uzvišeno dobro moći uspješno postići i sačuvati ako ne postoji 
jedna svjetska, općečovječanska vlast? Ta je vlast potrebita, apsolutno potre- 
bita. Ona ne bi smjela biti silom nametnuta već stvorena zajedničkim spora- 
zumom. Njeno funkcioniranje mora biti iskreno, nepristrano i dovoljno efi- 
kasno. Bez efikasnosti svjetska vlast bi ostala prazno slovo. 


I ta svjetska vlast takođe mora priznati, poštivati, štititi neotuđiva pri- 
rodna čovječja prava. Njezina je intervencija poželjna gdjegod se ta prava 
bezobzirno gaze. Još više: ta svjetska vlast bi morala imati na srcu da se po- 
jedinci i pojedine države što brže razvijaju, jer razvoj dijela uslovljuje razvoj 
cjeline", tj. razvoj i napredak jedne države morao bi poslužiti kao sredstvo 
za razvoj drugih država. 

O kojoj sili ovisi uspjeh toga plana? O ljudskoj volji. I za najviše nosioce 
vlasti na svijetu vrijedi ona evanđeoska istina, prema kojoj mir ovisi o »do- 
broj volji«. Daleko od egoizma i šovinizma države bi morale biti kao »živi 
udovi jedne svjetske zajednice« (ovdje IV dio). Ne osjećaš li kako u tim rije- 
čima Ivana XXIII vibrira misao sv. Pavla? Doista sv. Pavao ističe tri svojstva 
ljudskog tijela: različitost udova, njihovu ovisnost i skladnu suradnju. I drža- 
ve su različite npr. više ili manje ekonomski razvijene; međusobno su ovi- 
sne, kako to svjedoči svakodnevno iskustvo; slijedi, da im je suradnja sveta 
i velika dužnost. Kada jedna država pruži pomoć drugoj prigodom prirodnih 
nepogoda, npr. potresa, poplave i sl., obistinjuju se riječi sv. Pavla: »Ako 
pati jedan ud, s njim pate svi udovi« (1 Kor 12,12—27). 


5. PASTORALNE DIREKTIVE 


Nije dovoljno reći da vjernici aktivno sudjeluju u javnom životu na soci- 
jalnom, političkom, kulturnom području. Traži se više. Ta njihova suradnja 
mora postati sredstvom da se razvija njihova osoba. Oni su naime i ljudi i kr- 
šćani. Posvuda ih mora voditi vjera i ljubav. Bez vjere i ljubavi najuspješnija 
njihova aktivnost bila bi izvorom njihova osiromašenja. 


Očito je da vjernici moraju biti stručno spremni, sposobni, vješti u svom 
poslu. Nijedan posao nije samo materijalna, tehnička djelatnost. Svaki posao 
traži potpunog čovjeka. Potpun čovjek-kršćanin u svojoj službi ili djelatnosti 
gleda strogu dužnost i uzvišenu službu. Svaki posao otkupljuje, spašava, usa- 
vršava, ali uz uvjet da bude potaknut, rukovođen i motiviran duhovnim ci- 
ljevima, jer materija i tehnika SLUŽE čovjeku. Bez duhovnih vrednota (isti- 


32) Pijo XII upozorava da bi današnje pokoljenje moglo nauč'ti od prošloga kako je 
potreb'to da vlast međunarodne zajednice bude imala neku efikasnost, te da u samoj 
organizaciji ne budu tohke praznine da kompromit:raju uspjeh zadatka radi kojega je 
ta Organizacija nastala Vidi gore bilj. 11. 

ne, poštenja, pravde, ljubavi itd.) rad čovjeka zarobljuje, degradira, pretvara 
ga u nijemo oruđe". 

Konstatira se da malo ima kršćanskog kvasca u ovozemnom poslovanju 
kršćana. I ipak mnogo ima kršćana na najodgovornijim mjestima. Što se do- 
gađa? U njihovoj je duši nastao rascjep između vjere i ovozemnog djelovanja. 
A taj je dualizam potrebno ukloniti te stvoriti jedinstvo između vjere kao 
svjetla i kršćanske ljubavi kao pokretne snage. Prethodno se traži integralni, 
neprekidni vjerski odgoj. Ako vjernik paralelno sa stručnom spremom ne 
stiče i odgovarajuće vjersko znanje i moralni odgoj posve je shvatljivo da u 
konkretnom životu nastane neka vrst »monstruma« s pretjerano razvijenim 
jednim dijelom (stručna sprema) a zakržljalim drugim dijelovima (vjerski, 
moralni odgoj). 

Ne niječemo da je sve to teško polučiti. Vrlo je teško načela provoditi u 
djelo. Teško je društveni život dovesti u sklad s objektivnim zahtjevima pra 
vednosti. Ivan XXIII piše da taj problem ne može jednom zauvijek biti de- 
finitivno riješen, jer se prilike mijenjaju. Zar sustati? Ne. Živimo u atomsko 
doba. Čovječanstvo je na novim putevima. Perspektive su bezbrojne. Zašto 
da svemirska osvajanja ne posluže dobrobiti čovjeka? Uvijek savršenijim dru- 
štvenim uređenjima? Koja je to društvena ustanova a da ne bi mogla napre- 
dovati? Koje poduzeće ne želi postići uvijek nove uspjehe? 

U želji za blagostanjem sastaju se ljudi svih vjera. U priznavanju nekih 
načela prirodno-moralnog reda slažu se svi ljudi. Može se i mora se na tim 
temeljima izgraditi zgrada razumijevanja, nezaiteresirane suradnje, lojalnosti 
u svemu što je dobro ili što vodi prema dobru i sreći. Nije potrebito ni govo- 
riti o kompromisu u dogmama vjere. Idejna, principijelna, dogmatska razno- 
likost ne smiju smetati konkretnoj, civilnoj slozi i suradnji. U zajedničkim 
istinama — sloga; u idejama o kojima se slobodno raspravlja — sloboda; u 
životu i djelovanju — ljubav. 

Ovdje Ivan XXIII preuzima temeljnu nauku kršćanstva, primljenu od 
Krista: razlikuj zabludu — od onoga koji je u zabludi, grijeh od grešnika. 
Onaj koji ne misli kao oji je možda u zabludi, grešnik — ipak je čovjek 
sa svim uslovima časti koji mu pripadaju kao čovjeku. I on traži istinu, čezne 
za srećom. Zar je nemoguće da Božje svjetlo digne koprenu s njegove duše 
ito baš u kontaktu s tobom? Zar ti ne možeš poslužiti Bogu kao apostol da se 
on spasi. 

Jstina je da postoje krive filozofske teorije o bitnim pitanjima čovječjega 
života. Međutim, ekonomski-socijalni-politički-kulturni život trajno se razvi- 
ja, mijenja i akomodira historijskim prilikama svakidašnjice. Iz krivih filo- 
zofskih zasada mogu izniknuti pozitivni i hvalevrijedni elementi, koji će uspje- 
šno rukovoditi konkretnim djelovanjem. Nikakvo čudo da na praktičnom po- 
dručju i pravi vjernik, po diktatu razboritosti, sudi da u ovim ili onim prili- 
kama može i mora provesti neko zbliženje, neki susret, suradnju s onima koji 
ne misle isto kao i on, koji ne vjeruju. Razboritost je krepost koja se uvijek 
drži bezkompromisno načela, ali mudro primjenjuje načela promjenljivim 
prilikama mjesta i vremena. 

Razumije se da Crkva ima pravo i dužnost da intervenira kod svoje djece 
kadgod se radi o praktičnoj primjeni vjerskih ili moralnih načela. Vjernik 


39) Pijo XII u govoru od 16. V 1954. govori da materijalni napredak, kojemu vjera 
1 moral ne pružaju protutežu postaje rak-ranom ljudskog društva. Vidi radio-poruku 
16. V 1954. Poruka je upućena desetom »Katholikentas- 

ne postupa razborito ako u pitanjima suradnje s onima koji protivno misle 
(ne vjeruju) ne postupa po načelima prirodnog morala, u skladu s društve- 
nom naukom Crkve, prema direktivama Crkvenog Učiteljstva i kompetenine 
Crkvene vlasti. 

U svakom slučaju, i vjernik i nevjernik bi se morali držati načela da se 
ništa trajna ne postizava naglošću. »Priroda ne čini skokove« — to je pravilo 
neprolazne mudrosti života. Priroda radi postepeno. Postepenost ili gradacija 
jest zakon života u svim njegovim manifestacijama. Uloga je kvasca poučna. 
Treba raditi iznutra kao kvas, koji će masu pretvoriti u nove, plemenitije ob- 
like. To znači da evolucija podiže, stišava strasti, stvara bratstvo, daje poleta. 
Ona je stvaralačka. 

Tko može ostati indiferentnim pred ovim dubokim i dalekosežnim ideja- 
ma? U veličanstvenom pothvatu sređivanja u svijetu u istini, pravdi, ljubavi i 
slobodi vjernik je primio ulogu da postane »zraka svjetla, središnja točka 
ljubavi, kvasac koji će oživjeti masu: a to će postići u većoj ili manjoj mjeri 
prema tome koliko u intimnosti samoga sebe bude živio u jedinstvu s Bo- 
gom« (ovdje V dio). Kada će mir djelovati kao umirujuća snaga i prema vani, 
odraziti će se i na odnose s drugim ljudima. 

Krist kao »Knez mira« bez sumnje odobrava ove misli spasenja“. Nje- 
gova je vruća želja spasenje svih ljudi. U tu je svrhu i došao. A došao je pr- 
votno radi grešnika. Zbog toga se njegova karakteristika sastoji u blagosti 
i milosrđu. Proučimo prispdobu o kukolju. Dok ne dođe vrijeme žetve »osta- 
vite oboje nek raste« (Mt 1330). To je zakon zajedničkog života, zajedničkog 
rasta na istoj zemlji. Eno nam Krista u Matejevoj kući gdje sjedi za stolora s 
carinicima i grešnicima. Farizejima se to nije svidjelo. Krist je ostao pri svom 
i poučio: »Više volim milosrđe nego žrtvu« (Mt 9,13). Razboritost mora 
odlučiti što se može u konkretnim slučajevima učiniti, a da se ne ogri- 
ješi o načela vjere i morala. Krist je upozorio svoje da budu mudri kao zmije 
a bezazleni kao golubovi (Mt 10,16). Teška je ali i neophodno potrebita kre 
post razboritosti! Hoćeš li u ovom trenutku izabrati načelo blagost ili strogo- 
sti? Nasilno spriječiti onaj nered ili tolerirati? Odgovoriti će ti razboritost, 
jer ona je vodič moralnog djelovanja i pojedinca i društva, podložnika i nad- 
ležnoga. 


* 


Završimo. Često razmatrajmo ove riječi: »Mir mora biti osnovan na istini, 
mjeru i cilj mu daje pravednost, pokreće ga ljubav, a učvšćuje se i razvija 
radom u slobodi«. Ove riječi Ivana XXIII primjenjuju vjekovnu definiciju 
mira, prema kojoj je mir spokojstvo u pravilnom poređaju"". To znači da 
najprije treba uvesti red u mslima, htijenju, osjećajima, djelovanju, pa da će 
mir automatski nastupiti. 

A svi želimo da taj mir nastupi i ostane. Sve čezne za mirom, kliče sv. 
Augustin. Zapamtimo, međutim, da je mir krepost, koju treba steći, nagrada 
koju treba zaslužiti. Zli ne mogu niti iskreno željeti ni pravilno zastupati vred- 
notu mira. »Pravi mir se ne može naći nego kod dobrih ljudi i u vezi s pra- 


34) Krivo bi bilo misliti da su ovo neke nove teorije Crkv. Učiteljstva. Još gore bi bilo 
utvrditi da se radi o nekom doktrinalnom ustupu. Dovoljnd je uočiti nauku Pija XII 
o toleranciji, konkretno i o jedinstvenom sind katu i sl. Vidi Pismo Pi j a XII njemačkom 
Episkopatu 1. XI 1945; govor 6. XII 1953, 

35) Sv. Toma II—II q. 29. 

vim vrednotama«“. Mir je plod kršćanske ljubavi. Ljubav uvodi jedinstvo, 
slogu. Zbog toga je provođenje mira zaslužno djelo, zalog blaženstva, blažen- 
stvo na ovoj zemlji (Mt 5,9). Kristov mir ima svoje karakteristike. Bez istine, 
pravde, ljubavi i slobode mir je samo falsifikat, prividni mir, bolje reći to je 
nemir (Iv 14,27). 

Mir je kao veličanstvena, dragocjena zgrada. Njezin je temelj: red usta- 
novljen od Boga za obranu dostojanstva ljudske osobe. Taj red jest prirodno 
-moralni red. Kojim će se kamenjem ta zgrada izgraditi? To je kamenje istine, 
pravde, ljubavi, slobode. Tko će tu zgradu graditi? Svi ljudi dobre volje, na- 
pose Kristovi vjernici, jer je Krist došao na svijet da uvede mir u čovječju 
dušu, mir među ljude i među države. 

Možemo reći da ova enciklika rekapitulira svu katoličku sociologiju. Zlat- 
na nit koja se provlači kroz ovu encikliku, kao i kroz katoličku sociologiju, 
jest: čovjek kao osoba jest korijen, porijeklo i cilj svega i svakoga društvenog 
uređenja. U toj su istini sve druge istine, sadržane u enciklici, tijesno pove- 
zane. Sve je dosljedno u enciklici povezano i kompaktno. Ne smije se uzeti 
samo jedan odlomak, ne smije se otkinuti jednu ideju pa je po miloj 
volji tumačiti. Katolička društvena nauka pruža zaokružen pogled na život 
uopće: i pojedinačni i skupni. Ta sodiologija i nije drugo nego primjena ka- 
toličke moralke na društveni život i društveno djelovanje čovjeka". 

Ivan XXIII, upućujući encikliku u svijet, u jednom osjećaju zagrli sve na- 
rode. Svoju očinsku poruku istine poprati molitvom. Jest, uzaludna su sva 
ljudska nastojanja oko mira ako Bog ne blagoslovi ta ljudska nastojanja. 
Svaki vjernik je dužan isto tako molitvom i osjećajem ljubavi pratiti sudbinu 
ove neumrle enciklike. Papa je rekao: »Nadam se da će ljudi rado _ primiti i 
otvoriti svoje srce poruci ove enciklike«?. Danas se može već ustvrditi da je 
prijem ove enciklike u svijetu sveopći. Dao Bog da se i plodovi toga prijema 
što prije vide! 

Nije li enciklika kao kucanje Kristovo na vrata ljudskog srca? U njoj su 
riječi istine, riječi spasa, Ljudi neka dobro promisle, jer u enciklici nije samo 
poziv i obećanje, u njoj je i prijetnja nepredvidivih posljedica za čovječan- 
stvo, ako bi se riječi Kristova Namjesnika na zemlji prezrele. Sankcija se 
prenosi iz ovoga svijeta na drugi, iz vremena u vječnost. Zašto? »Tko vas pri- 
ma, mene prima; a tko mene prima, prima onoga koji me je poslao« (Mt 
10,40). 


38) Ist ist. mj. art. 2 ad 3 

31) Mnogi sociolozi na riječ zastupaju ideju »čiste« sociologije, tj: sociologije bez nor- 
mativnog karaktera, Teško je naći sociologa koji ne bi odražavao koju ideologiju ili ne 
bi predlagao norme za uređenje ljudskog društva. To ja činjenica. Uzmimo npr. Ar- 
mand Cuvillier Uvod u sociologiju prevedeno u Sarajevu 1959. On argumentira 
da treba odbaciti normativno stanovište jer da su društvene činjenice stvarnost koju 
treba nastojati saznati i shvatiti prije nego što joj sa propišu zakoni (str. 11). To je na- 
pisano u duhu pozitivističke flozofije. Potrebno je lučiti pozitivnu od teoretske sociolo- 
gije. Katolička je sociologija normativna, jer je katolčka, primjena moralke na dru- 
štveni život 1 djelovanje. Pozitivna pak sociologija mora b'ti »čista«, ali ta je zajednička 
svima, iako njenu čistoću mnogi ne poštuju. Vidi naš članak Sociologide cath, ad mora- 
lem relatio u DT (Piacenza, 1959, str. 183—197, 

38) Te je riječi Ivan XIII izgovorio prigodom potpisa ove Enciklike. 

Sv. PISMO O STVARANJU ČOVJEKA | ENCIKLIKA PAPE PIJA XII 
»HUMANI GENERIS« 
Dr Janko Oberški 


1. TEORIJA EVOLUCIJE 


SUMMARIUM: Post varas modificationes theoriae evolutionismi ipsi propugnato- 
res eiusdem theoriae in varias abeunt partes ita, ut nullum solidum argumentum. pro 
certitudine huius theoriae afferre possint. Eodem modo etiam in applicatione theoriae 
evolutionis ad orginem hominis omnes conatus, ad aliquam certitudinem perveniendi 
frustrati sunt, quia, exploratis inventionibus vetustisimorum fossilium hominis primo- 
genii, agnoscendum est nullum existere exemplum intermedium transitionis ex animali- 
bus irrationabilibus ad genus homunis rationalis. 

Altera ex parte omnes conatus, qui pericopam S. Scripturae de origine primi ho- 
minis per directam creatonem divinam non in sensu litterari historico, sed in sensu 
allegorico intelhgt posse putant, non effugiunt difficultates, quomodo haee pericopa ex- 
plicari posset, cum mox de formatione divina primae mulieris de costa Adami loquatur. 
Ideo recte Commissio biblica ad quaestionem aliquorum theologorum, num sensus lit- 
teraris historicum hujus relationis in dubium vocari posset, responsum negativum 
declit. Ceterum centiendum, doctrinam negantem sensum litteralem huius passus de 
creatione primi hominis et muheris non posse conciliari com doctrina dogmatica de 
peccato originali neque cum doctrina dogmatica de necessitate redemptionis per Christi 
passionem in Cruce. Ideo recte in Encyclicis Pontificiis: Providentissimus, Deus (Leo 
XIII), Spiritus Paraclitus (Benedictus XV), et Humanis generis Redemptorem 
(Pius) XII), illae sententiae theologorum, quae alio aliquo sensu doctrinam de origine 
homin's intelligi posse contendunt, tamquam doctrinae periculosaadamnantur. 

Item magistri doctrinae sacrae in athenaeis catholicis serie monentur, ne falso ire- 
nismo indulgentes, quocumque modo doctr nae catholicae adversanti assensum praebeant, 


1. Prikaz glavnih načela teorije o evoluciji 


Prije nekih 50 godina mnogo se među predstavnicima prirodnih nauka 
raspravljalo o podrijetlu čovjeka. Povod je tomu dala Darwinova teorija o 
apsolutnoj evoluciji živih bića od najprimitivnijih stanica do sve savršenijih 
stepena, prema kojoj bi teoriji neposredni predak čovjeka imao biti maj- 
mun. No ova teorija o apsolutnoj evoluciji naišla je tijekom točnije analize 
odnosa između vrsta živih bića na veoma ozbiljne teškoće, uslijed kojih je 
počelo ohlađivati prvotno oduševljenje pristalica apsolutne evolucije, jer 
se utvrdilo, da bi se moglo govoriti samo o ograničenoj evoluciji pojedinih 
vrsta živih bića, a nipošto o apsolutnoj evoluciji, jer nije pronađeno slučajeva 
intermedijalnih prelaza iz jedne vrste bića u drugu, tako da bi se moglo go- 
voriti o zajedničkom genealoškom stablu, od koga bi se razvile kao grane raz- 
ličite vrste. Tako npr. Caullery kaže: »Svaka skupina, red ili porodica po- 
javljuje se neočekivano, a da nikad ne nalazimo forme, koja bi je povezivala s 
kojim zajedničkim korjenom. Svaka vrsta pojavljuje se neposredno kao sa- 
svim diferencirana. Stoga dolazimo do uvjerenja, da ne nalazimo prelaznih 
forma ne samo između raznih rodova, nego ni između starijih i novijih rodo- 
va. Primjeri, koji se dosele navode u potvrdu evolucije, kao npr. srodnost 
kopitara (Eohippos, Mesohippos, Miohippos, Merihippos, Equus), ne prelaze 
konvencionalnih granica roda, vrste ili familije!. Čak i uvjereni evolucionista 


1) Bea Agostino S. J., Questioni Bibliche alla luce del'Enciclica »Divino afflan- 
te Spiritu«, Roma (1950) p. 8—10. 

G. Heberer prisiljen je da prizna, da paleontolizi stoje na načelu, da su »ti- 
povi« u filogenetskom pogledu jasno lučeni jedan od drugoga, jer između ti- 
pova nema paleontoloških ostatka o prelaznim stadijima, nego samc unutar 
granica pojedinih tipovat. 

Dalje se pokušavala objasniti razvitak novih tipova hereditarnom trans- 
misijom, kako je nastojao utvrditi Darwin, a kasnije Lamarck u postavljenom 
sistemu neolamarkizma, ali do sada nije uspjelo dokazati, da postoji slučaj 
hereditarnog prenošenja takovih akvizita. O. Kuhn u svom djelu: Die Deszen- 
denztheorie, eine kritische Ubersicht* izražava se drastično o tim pokusima 
ovako: »Moglo se učiniti u najmanju ruku pokus, da se miševima odrezuje 
rep kroz mnoge generacije, da se konačno postigne uspjeh rađanja miševa 
bez repova, ali takav pokus još nije urodio uspjehom, kao što se vidi i po tom, 
da se ni jedan Hebrejin nije do sada rodio »circumcisus«. To isto potvrđuje 
inače uvjereni njemački evolucionista_K. Beurlen“, govoreći: »Do sada nije 
uspjelo dokazati eksperimentalno nasljednu prelaznost stečenih osebina.« 

Od g. 1901. pokušalo se, da li je moguća promjena vrste u životinjskom 
carstvu pomoću utjecaja promjene vanjskog ambijenta, ali ni tu nije uspjslo, 
da se dođe do promjene tipa ili vrste životinje, nego tek unutar iste vrste, kao 
npr. miješanjem raznih rasa pasa, ali još do sada nije uspjelo od vrste pasa 
proizvesti novu vrstu životinja, različite od roda pasa. 

Postavljale su se dalje teorije od unatrag 30 godina o mogućnosti embrio- 
nalne promjene (Ungerer, Keimmutation) raznim fizičkim ili biološkim utje- 
cajem na fetalizaciju, ali bez pozitivnih uspjeha, da se postigne novi tip živog 
bića. 

Već sami ovi bezuspješni napori potvrđuju, da se nova biologija daleko 
udaljila od darwinizma, te se sve više dolazilo do zaključka, da bi za 
promjenu vrste bila potrebna već od početka neka evolutivna potencija u sa- 
mom sjemenu, a takva potencija može da bude usađena samo od onoga, 
komu pripada stvaralačka moć. Tako se napokon došlo do toga, da bi se 
eventualno mogla braniti teorija teističko-finaličtičkog evolucionizma. 

Ne samo, dakle, teorija apsolutnog evolucionizma, kakav je zastupao Dar- 
win, doživjela je potpun slom, nego i razne teorije umjerenog evolucionizma 
ostale su tek hipoteze bez ikakvog sigurno utvrđenog temelja. 


2, Primjena teorije evolucionizma na postanak čovjeka 


Razlozi, radi kojih evolucionizam hoće da primijeni svoju teoriju na po- 
stanak čovjeka, jesu ovi: 

a) Biologija i morfologija zapažaju, da kod čovjeka postoje neki zakrž- 
ljali ostaci rudimentalnih organa, koji mu nisu potrebni u današnjem stanju, 
ati da su preostali od čovječjih predaka, kao npr. rudimentarnost dojki kod 
muškarca, jer da ne bi bilo razloga, da se nađu kod čovjeka izravno stvoreno- 
za od Boga, budući da nemaju opravdane svrhe. Međutim taj argumenat ne- 
ma nikakve vrijednosti, jer rudimentarnost organa dojki kod muškarca nena 
svoj razlog u hereditarnosti od predaka, nego od potencijalnog svojstva em- 
»rionalnog razvitka, dok nije u svom razvitku došao do stadija, da se opre- 
dijeli za jedan spol. U daljem razvitku, ako se embrio opredijelio za muški 


2) Isti n, dj. str 10. 
3) Zeitschrift fir Katholische Theologie, 67 (1943) str. 45—T4). 
4) Die stammesgeschichtlichen Grundlagen der Abstammungslehre, 1931., str. 237. 

spol, njegova potencija za razvitak dojki ne će doći do punog razvoja, nego će 
ostati samo u rudimentarnoj formi, dok će kod opredjeljenja za ženski spol 
doći do potpunog razvitka. 

b) Nakon sloma biološko-morfoloških argumenata počeli su evolucioni- 
sti osnivati svoje argumente za evoluciju čovjeka na paleontropologiji i prehi- 
storiji. Poslije prvog otkrića ostataka predhistorijskog čovjeka u Neandertha. 
lu kod Diisseldorfa (1856), kojeg antropolozi smještaju u doba srednjeg plei- 
stocena, uslijedilo je tijekom čitavog stoljeća do nedvna preko 80 nalaza, 
što ih svrstavaju u isto razdoblje, kao npr. krapinski čovjek, pronađen 1895., 
zatim Šipka (1880), musteriensis (1908), Ez-Zuitije, SuchurAthlit i Kafze u 
Palestini (1925—30) i Sacco Pastore kraj Rima (1929—35). Karakteristika je 
ovog tipa: niski stas, masivni skelet, sploštena lubanja, koso prema natrag 
nagnuto čelo, jaki očni lukovi, kratka brada, jako zubalo, kojim se obilježjima 
taj tip čovjeka znatno razlikovao od sadašnjeg čovjeka. 

G. 1890. pronašao je Dubois na otoku Javi više tragova skeleta takozvanog 
Pithecanthroposa erectus-a, za kojega nije sigurno, da li pripada u rod če- 
vjeka. Između g. 1936—39. nađene su na otoku Javi još 3 lubanje, jedna donja 
čeljust (donja vilica). Ovaj se nalaz smatrao kao prelazni oblik (missing link) 
između majmuna i čovjeka (homo sapiens). 

Dalje pronađen je u Steinheimu (kod Stuttgarta) g. 1933. skelet, koji oda- 
je obilježja i neandertalskog i homo sapiens, a takva obilježja nose također 
nalazi palestinskog čovjeka (1934) u El-Kafze kod Nazareta, Ez-Zuitije (Gali- 
leja), Suchult-Athlit i Tabun na gori Karmelu (1930—35). 

Osim toga značajno je, da nalazi u Piltdown-u (1913) u Engleskoj, Ka- 
nam-u i Kanjeri (ist. Afrika) iz starijeg pleistocena imaju obilježje homo sa- 
piens. Tako i nalazi u Denis-u i Fontćcheoad-u (u Francuskoj), koji su savre- 
menici Pithecanthroposa, spadaju u vrstu homo sapiens, a potječu iz pleisto- 
cena. 

Uoči li se raznolikost mjesta, gdje su nađeni fosili homo: sapiens-a, utvr- 
đeno je, da homa sapiens postoji od vremena interglacijara Mindel-Riss do 
kraja interglacijara Riss-Wurm na raznim teritorijima: istočna Afrika, Italija, 
Francuska, Engleska i Njemačka, dok u gotovo isto vrijeme, ili malo kasnije 
nalazimo u tim krajevima također tip neandertalca, kojega antropolozi hoće 
da stave u prelazni tip između majmuna i homo sapiens. 

Uočujući ovu činjenicu, zaključuje uvaženi antropolog Ashley Montagu, 
da su sve dosadašnje teorije o evoluciji čovjeka suviše simplicističke, pa zato 
očito bez temeljaš. A antropolog N. Lahovary$, analizirajući današnje evolu- 
cionističke teorije, zaključuje, da otkrića 20. stoljeća pokazuju, da te teorije 
zapadaju u kontradiktorna rješenja, koja praktički vode do zaključka, da su 
to nerješivi problemi“. Antropolog pak Marcellino Boule, nakon analize svih 
dosadašnjih nalaza antropoloških tipova zaključuje: »Nijedan od tih do sada 
nabrojenih tipova ne donosi materijalnih dokaza za podrijetlo čovjeka od 
majmunske forme« 

Talijanski pak biolog P. Leonarđi* zaključuje, da zamišljanje teorije evo- 
lucije prolazi tešku krizu, osobito u biologiji, tako da je pretjerani entuzija- 
zam pod kraj prošloga stoljeća zapao u depresivni skepticizam. Imajući preć 


5 A. Bea S. J.: Questioni Biblici, str. 20—21). 

6) Anthropos 4144, (str. 88 i sl). 

VA. Bea S. J. nav. di. (str. 21). 

8) Les fossiles, El&ćments de Palćontologie, Paris str. 802; cf. Bea 0. c. 22. 

9. L'evoluzione biologica e Vorigine dell" uomo, Brescia 1945. cf, Bea, ibid. 25. 

očima takovo stanje teorije o evoluciji, papa Pijo XII rekao je u svom inaugu- 
ralnom govoru prigodom 6-godišnjice otvorenja Accademia Pontificia delle 
Scienze (30. XI 1941.) ovo: »Mnogostruka istraživanja, bilo  paleontološka, 
bilo biološka i morfološka o problemima, što se odnose na čovjeka, nisu do 
sada donijela ništa jasno ni sigurno«.“ 

Nakon ovakvog stanja stvari jasno je, da katolički egzegete nisu pozvani 
da brane, a pogotovo ne da favoriziraju, ili dapače šire teoriju evolucije, jer 
bi se moglo dogoditi, da bi nakon potpunih neuspjeha tobožnjih dokaza ove 
teorije morali potpuno revidirati svoje stanovište, a na štetu ugleda katoličke 
teološke znanosti. 


II. NAUKA SV. PISMA O POSTANJU ČOVJEKA 


U opreci prema evolucionističkim teorijama o postanju čovjeka pisana 
Božja objava uči nas jasno, da je Bog neposredno stvorio prvog čovjeka i nje- 
govu drugaricu ženu, Evu. Evo, što o tom čitamo u I. knjizi Mojsijevoj, Gene- 
zi (1,26—30; 2,7—8; 19—25). 


1. Čovjek kao završno djelo Božjeg stvaranja. 


Nakon što je nadahnuti pisac izvijestio o postanku svijeta i postepenom 
stvaranju biljnog i životinjskog carstva, priredivši tako sve za opstanak onog 
bića, koje će biti gospodar svemu biljnom i životinjskom carstvu, prelazi na 
opisivanje stvaranja prvoga čovjeka: 

1,26. Načinimo čovjeka na svoju sliku i priliku, da bude gospodar nad 
morskim ribama i nebeskim pticama, i životinjama i čitavoj zemlji i svemu, 
što gmiže na zemlji. 

27.1 stvori Bog čovjeka na svoju sliku; na svoju sliku stvori ga, muško i 
žensko stvori ih. 

Iz ovih redaka valja uočiti slijedeće: 

a) Očevidno je, da nam ovdje nadahnuti pisac hoće istaknuti, da postoji 
velika razlika između životinjskog carstva, koje do stvaranja čovjeka nije 
imalo gospodara, i čovjeka, kojega Bog posebno stvara, da bude gospodar 
svoj neživoj i živoj prirodi. Svakako da je već time postavio nepremostivu 
razliku između nerazumne prirode i razumnog čovjeka, koji će se tom priro- 
dom služiti onako, kako njegov razum uvidi i prosudi, da je njemu na korist. 
Bog, stvarajući čovjeka, postavlja ga kraljem prirode, koji svojim prirodnim 
položajem, a pogotovo svojim umnim sposobnostima, kojima rasuđuje stvo- 
rove u prirodi, daleko nadvisuje nerazumne stvorove; pa makar mnoge životi- 
nje svojom fizičkom snagom nadvisuju čovjeka, ipak čovjek. može svojim 
umom iznaći sredstva, kojima će njihovu snagu ukrotiti i podvrći svojoj 
vlasti. 

b) U opreci prema nerazumnim živim stvorovima Bog kod stvaranja čo- 
vjeka daje čovjeku posebnu odliku, da bude stvoren na Božju sliku i priliku, 
a to se obistinjuje time, što prigodom stvaranja udahnjuje u čovječje tijelo 
besmrtnu dušu, koja je po svojoj neumrlosti, kao i po svojim sposobnostima 
djelovanja uma i volje slična svome stvoritelju, Bogu, dok se to nikako ne 
može reći o životinjama. 


19 Bea, 0. c. str. 26. 


27 


€) I sama hebrejska riječ »vajjibra Elohim eth Haadam« znači, da se tu 
radi o posebnom djelu kreacije, različitom od onoga, kako je Bog stvorio živo- 
nje, jer ako bi čovječje podrijetlo bilo uključeno u stvaranju životinja, onda 
ne bi bilo razloga, zašto bi nadahnuti pisac smatrao potrebnim napose opisi- 
vati stvaranje čovjeka. 


2. Opis načina stvaranja čovjeka 


U gl. 2, r. 7. Geneze kaže dalje nadahnuti pisac ovako: 

»I Gospod Bog je oblikovao čovjeka iz zemaljskog praha i udahnuo mu u 
njegova usta dah života, i postao je čovjek živa duša (osoba). Hebr.: Vajjiser 
Elohim eth Haadam afar min-haadamah, vajjippah beappav nišmath hajjim, 
vajjehi Haadam lenefeš hajj&4h« 

Odatle slijedi, da je Bog posebno oblikovao čovječje tijelo od zemaljskih 
elemenata, tj. od materije, koja se sastoji od zemaljskih  sastavina, a to je 
uglavnom zemlja s raznim anorganskim i organskim spojevima. Građa (ma- 
teria) čovječjeg tijela uzeta je od postojećih elemenata zemlje, a nipošto već 
iz živih bića. Zemaljska dakle materija bila je sredstvo, iz kojega je Bog sasta- 
vio oblik čovječjeg tijela. Dakako, da taj akt Božji ne treba zamišljati kao dje- 
lo lončara, kad iz ilovače oblikuje lonce, nego je to Bog učinio stvaralačkom 
snagom svoje svemogućnosti. Najnaravniji i najbliži smisao ovoga mjesta sv. 
teksta je taj, da materija, od koje je Bog načinio čovječje tijelo, nije u prvi 
čas bila živa, nego je postala živa udahnućem duše. Oblik toga tijela bio je 
odmah oblik odrasla čovjeka, jer bi bilo nemoguće zamisliti, da je čovjek stvo- 
ren kao maleno dijete, budući da ga ne bi imao tko odgajati, a ne bi bio ni u 
mogućnosti, da kao dijete bude postavljen za gospodara svekolike prirode. 

Da je Bog neposredno stvorio čovjeka, logički slijedi također iz izvještaja 
o stvaranju prve žene, kao njegove drugarice i pomoćnice. To slijedi iz da- 
ljeg izvještaja nadahnutog pisca u Gen, 2,18—24, koji glasi: 

18. »Nije dobro, da čovjek bude sam: načinimo mu pomoć sličnu njemu.« 

19. I oblikovavši Gospod Bog iz zemlje sve životinje na zemlji i sve ne- 
beske ptice, dovede ih pred Adama, da ih imenuje; i kakogod je Adam nazvao 
živa bića, tako im je bilo ime. 

20. .... Ali Adamu se ne nađe pomoć, koja bi bila njemu slična.« 

Iz ovog se odlomka jasno vidi, da je prvi čovjek dobro i točno spoznavao 
veliku razliku između životinja i sebe, pa i onih, koje su njemu po vanjskom 
obličju bile najsličnije. U protivnom slučaju, kad bi sam Adam bio potomak 
koje životinje, npr. majmuna, sigurno ne bi oklijevao sebi izabrati koju maj- 
municu za ženu. Zato je sam Bog odlučio, da čovjeku stvori pomoć sličnu nje- 
mu, a ta pomoć bit će u prvom redu, da s njom rađa pokoljenja iste vrsti, tj. 
ljude, koji imadu razumnu dušu, po kojoj se bitno razlikuju od nerazumnih 
stvorova. Inače bi jedini čovjek bio lišen onoga svojstva, što ga imadu nera- 
zumne životinje, tj. da se može umnožavati, a s druge strane ne bi imao niko- 
ga, s kim bi se mogao sporazumijevati i psihički se povjeravati. 


3. Opis stvaranja prve žene 
Još ja očevidnije, da je prvi čovjek postao izravnim Božjim djelom stva- 


ranja, kad nadahnuti pisac posebno izvješćuje o stvaranju prve žene. O tome 
nam govori u Gen. 2,21—24 ovako: 

21—22. Gospod Bog pustio je na Adama tvrd san; i kad je on zaspao, uz- 
me jedno od njegovih rebara, i napuni njegovo mjesto mesom. I Gospod Bog 
načini iz rebra, što ga je uzeo od Adama, ženu, i dovede je pred Adama. 

23. A Adam reče: Ovo je sada kost od mojih kostiju i meso od mog mesa; 
zato će se ona zvati muževa (haiššak), jer je od muža stvorena. 


24. Zato će muž ostavljati svoga oca i svoju majku, i prionuti uza svoju 
ženu; i bit će dvoje u jednom tijelu.« 

Formiranje ženina tijela iz Adamova tijela zahtijevala je potreba, da žena 
bude iste fizičke naravi, kao i prvi čovjek, a ujedno da bude prvom čovjeku 
naravna pomoć u rađanju iste vrste, tj. čovječjeg pokoljenja. Ako je dakle vi- 
lo potrebno posebno djelo Božjeg stvaranja kod stvaranja prve žene, onda se 
ne može zamišljati postanak prvog čovjeka Adama kao nešto niže od stvara. 
nja prve žene, jer bi žena bila odličnijeg podrijetla, kojoj čovjek ne bi bio 
po svojoj naravi ravan. 

Da se ovo mjesto Sv. Pisma ima shvatiti u literarno-historijskom smislu, 
a nikako ne u kakvom alegorijskom, vidi se iz odgovora Papinske Biblijske 
Komisije od 30. VI. 1909. na upit: 

»Da li se napose može posumnjati o literarno-historijskom smislu, kad 
se radi o činjenicama, o kojima nam govori u istim poglavljima, a dotiču se 
temelja kršćanske vjere... kao što su među ostalim posebno stvaranje čo- 
vjeka, oblikovanje prve žene od prvog čovjeka, jedinstvo ljudskog roda, prvot- 
na sreća praroditelja u stanju pravednosti, neporočnosti i besmrtnosti, Božja 
zapovijed data čovjeku da se iskuša njegova poslušnost, prestupak Božje za- 
povijedi na nagovor đavla pod likom zmije, odbačenje prvih ljudi od prvot- 
nog stanja nevinosti i napokon obećanje budućeg Spasitelja?« 

Odgovor na to pitanje: NEGATIVE“!. 

Iz ovog odgovora Papinske Biblijske Komisije vidi se ne samo to, da se 
evolucionistička teorija o decendenciji čovjeka od nerazumne životinje ne mo- 
že dovesti u sklad (suglasje) s dogmatskim naučavanjem katoličke Crkve o 
izravnom stvaranju prvih ljudi od Boga, nego je ona u suprotnosti i s temelj- 
nom naukom o jedinstvu ljudskoga roda, zatim s naukom o istočnom grijehu, 
komu je podvrgnut sav ljudski rod poradi zajedničkog podrijetla od prvih 
ljudi. Napokon zabluda evolucionizma indirektno ugrožava nauku o potrebi 
spasenja, a i nauku o spasenju čovječanstva po utjelovljenju Sina Božjega i 
njegova djela otkupljenja po muci i smrti na križu. 


' Upozorenja Enciklike »Humani generis« od 12. VIII 1950. 


Vrhovno učiteljstvo Kristove katoličke Crkve, imajući sve to na umu i 
ipirući se na nepokolebljivu i neprekinutu predaju sv. otaca i odluke općih 
xrkvenih sabora, smatralo je potrebnim, da preko blage uspomene Sv. Oca 
'ape Pija XII, radi posebnih prilika modernih zabluda evolucionizma, upozori 
*e samo vjernike katoličke Crkve, nega i predstavnike katoličke nauke, reo- 
>ge, naročito one, koji su zbog nekog prividnog irenizma nastojali načiniti 
ompromis između evolucionističkih zabluda i naučavanja katoličke Crkve, 
a je takav nazovi-irenizam osobito, ako bi se radilo o ustupcima katoličke 


11) Enchiridion Biblicum, Documenta Ecclesiastica S. Scripturam spectan- 
ia. Romae 1927, pag. 99, III. 

dogmatske nauke, ne samo veoma poguban, nego bi značio i izdajstvo kato- 
ličkog dogmatskog naučavanja. 

U početku te enciklike Sv. Otac Pijo XII kaže ovo: 

»Nesloga i zabluda ljudskog roda od istine u stvarima vjere i ćudoreda 
jest svima nama, a u prvom redu vjernim i iskrenim sinovima Crkve vazda 
izvor i uzrok najteže boli, osobito danas, kad vidimo, da se sa svih strana vri- 
jeđaju sama načela kršćanske kulture...« 

»Ima ih naime, koji tvrde, da sustav evolucije, makar još nije neoborivo 
dokazan na području prirodnih nauka, nerazborito i bez diskrecije, treba 
pripuštati za postanak sviju stvari, i tako popuštaju monističkom i pante- 
ističkom predmnijevanju, da je čitav svijet podvrgnut stalnoj evoluciji. A ovom 
se predmnjevom rado služe pristaše materijalizma u svrhu, da što uspješnije 
brane i provode dialektički materializam, iščupavši iz duša svako teističko 
poimanje. Ovakvim evolucionističkim zasadama, kojima se zabacuje sve, što 
je apsolutno, stalno i nepromjenljivo, utiru put novoj nastranoj filozofiji, 
koja upirući se na idealizam, imanentizam i pragmatizam, a u najnovije doba 
zadobiva ime egzistencializma. K tomu pridolazi lažni »historicizam«, koji 
oslanjajući se samo na dogođaje ljudskog života, izvraća temelje svake apso- 
lutne istine i zakona, bilo da se odnose na filizofske stvari, bilo da se tiču 
također kršćanskih dogmata. U tolikom metežu mišljenja donosi nam nešto 
utjehe, kad gledamo one, koji su nekoć pristajali uz mnijenja racionalista, da 
se danas nerijetko žele povratiti k crpljenju iz izvora istine božanskim nači- 
nom očitovane, te da upoznaju i priznaju, da je u Sv. Pismu sačuvana Božju 
riječ, kao temelj svete nauke.« 

Ova činjenica doveljan je razlog, da katolički predstavnici znanosti treba 
da budu veoma oprezni, kada prate istraživanja svjetovnih predstavnika pri- 
rodnih nauka. Dobro je da budno prate rezultate istraživanja prirodnih na- 
uka, ali pri tom treba da paze, da se nikad ne udaljuju od svetog učiteljstva 
Crkve, pa da se, bilo svjesno bilo nesvjesno, nađu u pogibli, da se udalje od 
same istine, koja je od Boga objavljena, i da druge povuku za sobom u zablu- 
du. Postoji naime pogibao, i to tim opasnija, što neki pod plaštem revnova- 
nja i žaljenja nad smetenošću duhova silom nastoje porušiti ograde, što po- 
stoje između dobronamjernih duhova s jedne i druge strane, da utru put ire- 
nizmu, ali s druge strane ne nastoje zajedničkim silama suzbijati navalu ate- 
izma; što više, neki idu i tako daleko, da bi htjeli izmiriti s dogmatičkim uče- 
njem sasvim oprečna mišljenja. Oni, koji bi pod takovu cijenu htjeli postići 
učinak izmirenja između predstavnika prirodnih nauka i Kristove nauke, što 
je data Crkvi, da ta nauka bude okrnjena i podkopana, ne čine ni najmanje 
usluge katoličkoj Crkvi. Na ovakav način postignuto prividno jedinstvo bilo 
bi na račun rušenja ugleda Kristove Crkve. 

Kao što je do nedavno bilo takovih, koji su pitali, nije li predajom zajam- 
čena apologetika Crkve većma zaprekom, negoli pomagalom predobivanju 
duša za Krista, tako ih ima danas, koji se usuđuju ići tako daleko, da ozbilj- 
no pokreću pitanje, da li teologiju i njezin metod, kako se predaje u crkvenim 
školama pod nadzorom crkvenog auktoriteta, treba ne samo usavršiti, nego 
sasvim reformirati, da bi se Kristovo kraljevstvo uspješnije proširilo po svoj 
zemlji i među narode kojega mu drago kulta i vjerskog mišljenja. No kada 
ovakovi ne bi ništa drugo namjeravali, nego samo to, da se crkvena nauka i 
njezin metod prilagodi današnjim prilikama i potrebama, ne bi bilo razloga 
bojazni. Ali kada neki uslijed nerazboritog žara »irenizma« smatraju zapre- 

kom obnove bratskog jedinstva one stvari, koje se osnivaju na načelima od 
samoga Krista ustanovljenima, te spadaju na temeljno uporište cjelovitosti 
vjere, pa ako se to obori, sve će se doduše ujediniti, ali samo na rušenje! 

Papa Pijo XII napomenuo je također u istoj enciklici zablude moderniz- 
ma, idealizma i egzistencijalizma, kojih se nauka uglavnom svodi na to, da se 
tajne vjere nikad ne mogu izraziti adekvatnim pojmovima, nego samo apro- 
ksimativnima, koji su uvijek podvrgnuti promjenama. Zato da bi trebalo tra- 
dicionalne pojmove zamjenjivati novijima, koji bi prema potrebama vremena 
i napretka nauke iste božanske istine izražavali na nove načine. 

Kolikogod ovakvo stajalište na prvi pogled izgleda bezazleno, ipak je ono 
opasno i pogubno za držanje čistoće katoličke nauke, što se najočevidnije 
pokazalo u zabludama modernizma i relativizma, jer po njihovim načelima 
dolazi se logički do toga, da ne postoji objektivna istina, nego samo subjek- 
tivno gledanje i shvaćanje pojedinih vjerskih pojmova. Razumljivo je stoga, 
da je ovakva zabluda bila od Crkve osuđena kao veoma pogubna's, jer potko- 
pava ugled ne samo svekolike crkvene tradicije, nego i čitavog crkvenog uči- 
teljstva, kojemu pripada neprevarljiv ugled u čuvanju poklada Kristove na- 
uke. 

Naročito je Papa Pijo XII naglasio opasnost zablude, koja ugrožava ispra- 
vno shvaćanje i tumačenje Sv. Pisma, a to je tendencija nekih modernijih 
egzegeta, da se u tumačenju Sv. Pisma mjesto literarnog i historijskog smisla 
ima dati prednost simboličkom i spiritualnom smislu. Ta je zabluda osuđena 
već od Pape Leona XIII u Enciklici Proviđentissimus Deus, zatim od Pape 
Benedikta XV u enciklici Spiritus Paraclitus i Pija XII u enciklici Divino af- 
flante Spiritu. Budući da se u novije vrijeme još uvijek pojavljuju takove na. 
strane tendencije tumačenja Sv. Pisma, Papa Pijo XII ponovno ih osuđuje u 

enciklici Humani generis kao zavodljive za neoprezne duhove pod plaštem 
lažnog imena znanosti. 

Među takvim spisima spominje papa Pijo XII kao žalosnu pojavu začet- 
nike novog suviše liberalnog smjera tumačenja historijskih knjiga Sv. Pisma, 
što su ga pismeno dne 16. I 1948. upravili preko pariškoga kardinala nadbi- 
skupa Papinskoj Biblijskoj Komisiji, u kom se traži neko liberalnije tumače- 
nje prvih 11 glava Geneze. Papa Pije XII u odgovoru na to pismo kaže, da pr- 
vih 11 glava Geneze, iako se ne podudara s historijskom metodom grčkih i la- 
tinskih pisaca ipak pripadaju u pravom smislu neke vrste historiji, koju tre- 
ba da egzegeti još točnije istraže i odrede, jer ova poglavlja, govoreći pripro- 
stim i metaforičkim načinom, priudešenim za veoma malo obrazovani puk, 
izvješćuju, bilo o glavnim i temeljnim istinama našega spasenja, bilo da opi- 
suju na pučki način postanak ljudskog roda i odabranog naroda. 

Papa Pijo XII daje priznanje katoličkim učiteljima, zaslužnim za promi- 
canje nauke u ateneima i u sjemeništima, koji su daleko od zabluda, što se 
danas bilo otvoreno, bilo tajno šire, bilo zbog požude za novostima, bilo zbog 
nekog neumjesnog apostolata. Ali ujedno papa Pijo XII kaže: »Znamo i to, da 
ovakva nova mišljenja mogu da privlače neoprezne; pa zato hoćemo, da se 
suprotstavimo zlu, za koje bi bilo prekasno pružati lijek, kad postane zastar- 
jelom bolešću. Radi toga zrelo razmotrivši stvar pred Gospodom, da ne po- 
manjkamo u našoj službi, nalažemo biskupima i upraviteljima religioznih za- 


12) Encyclica Humani generis, Roma 1950, str. 5. 
13) Enciklika Pape Pija X o modernizmu: Pascendi Dominici Gregis 7 IX 
1903 (DB Enchiridion symbolorum, Nri 2071—2109) 


31 


jednica pod najtežom obvezom njihove savjesti, da najbrižnije nastoje, kako 
se ne bi u školama, zajednicama i pismenim sastavcima iznašala ovakva mi- 
šljenja, niti da se na ikoji način priopćuje klericima ili vjernicima. 


5. Apel Pija XII na nastavnike 


Papa Pijo XII budno prateći sva ta moderna strujanja, koja dovode u 
pogibao ispravno shvaćanje katoličkog naziranja, osobito na crkvenim učili 
štima i bogoslovskim fakultetima, upravlja na kraju svoje enciklike Humani 
generis ozbiljan apel na nastavnike katoličkih škola i bogoslovnih učilišta, da 
se čuvaju od zaraze tih zabluda. 

»Neka znadu oni, koji poučavaju na crkvenim zavodima, da ne mogu 
mirnom savješću vršiti sebi povjerenu službu poučavanja, ako se ne drže 
norma, koje smo izrekli, te da ih vjerno prime i točno ih se pridržavaju kod 
poučavanja učenika. Ono dužno poštovanje i pokornost, što treba da ih ispo- 
vijedaju pred Crkvenim učiteljstvom, treba da također ucjepljuju u umove i 
duše učenika. Neka dakako nastoje svim silama i naporima unapređivati di- 
scipline, što ih predaju; ali neka se čuvaju, da ne prekoračuju granica, što 
smo ih postavili za obranu vjere i katoličke nauke. Neka nastoje svoje marlji- 
vo istraživanje ispoređivati s novim pitanjima, što ih donosi današnja obrazo- 
vanost i napredak vremena, ali to neka bude s potrebnom razboritošću i opre- 
zom. Neka napokon ne misle, da bi se moglo srećno privesti u krilo Crkve one, 
koji su odijeljeni i koji su u zabludama, popuštajući lažnom irenizmu, a «da 
se svima iskreno ne predaje cjelovita istina, što živi u Crkvi, bez ikakova kva- 
renja i osakačivanja.« 

Napokon Papa Pijo XII zaključuje ovu svoju encikliku riječima: 

»Upirući se u tu nadu, koju neka poveća vaša pastirska brižljivost, pod 
vodstvom nebeskih darova i uz svjedočanstvo naše očinske naklonosti podje: 
ljujemo najljubežljivije, kako vama svima, časna braćo, tako i vašem kleru 
i puku, apostolski blagoslov.« 

I. PROSTITUCIJA SE NE MOŽE NAZVATI POTREBNOM NI KORISNOM 


Čitao sam u nekoj reviji! da su mnogi crkveni umovi smatrali meretricij 
ili prostituciju korisnom i nužnom. Pisac članka u toj reviji naziva svaki po- 
kušaj i svako nastojanje da se prostitucija dokine (abolicionizam) naivnom 
utopijom. Je li i Sv. Toma mislio da se prostitucija može dopustiti“ ili barem 
slobodno trpjeti"? Može li se sa socijalnog gledišta prostitucija smatrati kori- 
snom i nužnom? Smijemo li legalizaciju prostitucije ubrajati u pozitivne, do- 
sljedno nedozvoljene načine sudjelovanja u zlu? Smije li se barem iznimno, 
tolerirati? 


ODGOVOR 


Temeljno je pitanje ovo: morali se prostitucija kvalificirati kao čin koji 
je po svom sadržaju, po materiji ili po objektu (u odnosu prema razumnoj 
ljudskoj naravi i prema volji Božjoj), kao vrijedan osude od razuma i od 
vjere? Zanima nas pitanje s moralnog gledišta. Ključ rješenja fenomena pro- 
stitucije nije prvotno u higijenskim mjerama predostrožnosti već u snazi čo- 
vječje slobodne volje, moralnog odgoja i moralne svijesti. 

Prostitucija uključuje zloupotrebu roditeljsko-stvaralačke spolne čovje- 
čje sposobnosti. Bilo da se spolni odnos vrši u vidu zadovoljenja požude, bilo 
da ga ženska osoba smatra kao sredstvo zarade— nered je isti. Spolni nagon 
u prostituciji ne služi svojoj prirodnoi svrsi prema nakani Stvoriteljevoj: ra- 
đanju djece u zakonitu braku. Još više: prostitucija je pojava javne prirode 
pa otvara vrata sablazni i zavođenju. Prostitukkinja je žrtva zle navike te ne 
napušta lako svoj način življenja. Da i ne govorimo o tome kako se u prosti- 
tuciji degradira dostojanstvo ženske osobe, koja se pretvara u »sredstvo«, ka- 
ko se duševno iscrpljuje, duhovno upropašćuje, lišava uzvišenih osjećaja ma- 
terinstva, izlaže životnoj nesigurnosti, bolestima, osamljenosti itd. 

Nije, dakle, prostitucija zla navika, zao čin prvotno zbog toga što se protivi 
Šestoj zapovijedi već prije svega zbog toga što je zla u sebi, Bludni čin nije 
dozvoljen nikada, nikomu, nigdje. Red objektivnog morala traži da prostitu- 
iranje nitko ne smije htjeti. Tko bi ga prethodno usmjerio prema nekom to- 
božnjemi dobru ili bi ga pozitivnim aktom dopustio ogriješio bi se o prirodni 
1 Božji moralni zakon. Razumljivo da stojimo na stanovištu da je prirodni 
moralni zakon iznad pozitivnih zakona. Tko bi prostituciju naredio, savjeto- 
vao, hvalio, zaštićivao, pomagao i sl, postao bi suuzročnikom u njenoj zloći. 
Dopustiti prostituciju značilo bi uzurpirati vlast koju nitko nema niti je itko 
može imati. Nikakve socijalne, higijenske, psihološke indikacije ne mogu uči- 
niti dopuštenim pozitivno sudjelovanje u prostituciji, jer cilj ne posvećuje 
sredstvo. Dosljedno »legalizirati« prostituciju (ovlastiti, izdavati iskaznice, ce- 
duljice liječničke sigurnosti itd.) značilo bi pozitivno sudjelovanje u zlu“, što 
nikada nije dopušteno. 


(1) Vidi u reviji Perfice munus, br. 12 (1957) str. 711. 

() Aertnys Jos. Theol. Mor. sv. I, br. 603. 

(8) Živković A. Mor. bogoslovlje, sv. III, str. 318. 

(4 Fanfani L., Man. Theol, moralis, III, str. 304, br. 209; Noldin De sezto br. 18. 

To ne znači da se moraju upotrebljavati prisilna sredstva proti prostitu- 
ciji. Krist predviđa i peć i privremenu toleranciju (Mt 13,30). Može se, kako 
moralka uči, negativno držati prema zlu činu drugoga a da se ne postane nje- 
govim sukrivcem. »Tolerirati« znači ne spriječavati silom već privremeno tr- 
pjeti da se spriječe veća zla. Danas je pitanje tolerancije i na području mo- 
ralne prakse od velike važnosti osobito radi miješanja raznih naroda“ 

Aristotel je zastupao mišljenje da je bolje tolerirati prostituciju nego dati 
povoda perverzijama kao što su sodomija, bestijalni grijeh itd.$ Na bazi slične 
nauke kod Sv. Augustina i Sv. Tome tolerancija je prostitucije bila ušla u 
praksu u Srednjem vijeku a i danas je na snazi kod nekih naroda. Ne zabv- 
ravimo, međutim, da okolnosti igraju veliku ulogu u kvalifikaciji moralnosti 
nekog čina. Razlikuj pogansku od kršćanske ere. Ne prosuđuj jednakim mje- 
rilom »privremeno« i »trajno«. 

Ne nazivaj prostituciju korisnom kad je u sebi zla i kad postaje izvorom 
tolikih zala i zlih plodova. Niti je nazivaj nužnom već radije reci da se mora 
nužno izbjegavati, jer ovisi o slobodnoj ljudskoj volji. Normalna ženska osoba 
može odoljeti seksualnom nagonu kao i normalna muška osoba, Oboje su i 
dužni odolijevati porivima požude i to uime razuma i uime vjere. 

Ako prostituciju gledamo kao činjenično pitanje (»quaestio facti«) stvar 
je teža. Upravna razboritost zakonodavca mora odrediti kada se verificir: 
uvjeti da se prostitucija tolerira u izvjesnim povijesnim, narodnim ili vremen- 
skim prilikama. Dva su načela u pitanju legalne prostitucije od osobite važ- 
nosti. »Niti se moraju niti se mogu sva zla silom spriječiti,« i »U nekim je 
slučajevima uputno tolerirati zlo ako je to uvjet da se spriječe veća zla«. 
Pozitivno nije dozvoljeno u njemu sudjelovati. 

Zaključak: Prostitucija je s moralnog gledišta zla praksa, neuredno upo- 
trebljavanje spolnog nagona. Nitko ne smije pozitivnim sudioništvom postati 
sukrivcem u njenoj zloći. U iznimnim slučajevima civilna vlast može tu po- 
javu tolerirati tj. ne boriti se proti nje prisilnim sredstvima zabrane, S moral- 
nog gledišta niti je nazivamo korisnom ni nužnom već štetnom i zabranjenom. 
Niti jednostavno govorimo da se može slobodno trpjeti već moraju opstojati 
vrlo važni, teški razlozi radi kojih se prostitucija može iznimno tolerirati. Pri 
tome treba imati pred očima pameti sve okolnosti. Za rješenje problema pro- 
stitucije najvažnije je ljudska volja. Ispravan moralni odgoj, vjerska i moralna 
svijest najuspješnije će riješiti to pitanje. J. Kuničić 


II. ŠTO TEOLOGIJA NAUČAVA O EVENTUALNIM ASTRALNIM 
BIĆIMA 

Napredak astronautike nekako čovjeka upućuje na to da svojim razumom 
odgoneta astralnu stvarnost. Jedno od zanimljivih pitanja jest npr. pitanje 
o eventualnim stanovnicima planeta. Je li moguće da se u crkvenoj litera- 
turi ne nalazi to pitanje? Ako ne posoje ljudi strukturirani kao mi — da li 
je isključeno da na planetima opstoje nama slična razumna bića? Ako je 
isključena činjenica, da li je isključena mogućnost? Kako teologija gleda na 
to pitanje? 


(&) Pijo XII u govoru 6. XI 1958; J. Kuničić, La Prudenza dei governo e il pro- 
blema delia Tolleranza, u rev. »Sapienza« br, 2(195). 

() Sy. Toma, II—II, q. 64, a. 2 ad 1; opšrpije u djelu De Regimine Principum knj. 
IV, pogl. 14. Ovo poglavlje pripisuja se Ptolomeju de Lucajali smisao se potpuno 
podudara s tekstom u SUMI, 

koliko služi za precizaciju nauke o istočnom grijehu. Doktrinarno su, među- 
tim, stvari jasne, tj. ako postoje ta bića onda za njih vrijedi posebni od 
Boga izabrani prirodni ili nadprirodni red. 

Zaključujući, možemo reći da odlučujućih podataka o tim stvarima 
nemamo, a sam nam razum ovdje vrlo malo pomaže. Prema tome svakomu 
je slobodno da, unutar slabih podataka koje posjedujemo, uz dobru upo- 
trebu vlastite mašte i suda, misli o tim stvarima kako mu je drago. 


V. Bajsić 


IH. KVALIFIKACIJA ČINA ZAHVALE POSLIJE SV. PRIČESTI 


Pred sobom imam jedan molitvenik. U njemu se nalaze i upute za ispi- 
tivanje savjesti. U kontekstu, gdje se nalaze upiti što se odnose na objek- 
tivno teške grijehe, nalazi se i upit: »Jesi li poslije Pričesti dostojno zahvalio?« 
Obično se pod »dostojno« razumijeva sabrano, toplo zahvaljivanje na prim- 
ljenom Daru i to provedeno kroz određeno vrijeme. Koliko bi vremena 
morao trajati taj čin zahvaljivanja? Znamo da osjećaj, duh, krepost zahval- 
nosti ne mogu i ne smiju biti vremenski skučeni već moraju trajati uvijek. 
Je li spomenuti upit samo primjer nejasnog izražavanja, pogreška ispovjedne 
metodike, ili još teže: jedan od načina zaplitanja savjesti, stvaranja pred- 
uvjeta da se kratkotrajni čin zahvalnosti ubroji u objektivno i formalno 
teške grijehe? 


ODGOVOR 


Očito je da je čovjek dužan poslije Pričesti pobuditi iskreni čin zahvale 
i trajno čuyati osjećaj zahvalnosti. To naređuje neka vrst pravednosti; to 
je zahtjev religioznosti; na to ga potiče ljubav. Činom zahvale velebno se 
djelo euharistijskog sjedinjenja nekako ponovno svodi na svoje Počelo, na 
Boga. Bog-darovatelj postaje na taj način proslavljeni-Bog. Ne zaboravimo 
da svi Božji darovi konačno svršavaju u Bogu. 

Osjećaj zahvalnosti (kao što ni drugi osjećaji) ne može biti vezan uz 
vrijeme. Taj je osjećaj beskrajan, jer izvire iz ljubavi, koja se daje a da se 
ne troši', ne ograničuje. U tu svrhu molimo s Crkvom poslije Pričesti, da 
nam Bog udijeli pomoć, da »in gratiarum semper actione maneamus« — 
uvijek ostanemo u zahvaljivanju«*. Bog, uostalom, zaslužuje beskrajno zahva- 
ljivanje u srcu. 

Pitanje je o izvanjskom, vremenski određenom činu zahvaljivanja, koji 
je vidljiv kao i ostali čini religioznosti. Postoji li zakon o trajanju i o drugim 
izvanjskim okolnostima toga čina? Sastavljači molitvenika to pretpostavljaju 
pa radi toga i traže ispitivanje savjesti o ispunjenju te dužnosti. 

Odgovor na postavljeni upit usko je povezan s pitanjem o trajanju svetih 
čestica u pričesniku. Koliko svete čestice ostaju neraspadnute? Teolozi opće 
nito i najsigurnije odgovaraju da se ne zna. U praksi treba postupati više- 
-manje prema mišljenju da kroz manje od četvrt sata nestaje euharistijske 
Kristove prisutnosti u pričesniku. Izgleda da je taj neodređeni odgovor 
maksimum što se može reći, jer čestice vrlo brzo izgube oznake kruha 


1) Sv. Toma, II-I P a. 106, a. 6 ad 2. 
2) Postcommunio Dom. post Ascensionem. 
3) P.M. Zalba, Theol. mor. summa, vol. III, br, 375. 

i vina (kolikoću, boju, miris itd.). Pitanje se ne rješava hemijski već po 
općem, zdravom shvaćanju. Izvjesno je, dakle, da je vrijeme trajanja čestica 
relativno kratko, ali se ne može odrediti na minute. 

Dužnost izvanjskog čina zahvaljivanja ipak ostaje. Rimski Ritual u Nasi. 
1V. pogl. 1, br. 5. poziva da se pričesnici upozore neka »aliguantisper in 
oratione permaneant« tj. da pričesnici ostanu u molitvi nešto malo vremena 
poslije Pričesti. Malo je teologa koji slijede sv. Alfonsa te traže barem pola 
sata, ali većina se slaže u tome da preporučuju, savjetuju barem četvrt sara 
pobožnog i revnog zahvaljivanja odndosno molitvene sabranosti. 

Sjetimo se da se nalazimo na području kreposti. Zanos srca ne može reći 
glavnu riječ, jer on mora biti u skladu s razumom. U protivnom slučaju, tj. 
ako nije u granicama razuma, gubi značajku kreposti.“ Prvotno treba gledati 
na dovoljan razlog i na dobru nakanu pričesnika. 

Ako postoji opravdan razlog pričesnik može čin zahvaljivanja protegnuti 
samo do svršetka Mise. — Čin se zahvaljivanja može protegnuti i izvan 
crkve, na putu, u poslu. — Budući da ne postoji zakon koji određuje vrijeme 
koliko mora trajati taj izvanjski čin zahvaljivanja, slijedi: »Izvan svake je 
rasprave, da isključujući prijezir, propustiti (pa i bez dovoljna razloga) 
čin zahvaljivanja ne prelazi granice lakog grijeha: zbog toga skratiti ga 
do svršetka Mise ne predstavlja nikakav grijeh, pa ni laki«5. 

Za praksu: treba preporučivati, savjetovati i poticati pričesnike na čin 
zahvaljivanja poslije Pričesti. — Nikako se ne smije oštrim, još manje pogrd- 
nim riječima osuđivati kao teški grijeh postupak onih koji ne obavljaju 
izvanjski čin zahvaljivanja. Unutarnji čin može biti vrlo kratak, jer se osjećaj 
ne mjeri vremenom. — Niti se smije okrivljivati s laka grijeha one koji 
odmah poslije Mise, na kojoj su se pričestili, izlaze van Crkve, osobito 
ako su poslije Mise izmoljene one uobičajene molitve. Znači da se čin 
zahvaljivanja poslije Pričesti može završiti sa svršetkom Mise. 

Ovo je prevažno znati. Rigorističko prosuđivanje pitanja, tj. smatrati 
žiti pod grijeh više toga, može otvoriti vrata subjektivnom, formalnom 
jehu, ondje gdje, objektivno, grijeh ne postoji. Nije samo taj upit u ispi- 


grij 
tivanju savjesti u našim molitvenicima nejasan i neispravan. Ima ih više. 
Tko snosi odgovornost ako se savjesti radi takva. postavljanja upita krivo 
formiraju? J. Kuničić 


IV. DIJELJENJE SV. PRIČESTI POSLIJE PODNE 


Prema odredbi kan. 867 $ 4 CZ vrijeme za dijeljenje sv. Pričesti vjerni 
cima je vrijeme, u koje je dopušteno služenje sv. Mise. Međutim se u ovoj 
kanonskoj odredbi nalazi i zaporka »nisi aliud rationabilis causa suadeat.« 
Ova naime zaporka dopušta, da se sv. Pričest može iznimno dijeliti također 
izvan navedenog vremena, samo ako za to postoji razboriti razlog. Budući 
da je Sveta Stolica u posljednjih deset godina u nekoliko navrata izdala 
nove propise o dijeljenju sv. Pričesti, to je potrebno, da se na ovo pitanje 
posebno osvrne. 


4) Sv. Toma, II—II P g. 106, a. 5 ad 4. 
5) Vidi u reviji Perfice munus, 1963 str. 294. Odgovor je na upt dao G. Rinaldi po- 
sve objektivno. 

RELIGIJA PIGMEJACA BAMBUTI 
Dr Stjepan Doppelhammer 


Inhalt: Diese Darstellung der Religion von Bambuti-Pygmien stiitzt sich auf das 
Buch P. Schebesta's (Bruxelles 1950) und weist hin, dass der prmitive Hochgottglaube 
von P. W. Schmidt und geiner Schule nicht iiberschštzt wurde. Namlich von der Reli- 
gion her lassen sich vier Schichten bei den Bambuti feststellen, aus denen die neutige 
Bambutreligion geworden ist: eine allgemeine negrige Urschicht mit dem Glauben an 
ein Hochstes Wesen und mit einem dynamischen Gottes- und Weltbild; die Schicht 
mit Buschgottglauben; die mondmythologische Schicht, die Afrika weitgehendst iber- 
lagert; die negerische manist sche Schicht, die die Bambuti nur oberfišchlich berihrt. 


P. Wilhelmu Schmidt i njegovoj bečkoj etnološkoj školi prigovaraju, da 
su precijenili ideju Najvišeg Bića kod primitivnih naroda, da su je previše 
idealizirali i poistovjetovali s kršćanskim shvaćanjem Boga. To čini i poznati 
katolički povjesničar religija Anton Anwander (Monotheismus, u časopisu 
»Theologije und Glaube«, Paderborn 1963, sv. 1, str. 52). No knjiga o. Paula 
Schebeste o religiji Pigmejaca Bambuti na Ituri, pritoku Konga (Die Bam- 
buti-Pygmaen vom Ituri, sv. Il, dio III, Bruxelles 1950, str. 253) baca sasvim 
drugo svijetlo na to pitanje. To je Schebestino djelo rezultat dvaju njegovih 
putovanja među centralno-afričkim Pigmejcima (1929/30 i 1934/35). 

Evo najprije Schebestinih podataka o bambutskoj religiji: 

Najviše Biće označuje se najrazličitijim imenima: Nekunzi, Mungu 
(Mugu, Muku), Mugasa, Borumbi, Kalisia kod Basua; Muri-muri, Tore, 
Mbali, Pucho-pucho, Ba'atsi, Arebati, Geregese kod Efć; u naselju Oruendu, 
gdje se susreću Efć i Basua, Epilipili* 

Ta su bića ponajprije stvoritelji. Kod Efć na Nduye na pitanje o. Sche- 
beste zašto jedan dio termitskog plijena, ugrabitog meda i sakupljenih 
plodova polažu na stranu u šumu, skočio je jedan starac i povikao: »Ta to 
sve pripada Tore-u, jer je Tore načinio drveće, on je načinio Pucbo-pucho, 
Tore je sve načinio«. — »Tore nas vidi«. — »Vidi nas sve, koji ovdje sjedimo 
i također čuje sve, što govorimo. On također vidi zlikovca, ako počinja 
zlodjela i za kaznu ga zato ubija munjom ili čaranjem (bulozi). Također 
i bulozi potječe od Tore« (30). Epilipili, u naselju Oruendu, je prvi, uvijek 
je bio i nikad ne će umrijeti. On je gospodar svih, od Bambuti, Negera 
i Bijelaca. Sve je stvorio, također mjesec i sunce. Sve vidi i sve čuje, danju 
i noću. Zato stari opominju mladež s upozorenjem na Epilipili-a (58). 

Nekunzi, Borumbi, Tore i Mbali stanuju gore i prvu dvojicu nitko nije 
vidio, zato za Nekunzi-a i Tore-a ne znaju kako izgledaju (14, 26). K Nekunzi-u 
dolaze svi Basua i on ih pobliže pregleda, dobri ostaju kod njega, zle 
(kradljivce, ubojice) baca u vatru (15). — Mungu je ljubazan, od njega sve 
imaju (23) i Muri-muri je dobar, zato ga nazivaju »afa«, Otac (32). 


* Opaska: brojevi u zagradama označuju stranicu u knjizi 0. P. Schebeste. 
pi 

Tore je gospodar života i smrti. Smrt je došla na svijet ludošću žabe 
krastače, koja je dopustila, da joj lonac sa smrću skine druga, obična žaba, 
koja ga je onda razbila (25). 

U jednom se mitu kaže: »Ispočetka je bio samo Mugasa, on je bio 
sam. Nije imao ni žene ni braće« (19). I Borumbi je sam (23). Spomenuti 
mit kaže, da je ispočetka Mugasa živio među ljudima, govorio je s njima 
kao sa svojom djecom, no nije im se pokazivao. Na svom odlasku ostavio 
im je oružje, oruđe i naučio ih kovačko umijeće (19). Navodi se više razloga 
zašto je Epilipili napustio zemlju, no uvijek se radi o prekršaju neke njegove 
zapovijedi. U jednom mitu, kad majka nije htjela nikome ništa dati od 
dvaju divljih svinja, koje je ubio njezin sin, to je dovelo do neprijateljskog 
razračunavanja s drugim ljudima, jer se prema Epilipijevoj zapovijedi lovina 
morala dijeliti između svih. Ljudi su se zbog toga ubijali. To je oneraspo- 
ložilo Epilipija tako jako, da se povukao od ljudi (58). 

Mnoga su ta božanstva povezana s raznim pojavama na nebeskom svodu. 
Pokaže li se duga, Basua među Negerima Bakango, udaraju o lisnati krov 
kolibe i vape: »Odlazi, Mungu! Mungu, odlazi! Ti, odlazi!« (16). Borumbi 
prouzrokuje grom tapkajući po nebeskom svodu (23). Tore munjom ubija 
zločince. Ako netko lakoumno razbacuje živežne namirnice i siluje ženu, tad 
munja udara njega ili nekog njegova rođaka (27). Epilipili zapovijeda, oluji 
jednako kao i kiši (58). I duga je i ovisna od njega. Ona se može pokazati 
na nebu samo s pristankom Epilipilijevim, jer on ne će da se ljudi plaše 
i ne usude se izaći iz svojih koliba (59). 

Nadalje su bambuiska božanstva posebni pokrovitelji džungle. Kalisia 
je u prvom redu Bog lovaca. On im napominje, kada će i gdje će uloviti 
divljač, što više on im dogoni divljač. On napinje luk i cilja za njih te vodi 
strijelu da pogodi (22). Tore i Mbali putuju šumom, čuje ih se, jer udaraju 
o drveće (26, 31). Muri-muri obitava samo u gustim šumama, u krošnji 
drveća, noću zavija. Njegov zov znači ili nečiju smrt ili uspjeh u lovu. Zalu: 
tale u šumi on ubija (24). Božanstvu džungle je upravljen gotovo i čitav 
kult. Kod drveta s divljim medom Pigmejac Alianga lupa nožem o drvo, 
priklanja mu sasvim blizu svoje lice i povikuje: »Oče, daj da nađem! (med)« 
(68). Lovac Musua stavlja preko noći svoje lovačko koplje u rašlje žrtvenog 
stupa i zaziva Kalisiju za lovnu sreću. Tad ujutro polazi s tim kopljem 
u lov (68). I kod traženja biljevne hrane prigodice se mole: »Tore, daj mi 
te stvari!« (68). Za uspješan lov Pigmejac Aliangina je rekao: »Tako je bila 
Mbalijeva volja« (34). Osim ovih zaziva božanstvu džungle se prinosi primi- 
cijska i pomirna žrtva. Jedan stari Musua je rekao: »Stavljamo komad srca 
ulovljene divljači u šupljinu drveta s riječima: ,To je za Muema!', kako 
Babira zovu Mungu-a. Na jsti se način ostavljaju komadići saća i nešto od 
sakupljenih plodova za Muema, koji nam je sve to dao, za Muema, koji živi 
u šumi« (75). Kod jedne takve lovačke žrtve moli se: »Mbali, to je tvoje, 
daj nam divljači, da je ubijemo!« (78). Ako im je božanstvo »zatvorilo 
šumu«, jer dugo nemaju sretne lovine, i to zbog nekog njihova prestupka, 
onda prinose pomirnu žrtvu. U naselju Rodjo morali su je prinijeti, jer diobu 
ulovljene antilope nije obavio najstariji Efć. Ona se odvija ovako: Na zemlju 
polože sve oružje a svi lovci stanu unaokolo. Žrtva je kokot. Najprije njim 
mašu nad oružjem i lovcima, zatim mu odsijeku glavu a krvlju poškrope 
oružje i lovcima ruke, trup bace na zemlju, koji poigrava i ako se smiri 
s krvavim vratom okrenutim prema šumi, to je sretni znak. Mrtvog kokota 
ne smiju jesti lovci, nego ga poklone ženi udanoj u stranom klanu. Njezin 

sin stavi kokotovo srce i jetra u majušnu žrtvenu kolibu saka. Kod tog 
izlaganja najstariji Efć je molio: »Za Mbalija to tu stavljam, Mbali, daj mi 
divljači, da je ubijem. Za mbefe (šumski vraščić) to stavljamo!« (82). Žrtva 
kokota i žrtveno prolijevanje krvi doduše nije vlastito Pigmejcima, no o. 
Schebesta kaže: »Vjerojatno je neka vrst pomirne žrtve u svrhu otvaranja 
šume bila Bambutima vlastita od starine, jer je zbog propuštanja primicijske 
žrtve obično kao kazna prijetilo zatvaranje šume« (84). 

Posebno se ističe povezanost navedenih božanstava s mjesecom. U naselju 
Koukou Mjesec je gospodar svih ljudi i svih mungu (pokojnici). Mitskom 
Mjesecu Arebati pripisuje se stvaranje svijeta i ljudi, koje neprestano stvara 
mjesečnom periodnošću žene. Iz menstruacijske krvi tvori ljudsko tijelo 
i daje mu boruci (životna sila). Tako oblikuje mjesec dijete u uirobi maj- 
činoj. Odmah mu odmjerava i duljinu života, tako da u dan, kad dođe konac 
vremena, Mjesec opoziva boruci i čovjek mora umrijeti (50 s). Eff€ ga 
nazivaju očinskim imenom »afa«, kad ga na pr. mole, da bi tako uredio 
šumu, da dade dovoljno divljači i živežnih namirnica (54). U naselju Oruendu 
kažu, da najniže stanuje munja, nad njom Epilipili a nad njim Mjesec. No 
Epilipili zapovijeda mjesecu, kad smije izaći, kad ne. Doduše mjesec uzro- 
kuje menstruacijsku krv, ali Epilipili određuje, da li će dijete biti dječak 
ili djevojčica (57). U naselju Maseda Mjesec je stvorio prvog čovjeka Ba'atsi. 
I kad je jedan muž ukrao svojoj trudnoj ženi zabranjeni plod s drveta tahi 
Mjesec ga je odmah otkrio i javio Mugu-u: »Ljudi, koje si stvorio, prekršili 
su tvoju zapovijed i jeli plod od drveta tahu« (49). Ovdje su igrale ulogu 
i geografske prilike. Bambuti na Ituri kao šumski stanovnici imaju malo 
mogućnosti promatrati nebo i zvijezde. Samo mjesec čini iznimku, koji 
u tihim noćima prosjajuje svoju srebrnastu svijetlost kroz krošnje drveća 
(115). Osim toga od većeg su utjecaja nego zvjezdano nebo za šumske 
Bambute oluja, munja i grom (117). 

Još jedno značajno obilježje pokazuju bambutska božanstva. Od Tore 
i Muri-muri u mitima Efć kradu prvu vatru i prve banane. No istom treći 
puta uspio je Doru, koji ima naročito mnogo megbe (životna sila), ukrasti 
vatru. Muri-muri za bržim Doru viče: »Ovdje je nasuprot meni jedan ravan! 
Doru, mi obojica potječemo od iste majke!« (29). To znači njih obojica su 
ravnopravni u magičnoj sili. U naselju Oruendu duvanje u pištaljke segbe kod 
približavanja oluje istoznačno je sa zazivanjem božanstva Epilipilija (107). 
Zato o .Schebesta kaže: »Vjera u jednu živoinu silu, koja je vrlo raširena 
u Africi, pripada već tom najstarijem pigmejskom sloju« (96). S tim u vezi 
evo što kaže o. Schebesta na pitanje: »Kakvu osjetilnu predodžbu imaju 
Bambuti o božanstvu?« »Po sebi je ona nevidljivo i zato se ne može opisati, 
kažu oni. Mit se na to ne obazire i crta šaljivo, Bog čas kao dijete, ili starac, 
čas kao čimpanza ili kameleon, zatim opet kao biće, koje se sastoji samo 
od glave, koja izrasta u trn itd. Sve je to manje važno; važnije je, da Boga 
uvijek predstavljaju kao osobu pa ma u kakvom god se liku pojavljivao. 
Ne može se dokazati, da sebi Boga predstavljaju kao duha, kao što je uopće 
prijeporno, da li Bambuti (a također i šumski Negeri) imaju pojam duha. 
Ja mislim, da mjesto našeg pojma duha zauzima pojam sile. Božanstvo je 
osoba, u kojem je moć i sila usredotočena u najvećoj mogućnosti. Sva stvo- 
renja učestvuju u toj sili, svako stvorenje na svoj način« (163). 

Još se jedna crta odrazuje u tim božanstvima. Ef€ u naselju Ebaeba 
misle, da danas ima mnogo tore-a, da je Toreovo naselje puno njih. Tore 
vali lodi (pokojnički duhovi) a ne ljude, zato ljudima šalje bolest i ubija 

ih (42 s). Ba'ats je gospodar i od kraljevstva lodi (46). U jednom se molit- 
venom zazivu kaže: »Mbali, reci mom ocu, da mi dade divljač' (koju) ubi- 
jam« (69). Efć u naselju Ebaeba lovačku žrtvu ne prinose Tore-u, nego 
lodima. Komadić se srca stavlja na lišće. Tore vidi što biva i sve čuje; on 
o tom obavješćuje lodi što im njihova djeca pripravljaju i što su kod toga 
rekli, oni trebaju ići i jesti. To se i događa. Lodi žrtvovatelje zagovaraju kod 
Tore-a_ moleći ga: »Ta sve je tvoje, ta ti im možeš dati za što te mole« (78 s). 
No taj manizam nije vlastit Bambutima. Oni nikad na grobove ne stavljaju 
hranu (94). 

Jednako Bambuti ne poznaju niti animizam, nego neki demonizam. 
»Bića, koja ovdje dolaze u pitanje nipošto nisu animističkog porijekla, kaže 
o. Schebesta. Budući da su lodi (pokojnički dusi) negerskog porijekla, dakle 
za Bambuti su isključeni, dolaze u pitanje samo ona bića, koja pripadaju 
krugu šumskog božanstva. No ti ,demoni' nisu dusi, nego personifikacije 
nadljudskih moći, koje se pojavljuju u različitim likovima kao  vraščići, 
ljudi i životinje, što više i kao prirodne pojave, mjesec, munja, duga itd. 
i očituju svoju moć« (95 s). 

Na koncu svega, evo što kaže o bambutskoj religiji Pigmejac Alingina 
iz klana Bandingbou: »No bilo bi krivo pomisliti, da je prema shvaćanju 
Bandingbou Muri-muri njihovo najviše božanstvo. Izgleda da je samo gospo- 
dar šume i divljači. Prije njega (vremenski) i iznad njega (prema punini 
moći) je jedan, koji stanuje u nebu. To je Starina s dugom bradom, koju 
amo tamo njiše, čime nastaju vjetrovi, oluje i kiša. On je prvi, jedini, koji 
je stvorio svijet. Ne govori se, da je on otac od _Muri-muri, jer se otac 
Muri-murijev zove bou (prije već spomenut kao ou-ororo), dok se to božan- 
stvo zove Geregese. Efć ga ukratko zovu odu — djed. Također ga zazivaju. 
Geregese je nadalje gospodar munje i duge. Kad Geregese opazi, da ljudi 
govore ili čine zlo, tad dovlači oluju i nalaže munji, da zlikovcima rasvijetli 
kuću. Načini li netko na pr. preljub, tad munja udara preljubnika i ubija 
ga. U početku je Geregese živio zajedno s ljudima i dao im zapovijedi. Gere- 
gese ne će nikad umrijeti, jer kad bi on umro, tad bi s njim propao cijeli 
jet« (33). U jednom se mitu kaže: »U doba, kad je Geregese držao ljude 
zavezane u svežnju od modi-utu (jedna vrst žbuna kernu). (33). Ovaj 
Alingonov izvještaj potvrdio je stari Kabondo iz klana Bata'a, da je iznad 
Tore Pucho-pucho neiko, koji je veći od njih, naime Stvoritelj, Starina 
s dugom bradom. No ne zna mu za ime (34). Efć Usuate ovako je počeo 
mit o postanku smrti: »Starina, koji je sve, također i čovjeka, stvorio, sjedio 
je na užarenom suncu ...« (44). To je Stvoritelj, čije ime Usuate nije znao. 
Tako je on čuo od svoga oca, koji također nije znao ime. No taj Starina 
nije Tore (45). 

U čitavom ovom kompleksu bambutske religije nije se lagano snaći. 
Tako je to bilo i o. Schebesti. On piše: »U potrazi za Božjim imenom Pigme- 
jaca na Ituri nailazio sam neprestano» na ime mugu (mungu) Budući da 
nie naziv mungu za pojam Boga nije mogao zadovoljiti, tragao sam dakle 
grčevito za drugim imenima. Neko sam vrijeme mislio, da sam takav naziv 
našao u tore... Tad je opet stupio na pročelje mbali (bali), ali jednake 
skeptički promatran. Ukratko, nisam našao nijedan odgovarajući izraz za 
pojam Boga a ipak je bilo jasno, da je pojam Boga, pojam Najvišeg bića bio 
Bambutima udomaćen. To je nedvojbeno proizlazilo iz njihova govora. Rješe- 
nje zagonetke dopalo mi je istom nakon više godina, kad sam počeo shvaćati 
smisao pigmejske mitike i opazio, da božanstvo nastupa u mnogostrukim 

pojavnim oblicima i zato također pod različitim imenima. Mit rascjepljuje 
božanstvo u mnogostruke personifikacije različitog  vrednosnog stupnja, 
koje čak mogu međusobno doći u protivurječje, od kojih se jedne izdvajaju 
kao dobre, druge kao zle. Pripovjedači mita danas u većini slučajeva ne 
znaju protumačiti mite... Urođenički pripovjedač shvaća mitske junake 
kao međusobno različite osobe, no oni su prema etimologiji imena ipak 
jedna te ista osoba i predočuju samo različite funkcije božanstva. Što 
vrijedi o mitima, vrijedi jednako o prirodnim silama, koje su simboli 
božanstva ili o životinjama, koje su Božji zastupnici. Najzanimljivije je u 
čitavoj stvari, da su Bambuti, kraj sve rascjepkanosti božanstva u mnoge 
likove, sebi još često svjesni jednog Bića, koje stoji iznad svih tih mitskih 
likova. To je samo božanstvo, osobno Najviše Biće, koje tako reći stoji u poza- 
dini svega religioznog vjerovanja i kulta. Njegovo ime nije poznato, to je 
,Otac'- ,Djed' ili ,Praotac'. A ako se urgira za njegovim imenom, tad se iznosi 
sad ovo, sad ono, no ono je vlastito nosiocima mitskih božanskih likova, 
čime se otkriva prelaz poimanja Najvišeg Bića u mitske likove« (154 s). 
Dakle, drugi temelj  Schebestinih zaključaka u sistematizaciji bam- 
butske religije jest etimologija imena. »U bambutskoj se mistici, kaže o. 
Schebesta, pojavljuju imena, kojih su rječni korijeni rašireni po čitavoj 
Atrici... Upravo začuđuje, da se rječni korijeni triju u Africi najviše raši- 
renih Božjih imena susreću baš kod Bambuti na Ituri, gdje oni nipošto nisu 
skorašnji umetak, nego izgleda, da su mitska prabaština. Tri Božja imena 
jesu: jambi, tore-mbali i mungu (mulungu), da navedemo najpoznatije nazive. 


1. Od rječnog korijena amba (aba) (= svijetliti, gorjeti) izvode se: 
amba, mba, jambi, dzakomba, kyumbe i dr. 

2. Od rječnog korijena ara (= biti bijel, rasvijetliti): mbali, tore, 
muri-muri, kulu, nguluvi i dr. 

3. Od rječnog korijena anga (angwe), aga (agwe) (= moćan, snažan, 
jak): mu(n)gu, mugwe, mulungu, kalunga, suku i dr. 

Ništa manje začudno je, da su ta božanstva poistovjetovana s mjese- 
com, budući da se izraz za mjesec jednako tvori od istog rječnog korijena« 
(124). Četvrti rječni korijen ada upotrebljava se za tvorbu magičnih 
rojmova (145). 

Na temelju tih rječnih korijena i njihova prvotnog značenja o. Schebesta 
daje ovakvo tumačenje Božjih imena kod Bambuti: 

Mungu, mugu, muku... = Punosnažan, Svemogući, koji sadrži ili daje 
svu životnu silu, odnosno upotrebljava ji je stvarateljski, dakle Stvoritelj (169). 

Mugasa i ba'atsi = Snažni, Svemogući, Svijetleći (170 s). 

Bali oganj, ostvjetljivač = mjesec 

Epilipili = rasvjetljivač = mjesec 

Tore i Muri-muri = Goreći mjesec i vatra 

Doru = oganj 

Geregere = zablještavajući (173) 

Arebati Gospodin Mjesec 

Borvumbi mjesečev oganj (175). 

Dakle, bezimeno prastaro Najviše Biće živi danas među Pigmejcima 
Bambuti u tri pojavna lika, u tri hipostaze, kako to navodi o. Schebesta: 

1. Neprijeporno u pročelju bambutskog religioznog i mitskog mišljenja 
stoji jedno osobno, nadmoćno Biće, čije je sjedište na _ nebu. O nekoj 
»ersonifikaciji nebeskog svoda tako se malo može govoriti kao što i kod 

šumskih Negera (156 s). To božanstvo na nebu nosi mnoge lunarne crte, 
tako da ga o. Schebesta naziva lunarni Bog. 

2. Božanstvo na zemlji, koje vlada svakidašnjim životom  Pigmejaca 
i o. Schebesta ga naziva šumski Bog. 

3. Bog u carstvu pokojnika. 

Evo kako o. Schebesta crta ova božanstva: 

»Bezimeni Bog neba, ,Otac' ili ,Djed' sam je i bez žene, bez obitelji. 
Ljudi, njegova djeca, osjećaju se u potpunoj ovisnosti o njemu, i to tako, 
da bi bilo besmisleno i beskorisno buniti se protiv njega. Bogu nije nitko 
jednak i kad bi on jednom umro, tad bi propao i svemir. On je vječno 
opstojeći uzdržavatelj svijeta. Jednako se ističe njegova dobrota kao i njegova 
kaznena pravednost. Time se rješava svaka tvrdnja o dokonosti toga božan- 
stva. Ono se služi munjom, olujom, koja lomi drveće u naselju zlikovaca, 
kao što se služi i leopardima, bolestima a čak i magijom, da ukroti nepo- 
korne ljude. Svaka nesreća, ali i svaka radost svodi se na Božje određenje. 
O tom se božanstvu govori sa strahopočitanjem, prigodice upravljaju mu 
se zazivi. No nije dionik žrtvenog kulta. To je tim upadnije, jer imaju 
dobro zasvjedočen žrtveni kult šumskog božanstva. Teškoća, koja iz toga 
proizlazi, uistinu se može samo tako riješiti, da je šumski i lovački Bog, 
koji zauzimaju svakodnevni interes Pigmejaca, upravo najrealniji 
pojavni lik Najvišeg Bića. To je jedno te isto biće. Zato se 
i šumski Bog naziva ,Otac' i ,Djed' poput Najvišeg Bića, kao što ovo sebi 
mora nekad dopustiti naziv poput ,mugu', ,tore', geregese', ,epilipili' ,mbali', 
koji po sebi (prema etimologiji) pridaju samo lunarnom, odnosno šumskom 
božanstvu. No nedvosmisleno je jasan izraz bambutskog teologa Aliginsa o 
Najvišem Biću, da je taj ,Prastari', ,Djed' prvi i jedini, koji je stvorio 
jet, koji je gospodar svemira i koji nikad ne će umrijeti. On je veći i moć 

od tore i njegova oca pucho-pucho, kako je nadopunio jedan drugi 
Pigmejac. On je dao, da ljudi proizađu iz žbuna modi-utu« (167). 

»No u tom se ne iscrpljuje pigmejsko vjerovanje u Boga. Bog ne stoji 
samo u praiskonskim mitima kao svijetli, svemogući, dobri, odnosno pra- 
vedno kažnjavajući očinski lik, koji se poslije grješnog pada povukao u du- 
boke svemirske daljine, o kom poslije još čuvaju sjećanje, ne, Bambuti imaju 
i jednog Boga sive svakidašnjice. Oni imaju još uvijek, također još i danas, 
doživljaj Boga, dan za danom. Oni osjećaju Božju prisutnost njegovim tajan- 
stvenim zahvatanjem u događaje svakidašnjice. To božansko biće je upravo 
zemaljski Bog, Bog šume i lovaca, Bog koji upravlja i vodi sudbine ljudi. 
Bambutske misli više ne uznemiruje pitanje, odakle svijet, odakle ljudi, 
odakle smrt; na sve to daju im miti odgovor, koji Boga crtaju kao stvara: 
lačkog praoca, praroditelja, spasitelja i kulturnog heroja. Miti također daju 
odgovor i na pitanje odakle nebo, mjesec, sunce, zvijezde. Svakidašnjicu 
prevladava briga za svakidašnji kruh, za biljevnu hranu koju žena skuplja 
i za divljač koju muž lovi. Borba za život, za svakidašnji kruh, dala je Bogu 
lik životne sredine... Taj Bog je stvoritelj i gospodar šume, životinja, 
ljudi... Šumski Bog je ćudoredno-obvezna moć, koja kažnjava prestup svojih 
zapovijedi. Čovjek mora prema Bogu pokazivati strahopoštovanje, podaničko 
držanje, koje se očituje u molitvi, zahvali i kajanju. Svakako ne mogu se 
bogoštovna očitovanja isporediti s očitovanjima zapadnjačke religioznosti, 
ona su u pravilu više neposredna i spontana te im manjka naše običajno 
pobožno držanje kao i većinom svaki ceremonijal. Mombuti ustraje nepre- 
stano u očekivanju božanskog djelovanja na svoj život, često traži i da ga 

izazove, na pr. da sebi kod spavanja stavi pod glavu strijelicu, da mu Bog 
u snu dade upute. Nesreće, obolenja svode se na Boga i njegovo određenje, 
kao i smrt« (222 s). 

Daljnji razvoj u bambutskoj religiji smjestio je Najviše Biće u carstvo 
mrtvih: »Pigmejski šumski Bog, koji obitava u zemljišnim i drvetovim 
dupljima, približuje se pokojnicima, koji prema negerskom vjerovanju jed- 
nako borave u zemlji i spiljama. Odavle se probija negerijski manizam u 
pigmejsku religiju i čini, da Bog šume postaje Bog i gospodar carstva 
pokojnika a zatim dapače čak carstvo pokojnika (213)... Prilagođivanje 
manizmu je ipak danas u toku, i to tako, da Bog šume postaje gospodar 
carstva pokojnika. Ta preobrazba ideja opaža se također i u negerskom pod- 
ručju, gdje je prastari zemaljski Bog šume postao podzemni Bog ili ga se 
čak poistovjetovalo sa carstvom pokojnika. Kod toga mi lebde pred očima, 
nastavlja o. Schebesta, različita mišljenja istraživača o pojmu Boga mnogih 
naroda Bantu, koji iza jednog imena vide sad božnastvo, sad samo plemenske 
pređe ili pokojnike i carstvo pokojnika, kako je to na pr. slučaj kod Yao, 
gdje Mulungu označuje djelomice Boga, djelomice pokojnike. Slično se 
također nalazi i na Ituri, gdje na pr. Tore može označivati kako božanstvo 
tako i Boga u carstvu pokojnika, carstvo pokojnika i pojedine pokoj- 
nike (233). 

Velikoj nivelaciji bambutskih božanstava najviše je pridonijela lunarna 
mitika (152), koja po mišljenju o. Schebeste dolazi iz vana: »Prvotno se 
pod mungu (s izvodima) ima razumjeti Bog Stvoritelj bez ikakve veze 
prema mitici. Po mom mišljenju mitski moment unesen je u to ime iz vana 
(dakle također i k njemu pripadni kulturni sloj). Također i danas još 
mungu je najmanje od mitike zahvaćeno biće. Sklon sam mišljenju, da 
je to ime bilo prvotno vlastito jednom amitskom Najvišem Biću« (160). 

Već je na to ukazano, da je najglavniji nosilac afričkih mita rječni 
korijen are(ere), što će reći, da su mitska bića u velikom srazmjeru stva- 
rana od toga korijena. To možemo sebi ovako zamisliti, da je jedan mitski 
jako izgrađeni sloj u prehistorijsko doba preplavio velika područja Afrike, 
koji je zahvatio i Pigmejce. Taj je sloj izgleda donio sa sobom naziv za 
mjesec i lunarno božanstvo (korijen ,ere'), od kojeg su se tad prema afrič- 
kim jezičnim zakonima svi daljnji termini oblikovali u okviru lunarnog 
mita. Sa strane tome sloju stoji jedan drugi, koji ja nazivam sloj amba, 
je jednako jako mitski obojen, da li je nastao prvotno ili istom ispre- 
sijecanjem sa slojem ara, stvar je daljnjih istraživanja. Sloj amba je prije 
svega povezan s inicijacijama, odnosno s obrezanjem, što više možda nosilac 
obrezanja« (179). »O nosiocima obih lunarno-mitskih slojeva ne može se 
ništa reći. Ipak izgleda, da su oni imali bitnog udjela u oblikovanju naroda 
Bantu« (217). »Mjesec sjedinjuje u sebi dva bića, jedno dobro, uslužno 
i jedno neprijateljsko, podmuklo... Otuda potiče dvojnost bambutske 
i negerske religije. Što se naime govori o mjesecu, to analogno vrijedi 
o samom Bogu, da je on istodobno dobar i zao, jer stvara i donosi smrt, 
pomaže i stavlja zapreke, sad prijatelj, sad opet neprijatelj, sad otac, a sad 
i rušilac« (183). 

Kao konačni rezultat o. Schebesta kaže, da se kod Bambutija dadu 
ustanoviti četiri sloja, iz kojih je nastala današnja bambutska religija: 

a) jedan opći negridski prasloj s vjerom u jedno Najviše Biće i dina- 
mičkom slikom Boga i svijeta; 

b) sloj s vjerom u Boga šume; 

c) lunarno-mitski sloj, koji je najdalje raširen po Africi: 

d) negerski manistički sloj, koji je Bambuti samo površno  dodir- 
nuo (235). 

»Postanak pigmejske vjere u Boga, kaže o. Schebesta, može se po prilici 
ovako prikazati: Pračovječanstvo je najprije imalo jedno iskustvo o Bogu, 
jedan doživljaj o Bogu, koje je proizlazilo iz životne zajednice s njim, jer 
je Bog živio na svoj način među ljudima. Iz tog doba potječe predaja o stva- 
ranju, o dobrom ,Bogu Ocu', o raju. Iz tog doba potječe također predaja 
o prvom grijehu i njegovim zlim posljedicama, o bolesti, smrti, gubitku Boga. 
Ali prekid s Bogom nije bio potpun. Bog se još brinuo za svoju djecu orga- 
niziravši njihov gospodarski i društveni život. No budući da čovječanstvo 
nije moglo preboliti gubitak Boga, počelo je njihovo traganje za Bogom. 
Posljedica tog traganja bila je, ukoliko se radi o Pigmejcima, povoljna. 
Oni su sebi sačuvali prvotnu sliku Boga u simbolima. Dakako ideia o iznad- 
svjetskom Bogu je izblijedila i ustupila mjesto ideji o Bogu neba (kao lunarni 
Bog) i njegovom pojavnom liku kao Bogu šume. Manje se ocrtavaju obrisi 
božanstva u carstvu pokojnika« (168). 


»SLUČAI« TEILHARD DE CHARDIN 


Mijo škvorc D. I. 


Prošle godine, 30. lipnja, Sveti oficij uputio je katoličkom svijetu 
»monitum — opomenu« što se tiče djela Isusovca Petra Teilhard de Chardina. 
Glasi ovako: »Quaedam vulgantur opera, etiam post auctoris obitum edita, 
Patris Petri Teilhard de Chardin, quae non parvum fervorem consequuntur. 
Praetermisso iudicio de his quae ad scientias positivas pertinent, in materia 
philosophica ac theologica satis patet praefata opera talibus scatere ambi- 
guiatibus, immo etian gravibus erroribus, ut catholicam doctrinam offendant. 
Cuapropter_ Eminentissimi ac  Reverendissimi Patres  Supremae  Sacrae 
Congregationis Sancti Officii Ordinarios necnom Superiores Institutoruni 
religiosorum, Rectores Seminariorum atque Universitatum Praesides, exhor- 
tantur ut animos, praesertim iuvenum, contra operum Patris Teilhard de 
Chardin eiusque asseclarum pericula tutentur. 

Datum Romae, ex Aedibus Sancti Officii, die 30. iunii 1962.« 

To već drugi puta Rim službeno upozorava na djela patra Theilharda 
i na njihovu prikrivenu opasnost. Prije šest godina pretekla je u tome sveti 
Oficij Kongregacija za Sjemeništa i Sveučilišta. Znači, da je u katoličkom 
svijetu Pater Teilhard postao — što se veli — »slučaj«. O njemu se sve 
više govori, raspravlja i sudi. Ljudi umni i utjecajni uza nj pristaju ili protiv 
njega ustaju. Svakako, kao neki novi signum contradictionis u ovo izbe- 
zumljeno vrijeme Teilhard nešto znači. Ako se potsjetimo, da je u svijet 
bačena vijest iz Moskve o izdanju patrovih djela na ruskom jeziku, onda 
je to dvostruko zanimljivo. Potrebno je stoga, da i mi upozorimo na nj. 


Napomena o životu i dielima. — Teilhard je napustio naš 
planet prije osam godina, točno na Uskrs 1955., a da nije po svoj prilici 
dorekao svoje završene misli. Za nas je i ovo, što nam je ostavio u nekoliko 

+ DR STJEPAN -BAKŠIĆ doda rid 


'SUMMARIUM: Dr. Stephanus_Bakšić, Protonotarius apostolicpa“ ad 'instar parti 
cipantium, Vicarius generalis Archidioeces:s Zagrebiensis, Canonicus incliti Capituli me- 
tropolitani, Professor ordnarius Universitatis Zagrebiensis etc. natus est 15, XII 1889, in 
Cvetkovići prope Jastrebarsko. Studia gymnasialia et theologica ordinaria perfect Za- 
grebiae, altiora in Universitate Gregoriana Romae (1913—15) et Oeniponte (1915—18). 
Fat unus e, potioribus viris qui in Croatia pro regno Christi adlaboraverunt, Per 18 
annos fuit redactor folii ecclesiatico-theologici Katolički list (1918—1937) per quod ma- 
xime ad conscientiam ideologicam cleri pastoralis efformandam influxit. Per 15 annes 
redactor fuit ephemeridis theologicae Bogoslovska smotra (1923—1937). Per 89 semestria 
(ab 1919 ad mortem) cathedram dogmaticae summa cum competentia tenuit in' Facultate 
theologica Zagrebiensi. Fuit unus e maximis nostris, si non maximus orator sacer. 
Seriptor fertil:s, circa210 articulos, maioris etiam molis, post se reliquit. Scientiam 
theologicam apud Croatas valde auxt suis peramplis voluminibus e theologia systema- 
tica, nempe Presveto Trojstvo (De Trinitate) et Bog Stvoritelj (De Deo Creante et ele- 
:vante). In manuseripto reliquit nobis Christologlam et praeparationes pro tractatu de 
gratia. Tamquam Vicarius generalis per 10 ultimos annos, a seholis non pausans, aestivik 
,mensibus ut Visitator canonicus et sacramenti Confirmationis  fidelissimus. Minister 
amplissimam Archidoecesm fere totam perlustravit, nec annis nec laboribus parceps. 
Quo in labore apostolico supremum etiam diem obiit in Budrovec die 7. augusti ab omni- 
bus tamquam pater optimus et magister deploratus. 


U srijedu 7. kolovoza o. g. svidjelo se Gospodinu da uzme u svoje sta- 
nove svoga vjernog slugu Stjepana Bakšića —'u 74. godini života, nakon 
50 godina svećeništva, dok je dijelio sv. Potvrdu u župi Budrovac kraj 
Đurđevca. Gospodin nam ga je dao — Gospodin ga je sebi uzeo! Bilo Ime 
Gospodnje blagoslovljeno! Umro je na radnom mjestu — in medio agone 
—- kako dolikuje starom borcu za kraljevstvo Kristovo u Hrvatskom narodu. 
Umro je na apostolskom poslu kako pristaje svećeniku koji ni u poodmaklim 
godinama nije tražio počinka nego je — uvijek mlad za svoga Gospodina 
— premda je pobolijevao, neumorno ustrajao u radu za Boga i svoj narod. 

Smrću Dra Stjepana Bakšića osjetljivo je osiromašen naš Bogoslovski 
fakultet, Zagrebačka nadbiskupija i i čitava naša katolička javnost. Bogoslov- 
ski fakultet gubi u njemu ne samo najstarijeg i najumnijeg profesora nego 
čovjeka koji je bio duša svakog dobrog pothvata. Zagrebačka nadbiskupija 
gubi u njemu jednog od najčasnijih svojih svećenika i osobu najkompetent- 
niju u svim crkvenim pitanjima. Jest, svi smo mi osjetljivo osiromašeni jer je 
između nas nestao čovjek koji je istinito ljubio blagoslovljenu grudu naše 
zemlje i sav svoj bogat talent, svu svoju izvanrednu energiju, sve bogatstvo 
svoje duše i srca trošio da ona bude Božja i Kristova. 

Dr Stjepan Bakšić se rodio 15. XI[ 1889. u Cvetkovićima kraj Jastre- 
barskog kao najmlađe, sedmo dijete boguodanih i marljivih zemljoradnika 
Bio je benjamin svoje obitelji i cijelog sela. Niknuo je-u zdravom hrvatskom 
kraju koji je Bogu i narodu odnjihao čitav niz odličnih svećenika. 

Pučku školu je završio u svom rodnom mjestu. U jesen 1901. upisao 
se u hrvatsku gimnaziju na Rijeci. Ostale je razrede — kao pitomac Nad- 
biskupskog orfanotrofija — svršio na gornjogradskoj gimnaziji u Zagrebu 
gdje je s odlikom položio ispit zrelosti u lipnju 1909. Iste godine stupa 
u Veliko sjemenište u Zagrebu i upisuje se na Bogoslovski fakultet. Zano- 
snom. mladenačkom dušom, koja je sva oduševljena svećeničkim idealima, 
Bakšić najintenzivnije sudjeluje u Zboru duhovne mladeži zagrebačke. Tu 
se oblikuje, kako je iz zapisnika Zbora očito, budući Bakšić — književnik. 
pjesnik, stilista, apologeta, govornik, domoljub. 

Svećenikom je zaređen na Petrovo 1913, a 6. srpnja iste godine svetkuje 
svoju prvu sv. Misu u svom rodnom mjestu. Ove godine se spremala svečana 
proslava njegove zlatne mise prigodom blagdana sv. Nikole, zaštitnika njo- 
gove župe Jatrebarsko. 

U jesen 1913. mladi Bakšić — »spreman na svako dobro djelo« — 
stupa u duhovnu pastvu kao kapelan i vjeroučitelj župe Oriovac. No, već 
od 1. XLI 1913. nalazi se u Rimu među prvim pitomcima ponovno nama 
vraćenog Zavoda sv. Jeronima. Nakon dvogodišnjeg doktorskog tečaja filo- 
zofije na Gregorijani ovjenčan je 1915. laureom filozofa. Zatim nastavlja 
kao slušač Gregorijane — ali, zbog rata, u Innsbrucku —- trogodišnji dok- 
torski tečaj teologije koji završava u lipnju 1918. drugim doktoratom. 

Upravo pred kraj I rata vraća se mladi dvostruki doktor Bakšić u domo- 
vinu da ubrzo zauzme najodgovornija i najutjecajnija mjesta u dijecezi. Naj- 
prije djeluje kao kapelan i kateheta u župi sv. Blaža. Od 1. II 1919. do 
kraja 1922. bio je prefekt gimnazijalaca u Nadbiskupskom sjemeništu. A 
već u veljači 1919. postaje pomoćnim i brzo iza toga glavnim urednikom 
»Katoličkog lista« i u isto vrijeme suplentom prof. Barca na katedri apolo- 
getike na Bogoslovskom fakultetu u Zagrebu. Urednikom »Katoličkog lista« 
bit će punih 18 godina, a na Fakultetu će djelovati do smrti kroz 89 
semestara. K tome, otkad je 4. XI 1930. imenovan kanonikom Prvostolnog 
kaptola zagrebačkog, on je najaktivniji suradnik svojih ordinarija u upravi 
Nadbiskupije, osobito od 1947. kao predsjednik Ženidbenog suda i posebno 
od 13. svibnja 1953. kao generalni vikar Nadbiskupije zagrebačke. Za svoje 
zasluge imenovan je već 1925. tajnim komornikom Sv. Oca, a 1955. ga je 
Pijo XII imenovao Apostolskim protonotarom »ad instar participantium«. 

Na svim područjima svog svestranog djelovanja Bakšić je ostavio du- 
boko uzorane brazde najplodnije svećeničke, govorničke, književne, znan- 
stvene, upravničke djelatnosti. Njegovi su mu učenici i suradnici (Šagi, Vida- 
ković, Duda) prigodom 70-godišnjice života priredili spomen-spis koji će, 
kad bude objelodanjen, iako u najkraćim potezima, pokazati kako je mnogo- 
struk i utjecajan bio Bakšić u cjelokupnom našem narodno-vjerskom životu. 

Njegova polazna stanica bila je Katolički list kojemu je bio ured- 
nikom od 1939-37. Pod njegovim je uredništvom ovaj naš crkveno-bogoslovni 
časopis- koji »uz Narodne novine . . . pred svim današnjim listovima i revi- 
jama najdublje zasiže u našu narodnu prošlost«, sačuvao i umnožio svoju 
misiju, a ta je »sub specie aeternitatis promatrati sav naš vjerski, kulturni 
i socijalni život, a kraj toga biti kleru praktični Vademecum u svim pita- 
njima pastoralnog života« — kako piše sam Bakšić o 75-godišnjici Kat. lista 
(br. 1.). Kao sa stražarnice Bakšić je kao urednik pratio sva zbivanja koja 
zacijecahu bilo izravno bilo neizravno u vjersko područje. Brzo je uočava» 
pravac pojedinih struja i potrebe svakog časa. Reagirao je uvijek na vrijeme 
i s kompetentnom spremom. Kroz više od tri lustra svog urednikovanja 
Bakšić je bio prisiljen ući u teške, gdjekad i sudbene polemike da se raščiste 
posve načelna stajališta i neoboriva načela katoličke nauke i discipline, pogo- 
tovo u odnosu na tzv. reformni pokret. Ipak, njegova je glavna urednička 
aktivnost bila usmjerena pretežno pozitivnom ideološkom izgrađivanju stava 
katoličkog klera u smislu kršćanskog katoličkog nazora na svijet i život. 
U tom pravcu ostat će uvijek vrijedni njegovi povremeni uvodnici koji se 
mogu svesti na dvije osnovične teme: Krist i njegovo neosporivo i sudbinsko 
mjesto u suvremenom svijetu — Crkva i njezina spasiteljska i posvetiteljska 
uloga u čovječanstvu — a oboje u najužem odnosu na hrvatsku gruđu i po- 

vijesni čas u koji nas je Providnost stavila. Od 270-tak njegovih publikacija, 
što ih je registrirao prof. A. Vidaković, većina je ispunila najsadržajnije i 
najmjerodavnije stranice Katoličkog. lista. 

Mons. Bakšić je ipak svoje najbolje sile posvetio Bogoslovskom fakul- 
tetu u Zagrebu, i to kao predavač, kao urednik »Bogoslovske smotre« i kac 
znanstveni pisac. On je, prije svega, kroz dugi niz godina bio najugledniji član 
profesorskog zbora našeg Fakulteta. Malo koji profesor, sve tamo od osnutka 
Fakulteta u sklopu Sveučilišta u Zagrebu, ima za sobom tolike godine nepre- 
kinuta rada na Fakultetu. Prof. Bakšić nije samo svojom. kompetencijom 
upravljao i održavao na potrebnoj visini svoju katedru — koja je sama po 
sebi najvažnija u organizaciji svakog teološkog fakulteta — nego je mnogo- 
stranim zalaganjem sudjelovao u podizanju, konsolidaciji i preoblikovanju 
cjelokupne znanstvene fizionomije i reputacije našeg Fakulteta. Dvaput je 
obnašao čast dekana (1935-36. i 194041.), a mnogo puta čast prodekana. 

Od osnutka Hrv. bogoslovske akademije god. 1922. Dr Bakšić je njezin 
najaktivniji član i odbornik. S pokojnim prof. A. Živkovićem preuzima i kroz 
15 godina vodi uredništvo obnovljene »Bogoslovske smotre« s ciljem — kako 
čitamo u njegovu uvodniku god. 1923. — da pred vanjskim svijetom bude 
svijetlo ogledalo našeg naučnog rada uopće, a napose da bude izvorom gdje 
će trudbenici stranog svijeta naći u svome istraživanju sigurna vrela u onim 
teološkim i crkvenim pitanjima koja su u vezi s historijom i crkvenim životom 
slavenskih naroda na Balkanskom poluotoku«. Uz ostalo, Bakšić je u »Bogo- 
slovskoj smotri« objavio svoje dvije značajne rasprave: o vrijednosti deonto- 
loškog dokaza (Bog. smotra 11, 1923, 426—442) i o Mariji, našoj posrednici 
(kroz tri godišta — 1927/29). 

Kao predavač prof. Bakšić je kroz 89 semestara svog rada na Fakultetu 
odgojio pretežnu većinu pastoralnog klera Zagrebačke nadbiskupije i velik 
broj redovničkog i ostalog klera koji je primio svoju bogoslovsku naobrazbu 
na našem Fakultetu. Kao kasnije kod pisanja velikih djela i kod predavanja 
bilo mu je najviše stalo do toga da se — kako sam piše u uvodu u svojem 
djelu Presveto Trojstvo — u njegovim slušačima »probudi što življa čežnja 
za pronicanjem otajstvene dubine božanskoga života, a po tom gorljivi zanos 
da neiskazani božanski život unose u svoje duše i u duše hrvatskoga naroda 
kojemu će biti učitelji i svećenici«. 

Mons. Bakšić je osobito plodan kao znanstveni pisac. Ostavio nam je 
u baštinu oko 270 manjih, opširnijih i vrlo opširnih rasprava o najrazliči- 
tijim teološkim pitanjima. Posebno je obogatio našu bogoslovsku literaturu 
velikim djelima iz sistematske teologije, a to su: Presveto Trojstvo, Zagreb 
1941. (str. XVI + 503) i Bog Stvoritelj, Svezak I: Stvaranje tvarnog i du- 
hovnog svijeta, Zagreb 1946 (str. XVII + 608). U njegovoj ostavštini nalaze 
se i prvi otisci trećeg djela: Bog Stvoritelj, Svezak II: Stvaranje, uzdignuće 
i pad čovjeka (659 tiskanih stranica). U rukopisu je ostala njegova kristo- 
logija i pripravni radovi za traktat o milosti. Bakšić kao znanstvenjak, kako 
opaža prof. Đ. Gračanin, nije samo »spekulativan duh, već i teolog koji pitanja 
produbljuje do dna — jusqu'au bout« (v. Dictionnaire de la Thćologie Ca- 
tholique, Tables gćnćrales, Paris 1955, 868). A njegov učenik i suradnik Dr 
T. Šagi u spomenutom članku (Misao i djelo, str. 93) piše da bi se »temeljne 
opće karakteristike Bakšićeva znanstvenog rada dale najprikladnije sažeti 
u. ovo nekoliko riječi: spekulativnost, dubina, temeljitost, jasnoća, meto- 
dičnost, sustavnost, didaktičnost . . . On je izrazito logičko-spekulativan duh 
koji je usto :dubok, željan zadnjih uvida u problematiku i nemiran dok Io- 

gičku raščlambu ne dovede do posljednjih nijansi, i u tom smislu ima u 
u sebi nešto od odličnih svojstava velikih skolastika i upravo bi se moglo 
reći da je rođen za spekulativnog teologa.« Uistinu, svojim je djelom Bakšić 
ušao, kao prvak, u red onih »koji su — završava Šagi svoj članak (str. 100) — 
uložili svoje energije u to da postave solidne temelje za razvoj samostalne 
hrvatske katoličke znanosti«. 

Bakšić govornik, Bakšić propovjednik — to je sasvim posebno poglavlje 
u njegovom javnom radu. On je, kako piše Mons. Dr J. Oberški u Hrvatskoj 
enciklopediji (Sv. II, Zagreb 1941, str. 117/11), »jedan od najuglednijih crkve- 
nih govornika u Zagrebačkoj nadbiskupiji«, a možemo mirne duše reći i u 
Hrvatskoj. Propovjedaonica je, vjerujemo, posljednji razmah njegove fizio- 
nemije javnog radnika. Na njoj je ujedno na najintimniji način on sam do- 
življavao svoju providnosnu misiju svećenika i znanstvenog radnika u hrvat. 
skom narodu. On je bio propovjednik već po svom naravnom talentu, koji je 
izvrsno uočen već u prvim njegovim bogoslovskim nastupima. On je bio 
propovjednik po najproćućenijem svom svećeničkom poslanju. Jednako rado 
ga je slušala najviša katolička inteligencija kao i priprosti kršćanski puk 
kojemu 'se tako uvijek majstorski umio prilagoditi. Za svoje propovijedi 
Bakšić bira redovito najvažnije i najaktuelnije teme. A onda zadivljuje 
širinom kojom ih zahvata, dubinom kojom sve do u sitnice obrađuje, visinom 
svojih ideoloških perspektiva kada, u primjeni, otvara slušateljstvu vidike što 
se pružaju s vrhunaca dobro spoznatih istina Božje objave. A sve je to kod 
njega obučeno u umjetnički izraz, stil, govorničku finoću i eleganciju. Tako 
Bakšić spada u red najboljih propovjednika našeg stoljeća i ulazi u povijest 
ponajboljih propovjednika što su kroz 250 godina pred zagrebačkim vjer- 
nicima nastupali s umjetničke Znikine propovjedaonice. 

Konačno, zar bismo mogli mimoići jednu od najizrazitijih i: posljednju 
veliku djelatnost Mons. Bakšića, a to je njegova visoka služba generalnog 
vikara Zagrebačke nadbiskupije. Upravo je tu do kraja istrošio svu izdržljivu 
snagu svog tijela i svu požrtvovnu ljubav svoje revne i gorljive duše ugra- 
đujući kroz 10 punih godina svoje fizičke i duhovne napore, i to često teren- 
skim radom, za izgradnju Crkve u Hrvatskoj. On je od 13. svibnja 1953., 
Kad je imenovan gen. vikarom, samo izbližega i još intenzivnije nastavio svoju 
raniju najodaniju službu i suradnju sa svojim Ordinarijem. U punoj svojoj 
životnoj zrelosti on nastupa kao Nadbiskupov najbliži savjetnik i suradnik 
u upravi jedne od najvećih dijeceza u Crkvi, a u povijesti hrvatskog naroda 
jedne od najčasnijih. U svim, vrlo često teškim i zapletenim momentima, 
Bakšić je kao najpozvaniji znao i umio reći svoju dobro utemeljenu riječ — 
diskretno, ali jasno, promišljeno, ali ne prezajući pred odlukama. Hodao je 
Kaptolom kao dobar duh naše Nadbiskupije. 

Osobit teret njegove službe predstavljali su ljetni mjeseci kad je, nakon 
naporne školske godine, kroz 10 godina obilazio užom Hrvatskom i Slavo- 
nijom te gotovo nije bilo kraja ni dekanata, župe ni filijale kamo nije stupio 
u kanonskom pohodu i dijeleći sv. Potvrdu. Na tim pohodima Bakšić je 
bio uzor crkvenog poglavara koji je nadasve dušobrižnik. Pristupačan i bliz 
narodu, pun zanimanja i saživljavanja s poteškoćama pastoralnog klera — 
Bakšić nije nikada zbog stvarnih problema pregledao teškoće osobe ni 
zbog osobe žrtvovao Božju stvar. Njegovi su pohodi bili prave male misije. 
U tim je, naime, zgodama narodu uvijek održao nekoliko propovijedi: glavnu 
o značenju vjere u životu hrvatskog naroda: katehetsku, kumovima i djeci, 
6 značenju sv. Potvrde; roditeljima o vjerskom životu u obitelji, o njihovoj 

vjerskoj i narodnoj odgovornosti za brojno i dobro odgojeno potomstvo, o 
brizi za uzgoj svećeničkih zvanja; pri pohodu groblja o pietetu prema du- 
šama u čistilištu, o pripravi na dobru smrt, o snazi bolesničkog pomazanj 
oproštajnu o spasiteljskoj pobožnosti prema Srcu Isusovu i Srcu Marijinu. 

Upravo na tom poslu Božjem našla ga je, kao Božja poslanica, smrt da 
prekine ovaj naporan, Bogu odan život i da pozove vjernog slugu Božjeg da 
otpočine od svojih djela i primi plaću od Gospodina. Svi njegovi slušači 
sjetit će se da malogdje kao nad njegovim grobom pristaju riječi koje je 
tako često upravo karizmatički umio tumačiti: »Slugo dobri! Uđi u veselje» 
Gospodara svojega!« 


Dr Bonaventura Duda OFM 


+ Dr JURAJ PAVIĆ 


SUMMARIUM. Die 12 Augusti 1963 pie in Domino obiit professor ordinarius Facui- 
tatis theologicae zagrebiensis Dr. Georgius Pavić, cathedrae theologiae orientalis locum 
tenens. Hoc. obitu Facultas theologica magno dolore affecta est. Decessit enim vir, qui in 
studiis suis valde ingeniosus eruditionem clarissimam adeptus est, Studiis theologicis 
persolutis ab anno 1915 per 25 annos in cura animarum applicatus non obstantibus diffi- 
cultatibus magna cum diligentia studia sua continuavit donec c:rcumstantiis feliciter 
contingentibus ad locum suae praedestinationis pervenerat ac plenam suam act.vitatem 
scientificam demonstrare poterat, anno 1944 ad munus professoris theologise orientalis 
in Facultate theologica zagrebiensi evectus. 

Erat vir in scientia theologiae orientalis optime versatus tum quoad extensionem 
quam quoad profunditatem, peritiaque linguarum praeditus. Quoad ingenium personae 
vir decore ac dignitate gravis, in collegio professorum aeque ac a studentibus magno 
honore aestimatus, De prosperitate Facultatis maximam curam habuit, quod optime 
ex facto quia sex vicibus ad dignitatem Decani facultatis electus creat, constat. Memo- 
ria illius pia erit. 


Rkt. Bogoslovni fakultet u Zagrebu pretrpio je tijekom posljednje školske 
godine pored smrti Dra Aleksandra Gahsa i Dra Stjepana Bakšića još treći 
gubitak najodličnijih predstavnika svoga profesorskoga zbora smrću redo- 
vitog sveučilišnog profesora Dra Jurja Pavića (t 12. VIII 1963.), nosioca ka- 
tedre istočnog bogoslovlja. Značajno je, da je upravo ova katedra bila osno- 
vana na njegov poticaj, i bilo mu je ponuđeno da bude prvi njezin predstav- 
nik. Ali budući da je bio u ono vrijeme suviše zaposlen svojim pastoralnim 
dužnostima, nije imao vremena da se propisno habilitira. Stoga je prvim 
predstavnikom te katedre bio izabran kao redovni profesor sada već po- 
kojni Dr Fran Grivec. Ali kad je on izabran za redovnog profesora osnov- 
nog bogoslovlja na Bogoslovskom fakultetu u Ljubljani, naslijedio ga je Dr 
Janko Šimrak, koji je bio predstavnik te katedre preko 20 godina, sve do 
smrti križevačkog biskupa Dra Dionizija Njaradi, poslije kojega je postao 
križevačkim biskupom. On je za svoje vrijeme objelodanio mnogo znan- 
stvenih studija osvjetljujući najznatnije dogođaje iz povijesti katolika istočno- 
slavenskog obreda u hrvatskim krajevima. Dra Šimraka naslijedio je na toj 
katedri Dr Juraj Pavić, sin pobožne žumberačke grkokatoličke porodice, 
rođen 19. IV. 1890. u Dragoševcima. 

Nakon ispita zrelosti, položena 2. VII. 1909. na zagrebačkoj klasičnoj 
gimnaziji započeo je svoje bogoslovske studije na bogoslovskom fakultetu 1 
Lavovu kroz prva dva semestra (1909—1910), a nastavio ih kroz daljih 
8 semestara (1910—1914) u Friburgu u Švicarskoj, te postigao akademske 

Pontijienle Romanum. Pars secunda. Edi- 
tio typica emenđata. Typis Polyglottis 
Vaticanae, 1961. 


Dekretom SRC od 13. travnja 1881. 
ostvarena je bar djelomično želja bi- 
skupa, jer su sređena bitna pitanja u ve- 
zi # drugim dijelom Rimskog pontifikala, 
kad se već nije moglo smjesta riješiti i 
sve ostalo u njemu. Mnoge su naime i 
krupne poteškoće upravo u drugom dije- 
iu Rimskoga pontifikala iziskivale njego- 
vu preradbu. Ponajprije zbog duljine 
trajanja i mjest'mičnih nejasnoća obre- 
da, Stoga je Pijo XII odlučio da se pri- 
stupi rješavanju tih pitanja, a Ivan je 
XXIII odobrio neka se započeti rad na- 
stavi. 

Drugi je dio Rimskog  pontifikala 
svojom vanjskom opremom monumenta- 
lan, pregledan i reprezentativan... Nje- 
gov kvart-format s dvostupačnim litur- 
gliskim tekstovima i njima pripadnim 
rubrikama, a jednostupačnim notalnim 
juterpretacijama pjevnog teksta, može 
se ubrojiti među najuspjel ja grafička 
izdanja liturgijskih knjiga. 

Dubljim pogledima u drugi dio Rim- 
skog  pontifikala možemo razabrati, da 
su promjene izvedene sustavno,  arhi- 
tektonski, s izričitim nastojanjima oko 
rornosti obreda i aktivnog sudjelovanja 
vjernika u Iturgiji. 

Počevši od veličanstvenih obreda po- 
svete crkve, oltara, zvona..., koji su 
pridržani biskupu, pa do blagoslova, ko- 
ie može obavljati i svećenik, Rimski je 
»ontifikal pomno prestiliziran, pojedno- 
stavljen i dotjeran. Promijenjeni su : 
1a novo raspoređeni naslovi, unesen po 
coji novi blagoslov (n.pr. benedictio anti- 
nensii), a neki su ispušteni (De bene- 
dictione et impositione Crucis proficien- 
ibus in subsidium Fidei christianae, seu 
ecuperatione Terrae sanctae; De bene- 
ictione Armorum; De benedictione En- 
is; De benedictone et traditione Vexilli 
ell ci). 

Kada se usporedi raspored susljed- 
ih dijelova pojedinih obrazaca različi- 
h posveta i blagoslova dosadašnjeg 
rugog dijela Rimskog pontif kala s no- 
> izašlim, popravljenim izdanjem, ta- 
a se lako razabere, da je nova redak- 
ja odstranila one pojedinosti, koje su 
nječile jasnoću, preglednost i ascen- 


RECENZIJE 


dentnost liturgijskog izražaja. Bilo je 
potrebno zbog obilja ukrasa. Koliko je 
tih ukrasa znalo biti kod pojedinog li- 
turgijskog čina posvete ili blagoslova 
najlakše uočujemo kod posvete zvona. 
U novom obredu posvete zvona, otpale 
su unctiones cum oleo infirmorum i je- 
danaest psalama (50, 53, 56, 6, 69, 76. 
85, 145, 146, 148, 149), Tako su preostala 
još tri psalma (28, 147, 150), ali se 1 oni 
upotrebljavaju funkcionalno: dok traje 
lustracija zvona, njegovo mazanje uljem 
odnosno kađenje, Očitih, ali ne i potreb- 
nih ukrasa, bilo je i u molitvama, pa 
su 1 oni iz njih maknuti. Sada je obred 
posvete zvona postao kratak, jasan, pre- 
gledan, pun radnje i elegantan. To vri- 
jedi u velikoj mjeri, dakako prema na- 
ravi posvete ili blagoslova, gotovo za 
svaki naslov, jer se svagdje, na temelju 
unaprijed postavljenih načela, nastojalo 
postići jedinstvo liturgijskog izričaja i 
radnje. 

Kad bismo izbrojili najvažnija nače- 
la, koja posredno izlaze iz učinjenih 
preinaka, dobivamo slijedeće: 


1. Riječ »consecratio« upotrebljava 
se u drugom dijelu popravljenog Rim- 
skog pontifikala samo za one liturgijske 
objekte, gdje se upotrebljava oleum 
chrismae, Posve je jasno, da će prema 
potrebi u novim izdanjima kod preina- 
ka ostalih dijelova R'mskog pont fikala 
biti provedeno to načelo. 


2. Gdje se u molitvama nalazi rijeć 
»sanetificare«, »consecrare«, a ne radi se 
o posveti, ona se ima izbrisati, što je 
već naređeno na primjer za blagoslov 
vođe u Rimskom obredniku. 


3. Kod upotrebe krizme ne vrši se 
više pouljivanje čitavih ploha, već se to 
zamjenjuje »linijskim« u znaku križa na 
određenim mjestima, kako se to od sađa 
provodi na menzi oltara; na pateni u 
dva okomita dijametra, a nekom analo- 
gijom s patenom i na kaležu unutar 
kupe, itd. 

4. Kod posvete kaleža i patene pre- 
staje obveza rubrike: »Demum aspergit 
Calicem et Patenam cum aqua bene- 
dicta, quod fieri debet in omnibus qua- 
rumlibet benedictionibus rerume, jer je 
u drugom dijelu popravljenog Rimskog 
pontifikala izostavljena (p. 110). 

5. U molitvama je broj znakova križa 
rukom smanjen, a gdje ima doći ne pre- 
lazi brojku jedan, U koliko je u nekim 
molitvama bilo više takvih oznaka, o- 
stao je znak križa na mjestu, koje ima 
odlučno značenje u vezi sa samim 0- 
bredom. 

6. Što vrijedi za iteracije križeva u 
molitvama, to je provedeno dosljedno i 
na svako drugo ponavljanje, kao na pri- 
mjer: lustrativna škropljenja kod posve- 
te crkve (bila su trokratna), mazanja 
uljem, 

"7. Izbjegava gomilanje  superlativa, 
Tako na primjer kod krunjenja kipa ili 
slike BDM u molitvi prije »Tebe Boga 
hvalimo« izostavljeni su superlativi: sa- 
crat'ssima, gratiosissima (p. 124), dok je 
zadržan superlativ beatissima u molit- 
vama na početku blagoslova (p. 121, 122), 

8. U molitvama se redovito upotreb- 
ljava kratki završetak. 

9. U  popravljenom drugom dijelu 
Rimskog pontif kala psalmi su ostali u 
staroj verziji, dok izdanje Rimskog pon- 
tifikala iz g. 1958 (Mechliniae) donosi 
stari i novi prijevod psalama paralelno 
(stari na ljevoj ,a novi iz g, 1945 na de- 
snoj polovini stranice), Razlog vraćanju 
na starouslijedio je zbog antifona, koje 
su doslovno uzete iz nekih psalama i ta- 
ko komponirane (na primjer: psalam 28, 
str. 86; ps. 42, str. 20 i 55; ps. 44, str. 38, 
63, 78; ps. 50, str. 91, 106; ps. 67, str. 99; 
ps. 142, str, 93; ps. 147, str. 87; ps. 150, 
str. 89). 

10, Jače je izražen pjevni dio obređa 
u vezi s prefacjama, Do sada su zavr- 
žeci prefacija bili submissa voce i bez 
notnih oznaka, a sada su prefacije do 
kraja proviđene notnim oznakama. 

11. Vjernicima se daje veća moguć- 
nost sudjelovanja u svetim  obređima, 
napose pjevanjem. Rubrike određuju 
svagdje, gdje je to potrebno, aktivno su- 
djelovanje vjernika. Tako na pr mjer na 
Dominus vobiscum prije molitve kod 
blagoslova temeljnog kamena određuje 
»Cui omnes respondent: Et cum spiritu 
tuo.« Na kraju molitve: Et omnes res- 
ponđent: Amen. SIčno je određeno pri- 
je prefacije i kod Benedicamus Domi- 
no. Usto rubrike na nekoliko mjesta 
dopuštaju pučko pjevanje (p. 27, n. 27; 
p. 6, n. 11; pi 58, m. 15; pi 61, 1, 18; pi 
121). 

12. U vezi s novim rubrikama M: 
sala n. 424 f ispuštaju se Iudica me cum 
sua antiplona, confessio cum absolutio- 
ne, sve do uključivo Oramus te, Domi- 
ne, kad poslije posvet& ili nekih blago- 

slova slijedi sveta misa. Te su mise 
predviđene u vezi s posvetom odnosno 
blagoslovom crkve (p. 44, 51), posvetom 
(nepomičnog) odnosno pomičnog (porta- 
tile) oltara (p. 72, 84), blagoslovom gro- 
blja (p. 97) pomirenjem oskvrnute crkve 
odnosno groblja (P. 104; 107) i krunjenja 
slike ili kipa BDM (Pp. 125). Popravljeni 
drugi dio Rimskog pontifikala ne spomi- 
nje svetu misu poslije blagoslova i po- 
stavljanja“ temeljnog kamena. 

13. U navedenim slučajevima ispada 
posljednje evanđelje, kako to i predvi« 
đaju rubrike Misala (n. 510 1). 

14. Neki blagoslovi, koji su usko po- 
vezani s posvetom crkve odnosno olts- 
ra, ostavljeni su konsekratorovoj odluci, 
hoće li ih on osobno obaviti unutar ili 
prije spomenutih posveta ili će to po- 
vjer't' kojem svećeniku, da'to izvede 
prije obreda. To su: blagoslov »obične«, 
»gregorijanske« vode (130, 132), blagoslov 
paramenata itd. (p. 138, 197), incenza kod 
posvete oltara (p. 135). 

15. U popravljenom drugom dijelu 
Rimskog pontifikala nalazimo i posve 
nove rubrike, koje urgiraju pravodobnu 
i sustavnu pouku vjernika u vezi s o- 
bredima i njihovim značenjem (p. 3, m. 
5; Poll, n. 8; pi 45, 1. 4; 53, m, 6; pio, 
n. 4), aii napomene da dušobrižnici po- 
tiču vjernike neka uzdržavaju bogošto- 
vne objekte. 

Do ovih i drugih rješenja, koja na- 
Jazimo u popravljenom drugom dijelu 
Rimskog pontifikala, došlo je na temelju 
mnogostrukih pojedinačnih 1 skupnih 
radova u prvom redu stručnjaka Povje- 
sne sekcije. Njihov delikatan posao o- 
lakšali su znanstveni predradovi, a na- 
pose dijelo: Andrieu, Le Pontifical au 
moyen Age, 

Kao što je p. H. Schmidt u vezi s 
vredrađovima na reformi Svete sedmice 
izdao dokumentaciju (Hebdomada saneta, 
Volumen secundum, Romae_MCMLVI 
(Herder), tako bi bilo potrebno, da se 
nakon sveukupne reforme Rimskog pon- 
tifikala, a možda već i ovog drugog di- 
jela, učini nešto slično. Time bi se dao 
uvid i opravdanje za pojedina rješenja, 
Koja neke stručnjake ne zadovoljavaju 

U popravljenom drugom dijelu Rim- 
skog ponfifikala napornim je radom 
mnogo učinjeno za liturgiju, a napose za 
vjernike. Za njih je od najveće važno- 
sti, da od sađa, mogu i u tim zenitnim 
slučajevima liturg'iskog slavlja, zorom 1 
aktivnim sudjelovanjem — pospješivati 
svoju vjersku spoznaju i proširiti svoje 
doživljaje svetog. 

I. Škreblin 


Dr Đuro Gračanin, Crkva Kri- 
stova, II izd., Zagreb 1962, str.:398 (ci- 
klostilom). = 


JU jeku današnjih napora za sjedinje- 
njem kršćana ova knjiga prof. Grača- 
nina predstavlja dragocjeni prilog. Dr 
Gračanin. pristupa Crkvi sasvim apolo- 
getskim nač.nom, on historijsko-filozof- 
skim putem ispituje evanđelje, apostol- 
ske oce, kako bi na taj način došao do 
ixvornog, autentičnog lika Kristove Cr- 
kve, kakvu je on sam ustanovio, i ka- 
kva se orisava kod onih, s kojima ju je 
on formirao, Došavši tako do izvornog 
izgleda Crkve, dobiva se kriteriologija 
prave Crkve: samo se ona Crkva može 
smatrati pravom, koja odgovara tom iz- 
vornom liku. Kad se ustanovilo, koja je 
Crkva doista prava Kristova Crkva, on- 
da dolazi ispitivanje samog  nutarnjeg 
njezina uređenja. Eto, to su tri dijela 
knjige prof. Gračanina: Problem izvorne 
Crkve, Problem prave Crkve, Problem 
unutarnjeg ustrojstva Crkve. Ovaj na- 
čian obradbe traktata o Crkvi u kato- 
ličkoj teologiji predstavlja nešto novoga, 
tako da ova knjga prof. Gračanina po- 
buđuje interes teoloških krugova 1 iz- 
van naše zemlje. 

U prvom dijelu pisac u stopu prati 
lsusa u osnivanju Crkve, određivanju 
njezine naravi i ,sticanju njezinih ozna- 
ka. U drugom je dijelu najprije odre- 
đen Petrov primat. Osobito su lijepo 
prikazani najnoviji arheološki nalaz. is- 
pod Petrove bazilike u Rimu. Za naše 
prilike uzbudljivo djeluju svjedočanstva 
sv. Črila i Metoda i njihovih učenika o 
prvenstvu rimskoga biskupa, Na str. 210 
donesena je reprodukcija jednog važnog 
domaćeg nalaza: slika otkrivena 1951. u 
ohridskoj crkvi sv. Klimenta. Evo nje- 
zina opisa: »Ta slika potječe iz 1295., a 
djelo je dvojice majstora, Eutihija i Mi- 
haela. Ona prikazuje sv. Petra kako s 
obim rukama podržava crkvu oslonjenu 
na njegova leđa, a nogama stoji na po- 
b.jeđenom đavlu — simbolu pakla. S 
desne strane stoji Krist, predaje Petru 
erkvu i blagoslivlja ga, ana gornjem di- 
jelu slike ispisan je grčki tekst Mt 16, 
18. Slikar je tako na jed nstven način 
prkazao Petra kao stijenu, na kojoj je 
sagrađena crkva. Budući da je Petar ta- 
kođer ključar nebeskoga kraljevstva (Mt 
16, 19), a ruke su mu na slici zaposlene 
držanjem crkve, slikareva mašta prona- 
šla je i tom momentu rješenje: objesio 
je Petru ključeve oko vrata. Na taj na- 
č.n slikar je jedinstvenom izražajnošću 
prikazao svu simboliku sadržanu u Mt 


16, 18...« (str. 2105). Sa svom je histo- 
rijskom  ozbiljnošću obrađen postanak 
carigradske i protestantske crkvene za- 
jednice. Sva: ljepota Katoličke Crkve iz+ 
bija iz poglavlja, koje.pokazuje kako su 
u njoj ostvarene sve oznake prave Kri- 
stove Crkve. Osobito je lijepo prikazana 
slika mučeništva kroz cijelu povijest Cr- 
kve, a ne samo u Rimskom Carstvu, Na 
čelu trećega dijela stoji rasprava o Cr» 
kvi kao mističnom dijelu Kristovu, koja 
imade i divno poglavlje: Položaj i uloga 
Marije u mističnom tijelu. 

Da se iscrpi sav sadržaj ovog vrlo 
vrijednog djela prof. Gračanina, treba _ga 
uzeti u ruke i pročitati. Poznati piščev 
lijepi stil i jasna razdioba pružaju po- 
sebni užitak kod čitanja. Posebnu vri- 
jednost imadu »Prigovori i odgovori« na 
koncu svake teze, Ovo je djelo prava 
kerigma o Crkvi, ona mora prožeti i o- 
duševiti za što življi i intenzivniji život 
u njoj, Čestitamo prof, dru Gračaninu 
na cvom njegovom velikom uspjehu, 


S. Doppelhammer 


O. B. Duda, Evanđelje — Život i 
nauka 1. Krista Spasitelja svijeta rije- 
čima četvorice evanđelista, Zagreb 1982. 


Mi smo Hrvati imali na našem jeziku 
već prevedena sva četiri evanđelja. U no- 
vije doba preveli su ih: Stadler, Zago- 
da, Šarić, Rupčić. Imali smo također tri 
potpuna Života Isusova: od Radoslava 
Glavaša, hercegovačkog franjevca (Mo- 
star 1908; od dr. Dominika  Gudeka 
(pučko izdanje u Društvu sv. Jeronima 
1915. i dalje) te od sveučilišnog profeso- 
ra u Zagrebu dr. Rudolfa Vimera (Za- 
greb 1925 i dagje u izdanju Svetojero- 
nimske knjige. 

Ovaj posljednji, Vimerov_ Život 
Isusov pravo je remelc djelo, koje se 
može staviti uz bok najljepših u tom 
predmetu napisanih u svjetskoj književ- 
nosti. No sva tri spomenuta »Života Isu- 
sova« napisana su nešto slobodnije, svo- 
jim riječima, iako na temelju pojedimh 
evanđelja, a spomenuti prijevodi evan- 
đelja učinjeni su pojedinačno, t. j. svako 
evanđelje napose. Naprotiv, u ovom Du- 
dinom izdanju imamo život Isusov pri- 
kazan, skroz na skroz od prvog do zad- 
njeg slova, samo riječima svetih evanđe- 
lista. I to tako da su sva četiri evanđe- 
lista povezana među sobom u jedinstven 
izvještaj kronološkim redom kako je te- 
kao život božanskog Spasitelja. Za os- 

nevu prikazivanja pojedinog događaja iz 
života Isusova uzeto je ono evanđelje u 
kojemu je taj događaj najopširnije pri- 
kazan, a popunjuje ga se riječima dru- 
gih evanđelista, koji o istom događaju 
pišu. Umeci djeluju kao mali mozaični 
komadići, umetnuti u sliku da je učine 
potpunijom, savršenijom, ljepšom tako 
te čitajući pred pameću čitaoca odskače 
u sve ljepšem svijetlu uzvišena osoba 
Gospodina i Spasitelja našega Isusa 
Krista. 

Već u prvo doba kršćanstva kušalo se 
povezati sva četiri evanđelja u jedno, da 
se tako preglednije prikaže život Isusov. 
Glasovit je u tom pogledu Tacijanov 
Diatessaron. Kasnije je bilo i drugih 
harmoniziranih evanđelja na različitim 
evropskim jezicima. U najnovije  vrije- 
me osobito je uspjela harmonija, koju je 
uz suradnju više bibl. stručnjaka prire- 
dio talijanski isusovac PIETRO VA- 
NETTI, koja je evo od 1957. doživjela 
već 9 izdanja. Prema Vanettijevu djelu 
TI Vangelo priredio je 0. Duda na- 
že hrvatsko Evanđelje. Cjelokupni 
raspored ev. teksta s bilješkama i do- 
datkom preuzet je iz talijanskog. Izvo- 
ran je Dudin prijevod sv, teksta s grč- 
kog. Hrv. izdanjeje počastio | preporučio 
svojim predgovorom zagrebački  nadbi- 
skup dr. Franjo Šeper, 

Vanjska oprema djela veoma je lije- 
pa: format džepni poput ovećeg molitve- 
nika da se može udobno nositiu crkvu 
ili na put; korice ukusne, uvez čvrst, ali 
takav da ne smeta listanju stranic, 
prboljeg kvaliteta, slova jasna, čitljiva 
— u tekstu veća, u tumačenju manja. 
Gradivo je podijeljeno u četiri velika 
djelt: I Isusovo djetinjstvo; II Isusovo 
javno djelovanje; IIT Muka; IV Uskrs- 
nuće i uzašašće. Sam život božanskog 
Spasitelja iznijet je kronološkim redom, 
kako ga pomnim studijem utvrđuje su- 
vremena biblijska znanost. Čitanje 
potpomaže oko četrdesetak geografskih 
karata i slika onih mjesta, u kojima su 
se zbili pojedini evanđeoski događaji o 
kojima je govor u tekstu. Na kraju na- 
lazimo Dodatak, koji djelu P. Vanettija 
u prijevodu o. Dude daje posebnu vri- 
jednost. Tu se nalaze najprije povijesni 
podaci o Isusu izvan Sv. Pisma, zatim 
pregled, političke prilike, vjersko stanje 
službene isprave, kronološki i geografski 
i međunarodni položaj Hebreja u Isuso- 
vo vrijeme. Sav ovaj Dodatak može slo- 
bodno poslužiti kao školski udžbenik 
za topografiju i arheologiju Palestine u 
Kristovo doba. Brojna kazala na kraju 

knjige omogućuju da se čitatelj njome 
što lakše i obilnije posluži. 

Glede Dudina prijevoda sv. teksta mo- 
glo bi se ponoviti Njegošev stih: Dudia 
prijeod »nije lijep, nego prelijep«! Upo- 
zorit ću samo na neke pojedinosti. 

Kako je samo lijepo i vjerno preveo 
na str, 43 kod Mt 3, 17: «Ovo je Sin moj 
ljubljeni! U njemu mi sva milinat« Kako 
se ugodno čita, kako samo teče Izaijino 
proročanstvo kod Mt 12, 17—21 (str. 12). 
Isto tako ono Jeremijino kod 2, 18 (str. 
35). Posebnu je pažnju prevodilac pa- 
svetio prijevodu Isusovih prispodaba, tog 
biserja svjetske književnosti, a uzvišeni 
Isusov govor po Večeri u Dudinu prije- 
vođu nekako jače dira srce (str. 284—216). 
Posebno k tome treba istaknuti đa se 
Duda čuva nepotrebnih novotarija, nego 
zadržava lijepe naše tradicionalne riječi, 
kad se ne protive sv. tekstu ni čistoći 
jezika. Tako je zadržao u anđeoskoj bo- 
žićnoj pjesmi ono »i mir ljud ma dobre 
volje« kao i izraze: otkupljenje (a ne 
otkup ili oslobođenje, kako neki novi 
hoće), Jaganjac Božji, evanđelje itd, 

Ne samo lijep jezik nego i točnost pri- 
jevoda zaslužuje svaku pohvalu. Istaki 
mo samo koji taj primjer. Odmah na po- 
četku (str, 11) kod Iv 1, 1 čitamo ulomak 
»i Riječ bijaše Boge. I kad Duda na str. 
22. kod Lk 1, 69 prevodi, u Zaharljinu 
hvalospjevu, da nam je Bog u Kristu po- 
digao »silu spasenja«, mora se priznati 
da je to lakše i izrazitije nego »jako« 
ih »silno spasenje« kod ostalih prevodi- 
laca. Istina, to je hebraizam, ali izbje- 
gavajući ga oslabljuje se sama biblijska 
izražajnost i č sto se vino — rekao bih — 
Božjeg izraza razvodnjuje. Zato bih uvi- 
jek dugo mislio da li treba izraze »Bog_ u- 
tjehe«, »Bog mira«, itd, zamijeniti nekim 
cpisn.m izrazima. Uvijek ću se radije 
služiti s Dudinim prijevodom Lk 2, 49 
(str. 36), nego s jasnijim, ali zato od tek- 
sta uđaljenijim, prijevodom Žuvićevim i 
Rupčićevim. 

Na kraju bih upozorio i na neka ma- 
nje uspjela mjesta Dudina prijevoda, Ne 
bih se složio s prijevodom Lk 1, 72 na 
str. 24, gdje piše »iskazao je milosrđe«, 
n trebalo bi prema grčkom bti »da će 
iskazati milosrđe«. Ne znam da li je ti- 
skarska pogreška ili pomutnja prevodio- 
čeva, što veli na str. 28, da Matej u svom 
rodoslovlju donosi samo tri skupine po 
sedam imena, Toj se opasci protivi sam 
sveti tekst, koji na kraju ističe triput 
po četrnaest koljena, Zanimljivo je đa 
su se oba naša najnovija prevodioca —i 
Rupčić i Duđa — svaki na svoj način 


ovdje zabunili: Rupčić u pogledu broj- 
čane vrijednosti hebrejskih suglasnika u 
imenu David, a Duđs u brojenju kolje- 
na. Obojica dobri egzegete, a loši — kako 
izgleda — matematičari! Ne slažem se 
također s tumačenjem na str. 33, bilj. 3 
glede redosljeda događaja. Točnije će 
biti ono, što piše Vimer u svome Život 
Isusov I, 40. Smije li se nadalje reći da 
je zvijezda vodilja triju mudraca bila 
»čudesni meteor«?! Prigovorio bih uz 
to što pored tolikih lijepih slika svetih 
mjesta nema sl'ke mjesta Isusova rođe- 
nja, a ono je svakako pored sv. Groba 
najčasnije u Palestini. Ne bi li na str. 148 
u bilješci trebalo vrijednost statera od- 
rediti u našim vrijednostima? Malo mi 
je čudno, što na geografskoj karti na 
str. 28 put Djevice k Elizabeti ne vodi 
kroz Jeruzalem, gdje je bilo čvorište pa- 
Jest nskih puteva, 

Možda bi se našla još koja ta manj- 
kavost, ali ni ove ni ostale ne umanjuju 
vrijednost ovog jedinstvenog djela u na- 
šoj bogoslovskoj književnosti, Vrijednost 
mu je istaknuo sam preuzv. Nadbiskup 
zagrebački: »Tu će osobito katehete i 
propovjednici naći prikladan priručnik za 
sustavno izlaganje života i nauke Isu- 
sove. Ova će knjiga postati nerazdruživ 
pratilac dušama, koje žele da razmatra- 
njem djela i riječi Isusovih svakodnevno 
hrane svoj nutarnji život«, 


O, Petar Vlašić O.F.M, 


ALOISIUS BAJSIĆ, Begriff einer »christ- 
lichen« Philosophie bei Edith Stein, Bo- 
zen 1961, str. 39. 


Ovo je izvadak iz doktorske disertacije 
asistenta našeg bogoslovskog fakulteta 
Slavka Bajsić, koja je posvećena filozof- 
skom radu velike obraćenice i karmeli- 
ćanke ždovke Edith Stein (1801—1942). 
Osim općeg uvoda i bibliografije ovaj 
izvadak sadrži četiri najvažnija odlom- 
ka iz trećega dijela: Pojam »kršćanske 
filozofije«. Prva dva dijela u rukopisu 
nose naslov: Fenomenologija kao pret- 
postavka i kao filozofija, 

Edith Sten kao rođeni filozof bila je 
vjerni učenik  fenomenologa Edmunda 
Husserl, Obrativši se (1922.) čitajući život 
sv. Terezije Avilske nastojala je upo- 
znati misaone temelje katoličke vjere, 
Svu je svoju pažnju posvetila sv. Tomi. 
1929. napisala je raspravu:  Husserlova 
fenomenologija i filozofija sv. Tome Ak- 
vinskog. 1931. izlazi njezin prijevod To- 


minih Quaestiones de veritate »Istraživa- 
nja o istini«. Kao karmelićanka zavržava 
svoje glavno filozofsko djelo »Akt und 
Potenz« u preradbi pod naslovom »End- 
lches und Ewiges Sein«. 

Dr Bajsić ističe: »I ako se njezino 
obraćenje u biti ukazuje neovisno od fi- 
lozofskih razmatranja, ona je ipak sama 
kao filozofkinja bila pr'siljena ispitati i 
odrediti svoje shvaćanje o filozofiji s ob- 
zirom na svoju vjeru. Po tom je filozofija 
E. Stein za nas ođ naročite, u izvjesnom 
smislu može se reći od jedinstvene vri- 
jednosti, jer u njoj pronalazimo proble- 
matiku vjera-razum u rijetkoj  čistoći« 
(str. 9). 

Filozofija_E. Stein je  teocentrična: 
»Prva istina, princip i kriterij sve istine, 
jest sam Bog — to je, ako ćemo tako na- 
zvati, za Tomu prvi filozofski aks!on« 
(str. 17). Razlog je tome: »Naše je vri- 
jeme, koje se više ne zadovoljava s me- 
todičkim razmatranjima, Ljudi su bez 
podrške i traže jednu podršku. Oni žele 
dohvatljivu, sadržajnu istinu, koja se obi- 
stinjuje u životu, oni žele jednu životnu 
filozofiju'« (str. 25). Naravni razum nije 
prikladna osnovica za jednu golemu filo- 
zofsku građevinu s apsolutnom valja- 
nošću. Ne preostaje ništa drugo, nego 
pristupiti cjelokupnosti problema na je- 
dan posve drugi način. To znači: apso- 
lutnu sigurnost ne staviti na koncu filo- 
zofije, nego na njezin početak. A zašto 
je potrebno, da prava filozofija obuhva- 
ća i vjerske istine? E. Stein odgovara: 
»Filozofija želi istinu u što širem opse- 
gu i što veće sigurnosti. Ako vjera raz- 
otkriva istine, koje se na drugi način ne 
mogu postići, onda se filozofija th vjer- 
skih istina ne može odreći, a da prije 
svega ne napusti svoju težnju za un:- 
verzalnom istinom, a onda da se ne izlož: 
opasnosti, da se i u spoznajnom sastavu, 
koji joj preostaje, ne uvuče neistina, jer 
kod organske povezanosti sve istine svaki 
sastavni dio može dospjeti u krivo svi- 
jetlo, kad je odsječena veza sa cjelinom. 
Tako proizlazi materijalna ovisnost filo- 
zof je od njere« (str. 32), No kako je mo- 
guće filozofiju temeljiti na vjeri? E, Sten 
razlikuje  naravni i nadnaravni razum. 
Dr Bajsić to ovako lijepo sažima: »,Ra- 
cionalno' baš ne znači samo rac'onalno 
u naravnom smislu, kako se to većinom 
misli pri upotrebi te riječi. Postoji ta- 
kođer jedna racionalnost vjere — doduše 
ne onakva, kakva se očituje u očevidno- 
sti, jer je to jedna osobina i sigurnost 
vjere, dakle o sasvim racionalnoj struk- 
turi. Time je također utemeljenje filozo- 

. "Mnogo puta se brka pojam psovke 
pojmom: proklinjanja, s ispadima srdž- 
Pe: itd. To nije ispravno. Pogrdno go- 
voriti, psovati stvorenje Božje ulazi u 
rađius psovke toliko, koliko se stvorenje 
shvaća povezano s: Bogom tako da se 
time u pogrdnu nakanu uključuje i sam 
Bog. Apstrahirati ili isključiti od stvore- 
nja relaciju prema Bogu prekida prije- 
nos pogrđe:na Boga, ne ostvaruje se 
psovka u pravom smislu. 


A što o materijalnim psovkama? O 
»đražesnim« psovkama djece, o psovka- 
ma iz navike? Svaki materijalni grijeh 
predstavlja neki nered, a za »dražesne« 
psovke odgovorni su stariji, koliko se 
ostvaruju uvjeti grijeha. Psovač iz na- 
vike, bilo da naviku opoziva ili ne opo- 
ziva, odgovoran je za psovku koliko je 
pri svakom činu psovanja svjestan zloće 
svoga postupka. Koliko pak je psovku 
opozvao i nastoji se popraviti a ipak ne- 
svjemo opsuje ne snosi odgovornost 
(osim, možda, za sablazan), dok u slu- 
čaju da psovač ne opoziva nered psovke 
te nesvjesno psuje krivac je za stečenu 
naviku psovanja (jedan grijeh). 

Među razne krive teorije o psovci da- 
nas moramo ubrojiti i teoriju prema ko- 
joj psovka spada isključivo pod naziv 
koprolalije, a koprolalija predstavlja 
neku vrst prisilnih radnja. Neki jedno- 
stavno ubrajaju psovku u »tikoves, pato- 
loške kretnje,. automatske reakcije kao 
što je eholalija, oponašanje životinjskih 
glasova i sl. — Kada bi to bilo tako, tj. 
ako bismo psovku nazvali motoričnom 
reakcijom, neurotičnom smetnjom, sred- 
stvom ili jekom nagona samoobrane ne bi 
bilo logično da tražimo pedagoški zahvat. 
Zašto pozivati na odgovornost onoga koji 
sliiedi nužnu strukturu jednog, barem, 
dijela svoga »ja«?  Smatrati pak odgoj 
dresurom znači degradirati čovjeka. 


Borba proti psovke je poziv religioznog 
moralnog, općečovječanskog, kulturnog 
osvješćenja. Glavni borac proti psovke 
jest isti psovač. Odgojna su sredstva i 
ona naravna i ona nadnaravna. Svako 
unilateralno posizanje za preodgajanjem 
psovača doživjeti će neuspjeh. Potrebit 
je svestran i radikalan zahvat u tako 
raširenu i ukorijenjenu pojavu  pso- 
vanja. ' 

Knjiga je znatan doprinos znanosti. 
Studja je izrađena stručnom spremom, 
velikom koncentracijom. “ Jezično-povje- 
sni dio ističe se iznad psihološkog, još 
više izhad religioznog i moralnog djela 
studije. Pisac je mnogo zadužio našu 


javnost. Djelu treba priznati i odgojnu 
vrijednost. š 
I. Kuničić O.P. 


ALOYSIUS KRCHNAK, Di vita et ope- 
ribus Joannis de Ragusio, Roma 1960. 


U posljednje vrijeme napisane su o 
našem najglasovitijem bogoslovcu prošlo- 
sti Ivanu Stojkoviću dvije, gotovo isto- 
vremene studije. Prvu je izdao u Rimu 
god. 1958. naš franjevac B. BUDA pod 
naslovom Joannis Stojković de Ragusio 
O. P. ( 1443) doctrina de cognoscibilitate 
Ecclesiae, a drugu dugujemo češkom teo- 
logu u Rimu A. Krchnaku pod gornjim 
naslovom, O Dudinoj knjizi dah su me- 
ritoran sud vani G. THILS i J. RATZIN- 
GER, a kod nas naš o. T. ŠAGI-BUNIĆ 
u svom malom zborniku Mismo i djelo, 
Zagreb 1961, 148—160. 

Krehnak je ovdje zapravo publicirao 
samo prvi dio svoje oveće teze  Intro- 
duetio ad Tmetatum de Ecclesia Joannis 
de Ragusio, koju je obranio god. 1958. 
na Pap. sveučilištu Lateranum. U ovom 
djelu su izdane prve dvije glave uvoda: 
De vita Joannis de Ragusio i Opera Jo- 
annis de Ragusio. U kratkom dodatku na 
kraju: knjige . pisac ponovno pretresa _pi- 
tanje bogate biblioteke Stojkovićeve. 

Istražujući pomnim poniranjem u iz- 
vore Stojkovićev život, K. upozorava 
kako je relativno malen broj onih koji 
su o znamenitom Dubrovčaninu p isalh. Za- 
pravo je istom glasoviti češki historio- 
graf Fr. PALACKY  (1798—1876) na te- 
melju izvora napisao prvi znanstveni pri- 
kaz o Stojkoviću. 

Stojkovića izvori različito nazivaju: 
Johannes Stoyci de Ragusio, Johannes 
Sclavus, Johannes Epidaurensis, a jedan 
ga suvremeni češki izvor zove Johannes 
de Carvatia, Rodio se u Dubrovn ku kra- 
jem XIV. st. U ranoj mladosti stupa me- 
đu Dominikance, koji ga negdje godine 
1414. potporom Republike šalju u ino- 
zemstvo na više bogosl. nauke, i to, kako 
se čini, najprije u Italiju, odakle ga ge- 
neral Dominikanaca Leonardus de Flo- 
rentia šalje na sveučilište u Pariz, gdje je 
8. studenog 1420. postigao stepen magi- 
stra i doktora teologije. Stojkov.ć je u- 
brzo zauzeo vidno mjesto među pariš- 
kim profesorima, o čemu; uz ostalo, svje- 
doči pismo rektora sveučilišta: Dubrov- 
čanima od 13. svibnja 1422: >... magi- 
strm Johannem Stoyci... vestrum ci- 
vem post ingentes et acerr'mos studii“la- 

ibores estis accepturi ređucem non huma- 
mus et caducis diviciiis honustum,.., sed 
gacre fidei doctoratu clarum et illu- 
strem.« 

Od god. 1422—1424. boravi kao legat 
Pariškog sveuč lišta u Rimu i na saboru 
u Paviji i Sieni, a iza tog se na kratko 
vrijeme svraća u rodni grad, odakle po- 
lazi za profesora u Bolognu, God. 1428. 
imenuje ga general Dom:nikanaca pro- 
kuratorom, t. j. zastupnikom Reda u 
Rimskoj kuriji, U Rimu Stojković svom 
dušom radi na sazivanju novog sabora u 
Bazelu, Kad je sabor god. 1431. otvoren, 
Stojkoviću su susljedno povjereni vrlo 
delikatni saborski poslovi. Najpr.je vođi 
glavne rasprave s Husitima o pričesti 
pod obje prilike 1 o Crkvi, a zatim je 
god. 1435. poslan u Carigrad, gdje kroz 
dvije godine radi oko sjedinjenja crka- 
va. Tu se dao na sabiranje i proučavanje 
starih patrističkih grčkih rukopisa koje 
je kasnije kao dragocjenu ostavštinu 
predao dominikanskom samostanu u Ba- 
zelu, odakle su prešli u glasovitu bazel- 
sku sveučilišnu biblioteku, 

Nakon povratka iz Carigrada god, 1438. 
Stojković, u posljednjem burnom  raz- 
doblju bazelskog sabora, u različitim mi- 
sijama putuje Austrijom, — Njemač- 
kom i Češkom. Sabor ga je 10. listopada 
1438, imenovao biskupom grada Ardjiš u 
Vlaškoj. U buni sabora protiv Eugena 
IV. kao i u monstruoznom izboru po- 
sljednjeg protunapada Feliksa V. igrao je 
Stojković znatnu ulogu, Za uzvrat ga je 
Feliksimenovao svojim kardinalom, či- 


me zapravo prestaje njegova vanjska ak- 
tivnost. Umro je — izgleda u Lausanni 
šli u okolci — 20, listopada 1443., ali se 
ne zna gdje je sahranjen. 

Stojković je vrlo plodan pisac, Iako je 
u nekim djehma veliki pristalica tzv. 
koncilske teorije o nadmoći sabora nad 
Papom, njegova su djela vrlo značajna 
kako za povijest Crkve tako nadasve za 
povijest same nauke o Crkvi. Nažalost, 
do danas se nitko nije temeljitije posve- 
tio proučavanju sveukupne njegove 0- 
stavštine, iako se već Fr, PALACKY 
bavio mišlju izdavanja njegovih djela. 
Prvi sistematski pr kaz, iako vrlo kratak, 
dao je naš o, Duda. Krchnak ga upot- 
punjuje dodajući k tome sjajnu doku- 
mentaciju, iz koje saznajemo gdje se sve 
po evropskim bibliotekama nalaze ruko- 
pisi ili prijepisi Stojkovićevih djelu. 
Krchnak ih dijeli na: biblijska, povile- 
sna, o Crkvi i koncilu, o sv. prčesti, 
govori, pisma, dokumenti, a na kraju 
se osvrće na djela, koja mu se sa sum- 
njom ili krivo prip.suju. Svih djela Stoj- 
kovićevih ima 116, i 7 dvojbenih. 

Krchnak je u svom djelu izvršio u- 
istinu velik i stručan posao, Njegova. je 
studija znatan doprinos proučavanju na- 
šeg velikog ekleziologa Ivana Stojkovi- 
ća de Ragusio. Zadužit će nas još više, 
ako — kako je obećao — izda njegov 
znamenit i teološki značajan Tracta- 
tus de Ecclesia, koji se čuva u 
Sveučilišnoj biblioteci u Bazelu, Cod, A 
I 29. 

Jošip Antolović D. L 


POZDRAV NASEM VREMENU, izdaju đakovački bogoslovi. — U knjizi se nalazi 
podnaslov: Bog — Covjek — Sotona danas i sutra. Plan knjige predstavljanovost i po 
zamisli i po načinu obradbe. To je razgovor trojice dakovačkih bogoslova s nekim na- 
šim eminentnta svećeničkm ličnostima. Ti su svećenici odgovorili na postavljena pita- 
nja i to doktrinalno i životno. Može se reći da su upiti zasjekli u područje osobnog 
života tih svećenika te pružili prigodu da u svojim odgovorima pruže kao neku vrst la- 
povijedi. Razumije se da takvi cdgovori r'jesu samo suhe deje već i topli prikazi unu- 
tarnjeg stanja duše, Pitanja se grupiraju oko tri osnovne skupine pitanja: 1) Svećenik i 
svećeništvo: 2) Crkva i kršćanstvo; 3) Covjek 1 čovječanstvo, Po tim naslovima može se 
zaključiti da će građa knjige biti od koristi svim vrstama čitalaca. I sama imena auktora 
donekle svjedoče o bogatstvu sadržaja. U knjizi su zastupljeni sa svojim rađovima: Dr. 
J. Bakotin, Dr. Cedorul Cekada, Dr. Bonaventura Duda, Dr. V. Fajdiga, Dr. Ivan Ko- 
zelj, Dr. Jordan Kuničić, J. B. Marušić, Dr. Rufin Silić, O. Mijo Skvore, Dr. Anton 
Trstenjak. Ispred članaka, koji su poredani po abecednom redu auktora, nalaze se bio- 
gratski podatci pisaca. — Tko želi knjigu nabaviti neka se unaprijed javi, jer je na- 
klada ograničena. Knjiga u običnom uvezu stoji 900 din., a u platnenom uvezu 1200 dia, 
Narudžbe alati na adresu: Avam Cavar, Vis. Bogosl. Škola, ĐAKOVO, Štrosmajerov 
tra. 5. 

Izdaje: Rimokatolički bogoslovski fakultet, Zagreb, Kaptol 29. 
Odgovorni urednik: Dr Ivan Škreblin, Zagreb, Frankopanska 17. 
Tisak: »Epoha«, Zagreb, Radićeva 26. 

Cijena ovom broju 800 Din; za bogoslove 500 Din; 
za inozemstvo 1000 Din. 

